ފަތުވާ: ނިޔަތް ދުލުންކިޔުމުގެ ޙުކުމަކީ ކޮބާ؟ – DhiSalafiyyah\nފަތުވާ: ނިޔަތް ދުލުންކިޔުމުގެ ޙުކުމަކީ ކޮބާ؟\n11/11/2012 ޢިލްމުވެރިންގެ ފަތުވާ, ދީންދިސަލަފިއްޔާ\n(ސ 222) ނިޔަތް ދުލުންކިޔުމުގެ ޙުކުމަކީ ކޮބާ؟\nޖަވާބު: ނަބިއްޔާ صلى الله عليه وسلم ޙަދީސްކުރައްވާފައިވެއެވެ.\n((إِنَّمَا الْأَعْمَالُ بِالنِّيَّاتِ، وَإِنَّمَا لِكُلِّ امْرِئٍ مَا نَوَى…)) [أخرجه البخاري/ كتاب: بدء الوحي / باب: كيف بدأ الوحي إلى رسول الله (١) ، ومسلم / كتاب: الإمارة / باب: إنما الأعمال بالنية (١٩۰٧)]\nމާނައީ: “ޢަމަލުތައް ވަނީ ނިޔަތްގަތްގޮތަށެވެ. އަދި ކޮންމެ މީހަކަށްވެސްވަނީ އެމީހަކު ނިޔަތްގަތްކަމެކެވެ…”\nނިޔަތްގަނެވޭ ތަނަކީ ހިތެވެ. ދުލުންކިޔާކަށް ނުޖެހޭނެއެވެ. ތިބާ ވުޟޫކުރުމަށް ތެދުވުމަކީ ނިޔަތެކެވެ. ޢަމަލެއްކުރުމަށް މަޖުބޫރުކުރެވިފައިނުވާ، ބުއްދިހުރި އިންސާނަކަށް ނިޔަތް ނުގަނެ އެއްވެސް ކަމެއް ނުކުރެވޭނެއެވެ.\nއެހެންވެ ބައެއް ޢިލްމުވެރިން ވިދާޅުވެފައިވެއެވެ: ނިޔަތަކާ ނުލާ ޢަމަލެއްކުރުމަށް، ﷲ އަޅުގަނޑުމެންނަށް ޖައްސައިފިނަމަ، އެކަންވާނީ ނުކުރެވޭވަރުގެ ތަކުލީފަކަށެވެ.\nރަސޫލާ صلى الله عليه وسلم ގެ އަރިހުން އަދި އެކަލޭގެފާނުގެ އަޞްޙާބުބޭކަލުންގެ އަރިހުންވެސް – رضوان الله عليهم – އެބޭކަލުން ނިޔަތުގެލަފްޒު ކިޔުއްވިކަމަށް ވާރިދުވެގެން އައިސްފައިނުވެއެވެ.\nނިޔަތުގެ ލަފްޒު[ދުލުން] ކިޔާމީހުން، އެފަދައިން އެކަން އެކުރަނީ ނޭނގިއެވެ. ނުވަތަ އެފަދައިންކުރުމަށް ވިދާޅުވެފައިވާ ޢިލްމުވެރިންނަށް ތަޤްލީދުކޮށްގެންނެވެ. އެފަދަބޭފުޅުން ވިދާޅުވެފައިވަނީ ނިޔަތުގެ ލަފްޒުކިޔަންވާނެއެވެ. އެއީ ދުލާ ހިތާ އެކުއެކީ އެކަންކުރުމަށެވެ.\nނަމަވެސް އަޅުގަނޑުމެން ދަންނަވާލަން އޮތީ އެބޭފުޅުންގެ މިބަހަކީ ޞައްޙަ ބަހެއްނޫނެވެ. އެކަންކުރުމަކީ ޝަރުޢުކުރެވިގެންވާކަމެއްނަމަ، އެކަން ރަސޫލާ صلى الله عليه وسلم އުންމަތަށްޓަކައި އެކަލޭގެފާނުގެ ބަސްފުޅުން ނުވަތަ ޢަމަލުފުޅުން ބަޔާންކޮށްދެއްވީހެވެ. \nفتاوى أركان الإسلام / ص: ٣۰٦/ طبعة: دار الثريا للنشر\n “އަލްމުލައްޚަޞް އަލްފިޤްހީ” އޭ ކިޔުނު ފޮތުގައި ފަޟީލަތުއްޝައިޚް ޞާލިޙުލް ފައުޒާން حفظه الله ވިދާޅުވެފައިވެއެވެ:\n“އަދި ދަންނާށެވެ. ނިޔަތުގައި ބައެއްމީހުން ބިދުޢައެއް ހަދައިފިއެވެ. އަދި ﷲ ގެ ޙަޟްރަތުން އައިސްފައިނުވާ ގޮތަކަށް އެކަމުގައި ހަރުކަށިވެފައިވެއެވެ. އެއީ އެބައިމީހުން ކިޔާއުޅެއެވެ: “މިވެނި ފަރުޟެއްކުރުމަށް އަހަރެން ނިޔަތް ގަނެފީމެވެ. މިވެނި ޢަދަދެއްގެ ރަކުޢަތެކެވެ. ﷲއަށްޓަކައި އަދާއަށެވެ. މިއިމާމުގެ ފަހަތުގައެވެ…” އެފަދަ ޢިބާރާތްތަކުންނެވެ.\nމިއީ ރަސޫލާ صلى الله عليه وسلم ކުރެއްވިކަމެއްނޫނެވެ. އެކަލޭގެފާނު ސިއްރުގައިވިޔަސް ފާޅުގައިވިޔަސް ނިޔަތްކީކަމަށް ވާރިދުވެގެން އައިސްފައިނުވެއެވެ. އަދި އެކަމަށް އަމުރުކުރެއްވިކަމެއްވެސް ވާރިދުވެފައިނުވެއެވެ.\nޝައިޚަލް އިސްލާމް އިބްނު ތައިމިއްޔާ رحمه الله ވިދާޅުވެފައިވެއެވެ: ” އެ[އެބަހީ: ނިޔަތް] ބާރަށް ކިޔުމަކީ ޝަރުޢުވެގެންވާކަމެއްނޫންކަމަށާއި އެކަން ތަކުރާރުކުރަންނުޖެހޭނެކަމަށް އިމާމުންވަނީ އިއްތިފާޤުވެވަޑައިގެންނެވެ. އަދި ކިއެއް ހެއްޔެވެ. އާދަވެގެން އެކަންކޮށްފިމީހާއާމެދު އެކަށީގެންވަނީ އޭނާ އަދަބުވެރިކުރުމެވެ. އަދި ފާޅުކޮށް އެކިޔާމީހާއަކީ ތައުޒީރުކުރުން ޙައްޤުވެގެންވާ މީހެކެވެ. އެއީ އޭނާއަށް އެކަން އޮތްގޮތް ބަޔާންކޮށްދިނުމަށް ފަހުއެވެ. ޚާއްޞަގޮތެއްގައި އޭނާގެ ސަބަބުން [މީހުންނަށް] އުނދަގޫވަންޏާއެވެ. ނުވަތަ އެކަން ތަކުރާރުކުރަންޏާއެވެ…” އަދިވެސް ވިދާޅުވެފައިވެއެވެ:\n” އަދި ބައެއް ފަހުގެ ބޭކަލުން ޝާފިޢީ މަޛްހަބުގައި އެކަން ވާރިދުވެފައިވާކަމަށް ވިދާޅުވެފައިވެއެވެ. އަދި އިމާމް ޝާފިޢީއާއެކުވީ ގިނަ ބޭކަލުން މިކަމުގައި އޮޅުން އަރާފައިވެއެވެ. އިމާމް އައްޝާފިޢީ ވިދާޅުވެފައިވެއެވެ: “ހަމަކަށަވަރުން ނަމާދުފެއްޓުމުގައި އޭގެ އެންމެ ފުރަތަމަ ދުލުން އެއްޗެއްކިޔަން ޖެހެއެވެ.” އޮޅުންއެރި ބޭކަލުންނަށް ހީފުޅުވީ އެކަލޭގެފާނުގެ މުރާދަކީ ނިޔަތްކަމަށެވެ. ނަމަވެސް އެކަލޭގެފާނުގެ އަޞްލުމުރާދަކީ ތަކްބީރުގެ ވާހަކައެވެ.” ” ޝައިޚުގެ ވާހަކަފުޅުނިމުނީ…\nالملخص الفقهي للفوزان / ص: ٩٣ / مجلد: ١ / طبعة: دار ابن الجوزي


Kureege member Hussain Mohamed avahaaravejje | Mihaaru\nޚަބަރު / އއ. މަތިވެރި\nމަތިވެރި ދާއިރާގެ ކުރީގެ މެމްބަރު ހުސެއިން މުހައްމަދު މަޖިލީހުގެ ކޮމެޓީގައި. --މިހާރު ފައިލް ފޮޓޯ\n04 ސެޕްޓެމްބަރ 2020 - 07:15\nރައްޔިތުންގެ މަޖިލީހުގެ ނިމިގެން ދިޔަ ދައުރުގެ މަތިވެރި ދާއިރާގެ މެންބަރަކަށް ހުންނެވި ހުސައިން މުހައްމަދު (ހުސެންބެ) އަވަހާރަވީ ޓްރީ ޓޮޕް ހޮސްޕިޓަލުގައި ފަރުވާދެމުން ދަނިކޮށެވެ. އާލާސްކަންފުޅަކަށް ހުސެން ފަރުވާ ހޯއްދަވާތާ ދުވަސްތަކެއް ވެއްޖެ އެވެ.\nހުސައިން މުހައްމަދު, 71, ވަނީ ސިޔާސީ، ތައުލީމީ އަދި މީޑިއާގެ ދާއިރާގައި ގިނަ ޚިދުމަތްތަކެއް ކުރައްވައިފަ އެވެ. ރައްޔިތުންގެ މަޖިލީހުގެ މެންބަރުކަން ވަނީ ޖެހިޖެހިގެން ތިން ދައުރު ކުރައްވައިފަ އެވެ. އެ ގޮތުން އަރިއަތޮޅު އުތުރުބުރީގެ މެންބަރުކަން 2005-2009 އަށް އަދި މަތިވެރި ދާއިރާގެ މެންބަރުކަން ވަނީ 2009-2019 އަށް ކުރައްވައިފަ އެވެ. ރާއްޖޭގައި ސިޔާސީ ޕާޓީތައް ހަރަކާތްތެރިވާން ފެށުމާ އެކު ޑީއާރުޕީއާ ގުޅިވަޑައިގެން މަސައްކަތް ކުރެއްވި ހުސައިން ފަހުން ވަނީ ޖުމްހޫރީ ޕާޓީއާ ގުޅިވަޑައިގެންފަ އެވެ. އަވަހާރަވި އިރު ހުންނެވީ އެ ޕާޓީގެ ކައުންސިލް މެންބަރަކަށެވެ.\nތައުލީމީ ދާއިރާގެ ޚިދުމަތް އެޑިއުކޭޝަން ޑިވެލޮޕްމަންޓް ސެންޓަރު (އީޑީސީ) އިން ފެއްޓެވި ހުސައިން ވަނީ އެޑިއުކޭޝަން މިނިސްޓްރީގެ ޑިރެކްޓަ ޖެނެރަލް ކަމާއި މިނިސްޓަރުގެ ނައިބްކަން ކުރައްވައިފަ އެވެ.\nމީޑިއާގެ ދާއިރާގައި ހުސައިން ވަނީ ދިވެހި ރާއްޖޭގެ އަޑާއި ޓީވީ މޯލްޑިވްސްގައި ގިނަ ދުވަސްތަކެއް ވަންދެން ޚިދުމަތް ކުރައްވައިފަ އެވެ. ހުސައިން ވަނީ ޓީވީ މޯލްޑިވްސްގެ ޑިރެކްޓަ ޖެނެރަލް ކަމާއި އެގްޒެކެޓިވް ޑިރެކްޓަރުކަން ކުރައްވައި ގައުމީ ޓީވީ އާއި ރޭޑީއޯ ހިންގެވުމުގެ އެންމެ އިސްވެރިޔާގެ ގޮތުގައި ގިނަ އަހަރުތަކެއް ވަންދެން މަސައްކަތް ކުރައްވައިފަ އެވެ. ބޭރުގެ ޚަބަރުތައް ދިރާސާ ކުރައްވައި ރާއްޖޭގެ ބައެއް ނޫސްތަކަށް ޚަބަރު ލިޔުއްވާފައި ވެސް ވެ އެވެ.\nހުސައިން މުހައްމަދު ނޫސްވެރިކަމަށް ކޮށްދެެއްވި މަސައްކަތުގެ އަގު ވަޒަންކޮށް، އޭނާ އަށް 2018 ވަނަ އަހަރު ވަނީ، ދިވެހި ނޫސްވެރިކަމަށް 75 އަހަރު ފުރުނު މުނާސަބަތުގައި، ނޫސްވެރިކަމުގެ އަލިމަސް ގަލަން ލިބިވަޑައިގެންފަ އެވެ.\nހުސެއިން އަވަހާރަވި އިރު ތިން ބޭފުޅުން ދުނިޔޭގައި ތިއްބެވި އެވެ.\nއއ. މަތިވެރި ރައްޔިތުންގެ މަޖިލިސް ޖުމްހޫރީ ޕާޓީ ޓީވީ މޯލްޑިވްސް މަރު\n20 ކޮމެންޓް, 203 ރިއެކްޝަންސް\nإِنَّا لِلّهِ وَإِنَّـا إِلَيْهِ رَاجِعونَ މަރުޙޫމަށް ސުވަރުގޭގެ ދާއިމީ ނިޢުމަތް ދެއްވާނދޭ! އާމީން\nބާޣީން ރާއްޖެ އަށް އެރި ދުވަހު ވެސް މި ބޭފުޅާ ބީބީސީ އާއި ވީއޯއޭ އިން ރާއްޖެއާއި ބެހޭ ޚަބަރު ދިރާސާ ކުރުމަށް ފަހު އަޅުގަނޑުމެންނަށް ކިޔާ ދެމުން ގެންދެވި@\nإِنَّا لِلَّٰهِ وَإِنَّا إِلَيْهِ رَاجِعُونَ, އެކުވެރި ހުސައިންބެ އަވާހާރަވި ޚަބަރު އެހީ ފުން ހިތާމައާއި އެކު، ގެއްލިއެދިޔައީ ޚިދުމަތްތެރި ދިވެއްސެއް. ކީރިތި ﷲ، ހުސައިންބެގެ ފާފަ ފުއްސަވާ ސުވަރުގޭގެ މަތިވެރި ނިޢުމަތް މިންވަރު ކުރައްވާށި.އާއިލާއަށް ކެތްތެރުކަން ދެއްވާށި. އާމީން.\nމަރުހޫމަށް ހެޔޮރަހުމަތް ލައްވާށި! ޢާއިލާއަށް ކެތްތެރިކަން ދެއްވާށި.\nإنا لله وإنا اليه راجعون ގެއްލި އެދިޔައީ ގިނަ ހިދުމަތްތަކެއް.. މިޒާމާނަށް ޚާއްސަކޮށް މަޖްލީސް މެމްބަރުންނަށް ނަމޫނާ ދެއްކެވި ބޭފުޅެއް. އުސޫލުތަކުގައި ހިފަހައްޓެވި. ސަރުކާރުން ރަސްމީ އިއްޒަތުގައި ޖަނާޒާގެ ކަންކަން ކުރިޔަށް ގެންދަވާނެ ކަމަށް އުއްމީދު ކުރަން.\nاللهم اغفر له وارحمه وادخله الجنة آمين\nއިންނާލިއްްލާހި ވއިންނާ އިލައިހި ރާޖިއޫން\nإنا لله وإنا اليه راجعون ގެއްލި އެދިޔައީ ގިނަ ހިދުމަތްތަކެއް މިގައުމަށް ކޮށްދެއްވި ހިތްތިރި ސާދާ ބޭފުޅެކެވެ. މަރުހޫމްގެ ފާފަފުއްސަވައި ސުވަރުގެ މިންވަރު ކުރައްވައި އާއިލާއަށް ކެތްތެރިކަން މިންވަރު ކުރައްވާށި. އާމީން


2019ގެ އޯލެވެލްއިން ރާއްޖޭގެ5ދަރިވަރަކަށް ދުނިޔޭގެ 1 ވަނަ 2019ގެ އޯލެވެލްއިން ރާއްޖޭގެ5ދަރިވަރަކަށް ދުނިޔޭގެ 1 ވަނަ\n2019ގެ އޯލެވެލްއިން ރާއްޖޭގެ5ދަރިވަރަކަށް ދުނިޔޭގެ 1 ވަނަ\n2019ގެ އޯލެވެލް އިމްތިހާނުގެ ގަދަ 10ގައި ހިމެނުނު ދަރިވަރުންނަށް އިނާމް ދިނުމުގެ ޖަލްސާގެ ތެރެއިން. - ފޮޓޯ:އަލީ ނަޞީރު/ޕީއެސްއެމް ނިއުސް\n2019 ވަނަ އަހަރު ބޭއްވި އޯލެވެލް އިމްތިހާނުގައި ދުނިޔޭގެ 1 ވަނައިގައި ހިމެނުނު5ދަރިވަރުންނަށާއި ގަދަ 10 ގައި ހިމެނުނު 419 ދަރިވަރުންނަށް އިނާމާއި އެވޯޑް ހަވާލުކޮށްފިއެވެ.\nމި ދަރިވަރުންނަށް އިނާމާއި އެވޯޑް ހަވާލުކޮށްދެއްވީ ރައީސުލް ޖުމްހޫރިއްޔާ އިބްރާހިމް މުޙައްމަދު ޞާލިހާއި އެމަނިކުފާނުގެ އަނބިކަނބަލުން ފަޒްނާ އަޙްމަދާއި ނައިބް ރައީސް ފައިސަލް ނަޞީމާއި ވަޒީރުންނެވެ.\nމިރަސްމިޔާތުގައި ވާހަކަދައްކަވަމުން އެޑިއުކޭޝަން މިނިސްޓަރ ޑރ.ޢާއިޝަތު ޢަލީ ވަނީ ދަރިވަރުން މޮޅުވާނެ މިންވަރާ މެދު ޤައުމީ ނަޒަރުންނާއި މުދައްރސިުންގެ އަންދާޒާއާއި ބެލެނިވެރިން ހީކުރާގޮތް ދަށްނަމަ ދަރިވަރުންގެ ފެންވަރު ރަނގަޅު ނުވާނެކަން ފާހަގަކުރައްވާފައެވެ. އަދި އެކުދިންނަށް ދެވޭނެ އެންމެކުރިއަކަށް އެކުދިންގެ ތަބީޢީ ޤާބިލްކަމަށް އެކުދިން ވާޞިލެއް ނުވާނެކަން ފާހަގަކުރައްވާ މިނިސްޓަރ ވަނީ ދިވެހި ދަރިވަރުންނަށް ކުރާ އުންމީދު މަތިކުރުމަށް ގޮވާލައްވާފައެވެ.\nމިނިސްޓަރ ވިދާޅުވީ ޘާނަވީ ފެންވަރުގައި ފުޅާ ތަޢުލީމީ ބިންގަލެއް އެޅުމަކީ އެކުދިންގެ މުސްތަޤްބަލް ހަރުދަނާވެ ފަހިވެގެންދާނެ ކަމެއްކަމަށެވެ. އަދި ދަރިވަރުންނާ މެދު ކުރާ އުންމީދުތައް މަތިކުރާނަމަ އެކުދިން އެ މިންގަނޑުތަކަށް ވާޞިލްވެވޭތޯ މަސައްކަތް ކުރާނެކަމަށެވެ.\n"ބޭރުގެ ސާނަވީ އިމްތިހާން ފެށުނީއްސުރެ ދިވެހި ދަރިވަރުން ސާނަވީ ތަޢުލީމް ހާސިލް ކުރަމުން އަންނަނީ އިނގިރޭސި ބަހުން. ރާއްޖޭގެ ތަޢުލީމު ކުރިއަރާނީ ބެލެނިވެރިންނާއި މުދައްރިސުންނާއި ނާޒިރުން، ދަރިވަރުންނާ މެދު ދެކޭ ގޮތް ކުރިއަރުވައިގެން. "މިނިސްޓަރ އޮފް އެޑިއުކޭޝަން ޑރ.ޢާއިޝަތު އަލީ ވިދާޅުވިއެވެ.\n2019ވަނަ އަހަރުގެ އޯލެވެލްއާއި އެސްއެސްސީ އިމްތިހާނުގައި ބައިވެރިވި ދަރިވަރުންގެ ތެރޭގައި 419 ދަރިވަރަކު ވަނީ ގަދަ 10ގައި ހިމެނިފައެވެ. އަދި އޭގެ ތެރެއިން 28 ދަރިވަރަކު ޤައުމީ ގަދަ 10ގެ އެއްވަނައިގައި ހިމެނުނު އިރު5ދަރިވަރަކު ވަނީ ދުނިޔެއިން 1ވަނަ ހާސިލްކޮށްފައެވެ. މީގެ އިތުރުން 42 ދަރިވަރަކު ދުނިޔޭގެ އެކި ވަނަތަކުގައި ހިމެނުނެވެ. އަދި 11 ދަރިވަރަކު ވަނީ ހައި އެޗީވްމަންޓް ހާސިލްކޮށްފައެވެ.\n2019ވަނަ އަހަރު މި އިމްތިހާންތަކުގައި ޖުމުލަ 4987 ދަރިވަރުން ބައިވެރިވެފައިވެއެވެ. އޭގެ ތެރޭގައި ހިމެނެނީ 2538 ފިރިހެން ދަރިވަރުންނާއި 2449 އަންހެން ދަރިވަރުންނެވެ. މި ދަރިވަރުންގެ ތެރެއިން3މާއްދާއިން ފާސްވި ދަރިވަރުންގެ އަދަދު ވަނީ %67 އަށް އަރާފައެވެ. އަދި5މާއްދާއަށް ވުރެ ގިނަ މާއްދާތަކުން ފާސްވި ދަރިވަރުންގެ އަދަދު އުޅެނީ %68.3 ގައެވެ.\nބީއެމްއެލްއިން ދޫކުރާ ހޯމް ލޯނުގެ ރޭޓް9އިންސައްތަ ކުޑަކޮށްފި\nބަންދުގައި ހުންނެވި މުއްދަތަށްވާ ޢިނާޔަތް ހޯއްދަވަން ރައީސް ޔާމީން އެދިވަޑައިގެންފި\n3 އަހަރަށްފަހު ހުޅަނގުގެ އިސްވެރިޔަކު ސަޢުދީ ޢަރަބިއްޔާއަށް


Undhagulaa Thakuleef Jehunee Yameen Ge Cabinet Ge Ninmunthakun: Azim - Vaguthu\nރައްޔިތުންނަށް މިއަދު ކުރިމަތިވަމުން އަންނަ އުނދަގުލާއި ތަކުލީފް އުފުލަން ޖެހުނީ ކުރީ ސަރުކާރުގެ ކެބިނެޓުގެ ނިންމުންތަކުގެ ސަބަބުން ކަމަށް ރައްޔިތުންގެ މަޖިލިހުގެ މެޖޯރިޓީ ލީޑަރު، އަދި މެދުހެންވޭރު ދާއިރާގެ މެމްބަރު އަލީ އާޒިމް މިއަދު ވިދާޅުވެއްޖެއެވެ.\nއާޒިމް އެގޮތަށް ވިދާޅުވީ މާލެ ސިޓީގެ ގޭބިސީތަކުގެ ކަރަންޓު ބިލު މި މަހު އިންތިހާ އަށް ބޮޑުވެ އެ ކަމުގެ ޝަކުވާ މާލޭގެ މޭޔަރު އަދި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ކުރައްވާފައި ވަނިކޮށެވެ. މުއިއްޒު ވިދާޅުވީ މި މަހުގެ ކަރަންޓު ބިލު އޮތީ މާލޭގެ ރައްޔިތުންނަށް ދެއްކޭ ވަރަށް ވުރެ ބޮޑުކޮށް ކަމަށާއި ނިކަމެތި ހާލަތުގައި ތިބި ރައްޔިތުންނަށް އެ ބިލު ދެއްކޭނެ ގޮތް ދަތިވާނެ ކަމަށެވެ.\nއެ ޓުވީޓަށް ރައްދު ދެއްވައި އާޒިމް ވިދާޅުވީ މިހާރު ކުރިމަތިވާ އުނދަގުލާއި ތަކުލީފު ޖެހިފައިވަނީ މުއިއްޒު ހައުސިން މިނިސްޓަރު ކަމުގައި ހުންނެވިއިރު، އެ ކެބިނެޓުން ދެކޮޅުނުޖެހޭ އިގްތިސާދީ ގިނަ ނިންމުންތަކެއް ނިންމުމުގެ ސަބަބުން ކަމަށެވެ.\nމިއަދު މިޖެހޭ އުނދަގުލާ، ތަކުލީފަކީ އިއްޔެ ކަންކުރިގޮތުން ވާގޮތެއް.\nއެކަން އެގޮތައް ދިމާމިވަނީ މަނިކުފާނު އިން ކެބިނެޓަކުން ދެކޮޅުނުޖެހޭ އިގްތިޟާދީ ގިނަ ނިންމުންތަކެއް ނިންމުމުގެ ސަބަބުން.\nއިރާދަފުޅުން މާދަމައަކީ މާރަގަޅުދުވަހަކަށް ހަދާނަން. https://t.co/ladHlMzcWe\n— 𝐀𝐥𝐢 𝐀𝐳𝐢𝐦 (@aliaazim) July 29, 2021\n"އިރާދަފުޅުން މާދަމައަކީ މާރަގަޅުދުވަހަކަށް ހަދާނަން،" އެމްޑީޕީގެ ޕާލަމެންޓްރީ ގްރޫޕްގެ ލީޑަރު ކަން ވެސް ކުރައްވާ އާޒިމް ވިދާޅުވިއެވެ.\nއާޒިމް މިހެން ވިދާޅުވެފައިވާއިރު، މި މަހުގެ ކަރަންޓު ބިލު ދެގުނަ ބޮޑު ކަމަށް ބުނެ އާއްމުން ދަނީ ޝަކުވާ ކުރަމުންނެވެ.\nސަރުކާރުން ވަނީ ޖޫން މަހުގެ ކަރަންޓު ބިލާއި، ފެން ބިލުން ޑިސްކައުންޓު ދީފައެވެ. އެގޮތުން އާންމު ރައްޔިތުންނަށް ނުވަތަ ޑޮމެސްޓިކް ކަރަންޓު ބިލްތަކުން 40 އިންސައްތަ އަދި ފެން ބިލްތަކުން 30 އިންސައްތަ ޑިސްކައުންޓު ދިން އިރު ވިޔަފާރިތަކަށް 20 އިންސައްތަ ޑިސްކައުންޓް ދީފައިވެއެވެ.\nނަމަވެސް ޖުލައި މަހުގެ ކަރަންޓު ބިލު އައި އިރު، ވަރަށް ގިނަ ގެތަކުގައި ދިރިއުޅޭ މީހުން ދަނީ ޝަކުވާ ކުރަމުންނެެވެ.\nމީސްމީޑިއާގައި ޚިޔާލު ފާޅު ކުރަމުންދާ ބައެއް ފަރާތްތަކުން އަންނަނީ ރައްޔިތުންގެ އިގްތިސާދީ ހާލަތު އަދިވެސް ރަނގަޅު ނުވާތީ، ސަބްސިޑީ ކަނޑާނުލައި ކުރިން ވެސް ކުރިއަށް ގެންދިޔަ ގޮތަށް ގެންދަން އެދި ޝުއޫރު ފާޅުކޮށްފައެވެ.\nސްޓެލްކޯގެ ޖެނެރަލް މެނޭޖަރު ހުސައިން ފަހްމީ "ވަގުތު" އަށް ވިދާޅުވި ގޮތުގައި، ގޭބިސީތަކުގެ ކަރަންޓު ބިލުގައި މައިގަނޑު ގޮތެއްގައި އައިސްފައިވާ ބަދަލަކީ ވެސް ސަބްސިޑައިޒްކޮށްފައިވާ ބައި އުނިކުރުމުން އައިސްފައިވާ ބަދަލެކެވެ.\nޖުލައި 29, 2021 14:49\nކަލޭގެ ގަރުދިޔަ ދަބަހާ ހެދި ހުރިހާ ކަމެއް ގޯސް ވެގެން މިދަނީ .\nޖުލައި 29, 2021 21:05\nޔާމީން ނިންމި ކޮންމެ ކަމެއް ބަދަލުކޮށް ރައްޔިތުންނަށް ނޮހޮރުއްޕާން ޖައްސަނީ އިބޫ ސޯލިހު.\nހާދަ ނުލަފާ ދޮގުހަދާ ހުރިހާ ޒިންމާ އަކުން ރެކެންނތެޅޭ ބައިގަނޑެކޭދޯ މިއީ..\nމީހަކު ކިޔައި އާދޭސް ކޮށްގެންތަ ވެރިކަަށް އަރައިގެން އެއުޅެނީ. ތިމާމެންގެ ނެތޭ ގައުމެއް ހިންގޭވަރުގެ ގާބިލު ކަމެއް.. ފެއްސި ރައްކާވާން އުޅޭ؟\nޖުލައި 29, 2021 21:07\nގައުމެއްގެ ވެރިކަން ކުރެވޭނީ އެވަރުގެ ލިޔާގަތާ ގާބިލުކަން ހުރެގެން.. އިބޫ ސޯލިހަކަި ވެރިކަން ކުރެވޭ ވަރުގެ މީހެއްނޫން. މުސާރަނަގައިގެން ހުންނަ ޞެކާރު މީހެއް. ރައްޔިތުންނަށް އިނދަގުލާ ދުއްތުރާ ކުރުން ނޫން ކަމއއް ނުކުރޭ.\nޖުލައި 29, 2021 21:08\nމިސަރުކާރުގަވެސް އޮތީ ކުރީ ސަރުކާރުގެ ކެބިނެޓްތަ؟\nޖުލައި 29, 2021 14:52\nއަޅެފަހެ ތިނޫން އެއްޗެކޭ އެބަކިޔޭތެ ގައުމު ހިންގުމުގެއާރާއި ބާރު ހިފައިގެން ގޭގާތިބީމާ ކަމެއްނުކުރެވުނުތާގަ ފިކުރެއްވެސްނެތޭ\nޖުލައި 29, 2021 15:08\nސަރުކާރު ކަޅު ދަބަހަކަލައިގެން ހިންގަން ލިބުނުތާ 3އަހަރާ ގާތްވީ އަދިވެސް މިދައްކަނީ ކުރީސަރުކާރު ކަންކުރި ގޮތުގެ ވާހަކަ ، ތިމާމެންނަށް ލކަމެއް ރަނގަޅަކަށް ކުރަން ނޭގެންޏާ އިސްތިއުފާދީފަ ބުނެބަލަ ކުރިން ކަންކުރިމީހުން ކަންކުރަން ހަވާލުވާށޭ ތިމަންނާމެނަކަށް ކުރެވޭވަރުކަމެއް ނޫނޭމީކީ! އަދިވެސް ތަނެއް އޮތިއްޔާ ބޯގަޅާލާތި!\nޖުލައި 29, 2021 16:06\nގަރުދިޔަ އާޒިމުއަށް: ތިޔަބުނީ ހަމަރަގަޅަށް ޔާމީނުގެ ކެބިނެޓުން ތަރައްގީގެ މަސްރޫޢުތައް ރާވައި އޭގެ ޚިދުމަތްތައް ރައްޔިތުންނަށް ލިބި އެންޑީޕީގެ ނާގާބިލް ކެބިނެޓުން އެއްވެސް ކަމެއް ނުރޭވި ރައްޔިތުންގެ ކުރިތީގައި ބޭޒާރުވުން އުދަގޫވާނެ! ނުހިތުގައިވެސް ޢަޒިމުގެ ދުލުން ބަސްބުނެވެނީ ޔާމީނަށް ތައުރީފު ލިބޭގޮތައް!\nޖުލައި 29, 2021 16:18\nނެއްތަ ގަރްދިޔަ ކޮޅެއް ނާގާބިލު ސަރުކާރުގެ ވަކީގަ ބަދެވި ހުސްވެފަ\nޖުލައި 29, 2021 16:23\nޔާމީން ކުރީ ސަރުކާރޭ ނުކިޔާ5އަހަރުގެ ދަޢުރެއް ނިންމާލީ\nޖުލައި 29, 2021 16:24\nޢެއްޗެއް ގާއި ފޮރި ޖެހުމުން ވާގޮތް މިފެންނަނީ\nޖުލައި 29, 2021 16:26\nމާލިއްޔަތު ލޫޓުވާ ސިޔާސީ ވަފާތެރި ކެހިވެރި ޗޯރުން ގިނަ ވުމުގެ ސަބަބުން ރައްޔޮތުންނާއި ބަލާވެރިކަން ޖެހި ދަރަނިވެރިވަނީ، މިއަދު ދައުލަތުގެ ދަރަނި އެހާބޮޑު ކޮންމެ މީހެއްގެ ބޮލުގައި ހައުސިން ލޯނު ދަރަނި ކުލީ ދަރަނި އެޅިފައި ނެތްމީހަކު މަދުވާނެ !\nޖުލައި 29, 2021 16:28\nތި ލަވަޔަށް ދިވެ ހިން ދެނެއް ނުނަށާނެ. އިސްތިއުފާ. އިންޑިއާގެ މިލިޓަރީ އައުޓް.\nޖުލައި 29, 2021 16:43\nބަލައާޒިމޫ އޭރުއެގޮތްގޯސްވެގެން އެކަންކަންރަގަލުކުރާނެކަމަށް ބުނެގެންނުތިތަނަށްބޭނިގެންތިޔަހުރީ ދެން ކޮންކުރީސަރުކާރޭ ދުފާއެއްޗިއްސޭނުކިޔާ ދަބަހަށްއެޅިދީޔާތަކެތިން ކަމެއްކުރެވޭތޯބަލާ އަބަދުކުރީސަރުކާރު މީދެންއަރަތަށްވެއްޖެދޯ ނުކުރެވެންޏާ އިސްތިއުފާދީބަލަ މީދެންބޮޑުމުސީބާތަކަށްވެއްޖެދޯ؟\nޖުލައި 29, 2021 16:54\nބަލަ އެއީ ކޮން ނިންމުމެއް ކަމެއް ބުނެ ނުދެވުނު...ކަލޭ މެން އައީ ހިލޭ ފްލެޓާ ގޯތިވެސް ދޭން ވައުދު ވެގެން\nޢަދި ވެސް ސްޓެލްކޯ ގެ ވެރިޔަކީ ޔާމިންތަ...ހުޅުމާލޭގައި ބޮޑު އިންޖީނުގެއެއް އަޅާފައި ހުރުމާއި މާލޭގެ އިންޖީނުގެ ތަރައްގީ ކުރީމާ ކަލޯ މެންގެއިން ކަރަންޓް ނުކެނޑެނީ\nޝުކުރު ކޮށްބަލަ...ކަލޭމެން ހޯދި އެންމެ ޖަނަރޭޓަރެއް ވެސް ނުހުންނާނެ....ހެ ހެ\nޖުލައި 29, 2021 17:01\nޔާމީނުގެ އިރަކު ގެގޭގެ މީޓަރު ތަކަކާ ނުކުޅޭ .އިންޖީނުގޭގެ އާއި ޔާމީނު ނުކުޅޭ .ޔާމީނު އޭރު ކުރެއްވިކަމަކީ އެމްޑީޕީ ވެރިކަމުގަ ހިންގާފަހުރި ކަރަންޓް ޖަރީމާ ހަމަމަގަށް އެޅުވުން . ބައެއްމީހުނަށް 50% ގެ ޑިސްކައުން އަނެއްބަޔަކަށް ހިލޭ އެމްޑީޕީ ވެރިކަމުގަ ކަރަންޓް ދިން. އެގޮތަށް ސްޓެލްކޮއަކުޖް ބިލެއްނުހެދޭނެ. ސްޓެލްކޯއިން ބިލް ހަދަންޖެހޭނީ އެންމެނަށް ހަމަހަމަކޮށް. ކަރަންޓް ބިލް ނުދެއްކޭވަރުގެ ފަގީރުންތޯ ބަލާ އެއަށް ސަބްސިޑީ ދޭންޖެހޭނީ ދިވެހިސަރުކާރުން. ފަގީރުންތޯ ބަލާއިރު ފަގީރުމީހާ ނިދަނީ އެއާކޯން ކޮޓަރީގަ އެންމެ ޒަމާނީ މޯބައިލް ގޭތެރޭގަ އިލެކް ޓްރިކަލް ހުރިހާސާމާނެއް އެބަހުރި އެފަދަ މީހުން ފަގީރުންގެތެރެއަކު ނުހިމެނޭނެ. ފަގީރުންތޯ ބަލާ ފަގީރުންނަށް ކަރަނޓާއި ފެނަށް ސަރުކާރުން ސަބްސިޑީ ދިނުމަކީ މަސްސަލައެއް ނޫން ސަބްސިޑީ ދޭންޖެހޭނެ. އެކަމަކު އެކަންކަން ރަނގަލަށް މޮނީޓަރ ކުރެވެންވާނެ.\nޖުލައި 29, 2021 17:04\nދަބަހުގައި ދިޔާ އެއްޗެތި އުފުލިފަހުން މި ހުރިހައި ބަލާވެރިކަމެއް މި ޖެހެނީ\nޖުލައި 29, 2021 17:17\nކަލޭމެން ގެންގުޅުނު ދިޔާއެއްޗެހީގެ ސަބަބުން ކަލޭމެންގެ ދުވަސް ތިދިޔައީ މޮޔަފުޅާ ދިޔާއެއްޗެއްސަކީ ކޮއްޗެއްބާ!\nޖުލައި 29, 2021 17:28\nކަލޯ އަދިވެސް އަދީބު އަތުންގެންދިޔަ ދިޔާއެއްޗެހި ހުސްނުވަނީތޯ. ތޮހުންނެވީ އަމިއްލައައްއެއްޗެއްވިސްނޭހާލުގައިތޯ. ހަމަހީވާތީ އަހާލީ. ރުޅިނާންނައްޗޭ.\nހުރިހާކަމެއް ބަހާ ޢަމަލާ ދިމާނުވީމާ ވަނެހައެތިހަމަވީ މިކަލޭގެ އުޅެނީ ކިޔާނެއެއްޗެއްނޭގިގެން ޔާމީނުވަރެއްނެތް އެއީ ސަބުސިޓީ ދިނުމައްވެސް ބެސްޓްވެރިއެއް\nޖުލައި 29, 2021 18:22\nފޫހި މީހާގަނޑެއް.. ދިޔާ ތަކެތި އުފުލާ މީހާ\nޖުލައި 29, 2021 18:41\nޝުއަރ، ސަން ރައިޒް އެންޑް ސަން ސެޓް އިޒް އޯލްސޯ ބިކޯޒް އޮފް “ޔާމީނުގެ ކެބިނެޓް”.. ހޭޝްޓެގްލަދ..\nޖުލައި 29, 2021 18:42\nކަރަންޓު ބިލް ބޮޑުކަމަށް ބުނެ މުޢިއްޒު ވާހަކަ ދައަވަން ހަމަ ލަދުފުޅު ނުގަންނަވަނީތޯ؟ މިރާއްޖޭގެ އެންމެ ފުރަތަމަ ކަރަންޓު ވިޔަފާރި ކަރަންޓް ބިލް-/6ރ އަށް ބޮޑު ކުރީ ޔާމިނުގެ ސަރުކާރުގައި. އޭގެ ފަހުން ރައްޔިތުންގެ ބިލް -/5ރ އަށް ބޮޑު ކުރި. އަހަރުމެން ހަދާން އެބަހުރި ރައްޔިތުން ބިލް ބޮޑުކޮށްގެން ރައްޔިތުންބިލްތަކަށް ފައިސާ ނުދައްކައިގެން ކަރަންޓު ކަޑާލީމަ ކޯޓަށް ގޮސްގެން ކަރަންޓު ދޭން އެންގީމަ ގާޒީ ބަދަލު ކޮށްގެން ވެރިކަން ކުރި ކަން. މިހާރު ކޮން ވާހަކައެއް މުއިއްޒު މިދައްކަވަނީ. އޭރު ކަރަންޓު ބިލް ގަސްދުގަ ބޮޑުކުރީ ރޭޓު ބޮޑުކޮށްގެން އަދި ފިއުލް ޑިސްކައުންޓުވެސް ކަޑާލައިގެން. މިހާރު ސަރުކާރުން މިދިޔަ މަހު ޑިސްކައުންޓު ދިނީމާ އެކަން ހަޖަމު ނުވެގެން ބިލްލަ ބޮޑުކުރީއޭ ކިޔައިގެން ހައިޖާނު ހަދަނީ. ލައްވަން ހިޔާލު ކުރެއްވިޔަސް އުޅުވުން ރަގަޅުކަމަށް ފެނޭ.\nޖުލައި 31, 2021 12:40\nއޭރު ބިލް ހަދާއިރު ކޮންމެ 100 ޔުނިޓަކުން އަގު ބަދަލު ކުރަމުން ގެންގޮސްފަ ހުރީ އެކަމަކު މިހާރު ހަދަނި އެހެނެއް ނޫން .އޭރު ފުރަަތަމަ 100 ޔުނިޓަށް އެންމެ ކުޑަ އަގު ދެން އޮތް 100 ޔުނިޓަށް ދެންއޮތް އަގު ބާކީވާ މަދު ޔުނިޓްކޮޅަށް ބޮޑު އަގު އޮންނާތީ ބިލް އެހާ ބޮޑެއް ނުވޭ . މަމެންގޭގައި ޔާމީނު އިރުގައިވެސް ބޭނުންކުރަމުން އައި ވަރަށް މިހާރުވެސް ބޭނުންކުރަނީ . އެކަމަކު އޭރު 2000 ރުފިޔާ އަރާ ބިލަށް މިހާރު އަރާ 3000 ރުފިޔާ . އަދި މިމަހުގެ ބިލް ބޮޑުވެއްޖެ ރަމަޟާން މަހުގެ ބިލަށް ވުރެވެސް. މަމެން އަޅާމިކިޔަނީކީ ސަބްސިޑީ ބިލަކާ ނޫން. މިދިޔަ ދެއަހަރު ދުވަހުގެ ބިލާ އަޅާ ކިޔާއިރުވެސް މިމަހުގެ ބިލް ބޮޑު. ބޭނުންކުރާ އެއްޗެތި އިތުރެއްނުވޭ އޭސި ޖައްސާ ވަގުތު ގިނައެއްނުވޭ އެކަމަކުވެސް ބިލް ބޮޑުވަނީ .މިހާރު ބިލް ހަދާ އުސޫލަކުން ބިލް ބޮޑުވަނީ . ބޭނުމަކީ ހުރިހާ ކަމެއްގައިވެސް ރައްޔިތުން ފެލުން . އެކަން ރަގަޅަށް އެބަކުރޭ.\nޖުލައި 29, 2021 18:48\nމީނައަކީ ކާކުކަން ނޭނގޭ މީ ހަކު މިދިވެ ހިރާއްޖޭގައި އެބަ ހުރިތަ؟؟؟ އިންސާނެއްގެ ސިފައިގާ ހުއްޓަސް އެއީ ހަމަ ކުނި ގަނޑެކެވެ އެއީ މާތްވެގެންވާ އިސްލާމްދީން މުޑުދާރުކޮށް ނަޖިސްކުރާ ނަޖި ހުންނެވެ. އެފަދަ ޖާ ހިލުންގެ ބަ ހަކީ މިމުޖު ތަމައުގެ ހެޔޮވިސްނޭ އެއްވެސް މީ ހަކުބަލައިގަންނާނެއެއް ޗެއްނޫނެވެ.\nޖުލައި 29, 2021 18:53\nދޮންކަލޯ ހިނދުކޮޅުގައިތޯ މީ ރައީސް ޔާމީން ގެ ވެރިކަމެއް ނޫނޭ\nއަދިވެސް އެމަނިކުފާނުގެ އިސްތަށިފުޅުގައި ތުހުމަތު އެޅުވުމުގައިތޯ ދައުރު ހަމަކުރަން ތިޔައުޅުއްވަނީ. މަޖިލީހާއި މެޖޯރިޓީއާއި ހުރިއްޔާ ހުރި ހެޔޮކަމަކައިގެން ނުވިތާކަށް ޝެއިޚް އިލްޔާސޭ ކިޔާ މީހަކު ދުޢާދެއްވި ކަމަށްވެސް ވިދާޅުވި ވެރިއެއްގެ ދައުރު ހިނގަމުން މިދަނީ.\nކަމެއް ކުރެވޭނެ ބަޔަކު އަނެކާއަށް އެއްޗެއްސެއް ނުކިޔާނެ. ވީ ވަޢްދުތައް ފުއްދަން މަސައްކަތް ކުރާނީ އެހެން މީހުން ބަދުނާމު ނުކޮށް. މަސްނުބޭނެއްޏާ ކަނޑުނުބައިވާނީ ކަނޑު ކޮހުންނަށް. އިސްތިއުފާ ދީފައި ގެއަށް ދޭ މާތާހިރުވާނެ. ވެރިކަމަށް އެރީ ރައީސް ޔާމީން ހުރިހާ ބުރަމަސައްކަތެއް ކުރެއްވީމަ މަލުފޮނި ބޯން. ރިބަންކަޑަން އެކަންވެސް ކުރަން ނޭނގޭ ހިސާބަށްވުރެ ގަމާރުކަން ބޮޑުވީމާ ވާގޮތް ތޯއްޗެ.\nޖުލައި 29, 2021 18:57\nބަލަ މިހިރަ ކޮހާ ކަލޭމެންގެ ވެރިމީހާގެ ކެބިނެޓްގަ އެވަރުކަމެއްވެސް ހަމަޔަކައްއަޅުވާލެވޭ ވަރުގެ މީހަކު ތިންއަހަނރުވާން ކައރިވިއިރުވެސް ނެތީތަ ކީއްކުރަން ތިބޭބައެއްތީ ބޮޑުމުސާރަނަގައިގެން ބޮލިހިލަންތަ ނުވަންޏާ އިސްތިއުފާދީ\nޖުލައި 29, 2021 19:12\nމިވައްތަރުގެ ބޯބުރާތިތައް މިގައުމުގެ މަޖިސްލިސްތަކުގާ ތިބޭތީ ހިތާމަކުރަން\nޖުލައި 29, 2021 19:18\nކަލޯ3އަހަރު ނިމިގެން މިދަނީ އަދިވެސް ޔާމީނު ތަ ގޯސްހެދީ. އަގަ އިތީމަ ތަންދޮރު ނޭގުންސް ތެޅުވިދާނެ. މިމަހުގެ ބިލާ އާމީނުގެ ކެބިނެޓްގެ ނިންމުންތަކާ ހުރި ގުޅުމެއް ބުނެދީބަލަ. ކަލޭމެނަށް ކަންކަން ނުވީމަ ޔާމީނު ގޯސްވަނީ. ކުރިންވެސް3އަހަރު ލިބުނު އެޅުނު ބިންގަލެއްވެސް ނެއް. މިހާރުވެސް އެހެން. 2023 ވަނަ އަހަރު ވޯޓްހޯދަން އައިމަ އަހަރެމެން ކިޔާނެ ވަރަށް ބައިވަރު އެއްޗެހި ހުންނާނެކަން ހަނދާންކުރާތި.\nޖުލައި 29, 2021 19:46\nއާޒިމްކިޔާ ވައިރަހ ހެއް މިއީ. މިވައިރަހުގެ ކިބައިން މިގައުމު ސަލާމަތް ކުރައްވާންދޭ. އާމީން\nޖުލައި 29, 2021 21:09\nކުރީ ސަރުކާރުގެ ކެބިނެޓުގެ ނިންމުންތައް ބަދަލުނުކުރެވޭނެ ހުރީ ދަގަނޑު ވިރުވައިގެން ހަދާފަ ހުތި ނިންމުންތަކެއް. ހިޔާ ފްލެޓުން 1500 ފްލެޓް ކައްވާލަންވީމަ ނިކަން ދްލެކްސިބްލް ދޯ ޖާހިލު ނުލަފާ ދޮގުވެރި އާޒިމޫ؟\nހަމަ ލަދެއް ނުގައްނަނީތަ ތިހެން ބުނަން ؟ ވައްކަން ކޮއް ކޮއްފަ ރައްޔިތުންނައް ކަމެއް ނުކޮއްދެވުނީމާ ކުރީ ސަރުކާރު، ޔާމީން، މިހެން ކިއަ ކިއާ ހުއްޓާ ދައުރު ނިމެނީ\nޖުލައި 29, 2021 21:16\nދަބަހުގަ އޮލަ ރިހާކުރާ ދިޔާހަކުރު ގެންގޮސްގެން ބުއީމަކާ ނޫންތަ މިހެންވީ ؟؟\nޖުލައި 29, 2021 22:33\nމީ އަޅެ ބޯބީތާއެއްތައް. މިކަހަލަ ޖާހިލެއެއް މުދެކެން\nޖުލައި 29, 2021 22:57\nމިވާހަކަގަޑު ދައުރު ނިމޭ އިރުވެސް ދައްކާނެ. އާޒިމް މެން ނަށްމިނޫން ވާހަކަ އެއް ހަމަނުދެއްކެނީބާއޭހިތަށްއަރާ. ކޮންމެ ކަމަކަށް ކުރީ ސަރުކާރު ކުރީ ސަރުކާރު. އެސަރުކާރު ކަމުނުގޮސް ގެން އުޅުނު ގިނަމީހުން އަބުރާ އިދިކޮޅާއެގުޅެނީ ތި ބާވަތުގެ ބޭކާރު ވާހަކަ ތަކާ ހެދި. އަބަދު ތިހެން ކިޔާތީ އޭރުގެ ކަންތައް ތަކުން ރައްޔިތުންނަށް ލިބެމުންދާ ފަސޭހަ ތަކަށްމާބޮޑަށް ވިސްނަން ފަށައިފި. ހުޅުމާލެ ބުރިޖް. 25 ބުރީގެ ފުލެޓް ތައް. ދަރުމަވަންތަ ހޮސްޕިޓަލް. ސަލްމާން މިސްކިތް. ފުޓްސެލްދަނޑުތައް ފަދަ ގިނަ ތަންތަނުންލިބޭ ތަކުލީފް އާއި އުދަގޫތައް.\nޖުލައި 29, 2021 23:10\nAa lavavaeh farisseh neiy tha yameen song mihaaru baavejje\nޖުލައި 30, 2021 00:57\n"އިރާދަފުޅުން މާދަމައަކީ މާރަގަޅުދުވަހަކަށް ހަދާނަން،"\nޖުލައި 30, 2021 06:39\nރައީސްޔާމީން ގެނައިތަރަށްގީގެ ސަބަބުން ކަލޭތިހުރީ ސޯޓުބޭލިފަ ދެންބޮލުގަރިހުމާއި ހުންއައުމާއި ގައުމުގަނެތްބަލިތަށް ކަލޭމެންނަށް ޖެހޭނެ ނާގާބިލު ސަރުކާރަކުން ކަލެޔަށް ތަކުލީފު ލިބިއްޖެ........!!!!\nއާޒިމް ތި ބުނަނީ ކުރީ މަހު ވެރިކަމުގަ ހުރީ ޔާމީނޭ؟ މިމަހުއޭ އިބޫ ވެރިކަމާ ހަވާލުވީ؟ އެހެންވެއޭ ބިލްތައް ބޮޑުވީ؟


ކޮވިޑް-19: މާސް އިންސްޕެކްޝަނުގެ ދަށުން 05 ތަނެއް ބަންދުކޮށްފި – DhiDaily\nކޮވިޑް-19: މާސް އިންސްޕެކްޝަނުގެ ދަށުން 05 ތަނެއް ބަންދުކޮށްފި\nމާސް އިންސްޕެކްޝަނުގެ ދަށުން ފަސް ތަނެއް ބަންދުކޮށްފައިވާކަމަށް އެޗްއީއޯސީން ބުނެފިއެވެ.\nއެޗްއީއޯސީގައި މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ.ފާޠިމަތު ނަޒްލާ ރަފީޤު ވިދާޅުވީ މިހާރު ކުރިއަށްގެންދާ މާސް އިންސްޕެކްޝަންގެ ދަށުން މިއަދާއި ހަމައަށްއައިއިރު 259 ތަނެއް ބަލާފައިވާނެކަމަށެވެ. އަދި އޭގެތެރެއިން 254 ތަން ހުރީ އެޗްޕީއޭގެ މިންގަނޑުތަކާއި އެއްގޮތަށް ކަމަށް ވެސް ޑރ.ނަޒްލާ ވިދާޅުވިއެވެ.\nމި ގޮތުން އެޗްޕީއޭގެ މިންގަނޑުތަކާއި އެއްގޮތަށް ކަމަށް ފާހަގަކުރެއްވުނީ 206 ފިހާރައާއި 29 ކެފޭއާއި 06 ސެލޫންގެ އިތުރުން 03 މާރުކޭޓްކަމަށް ވެސް ޑރ.ނަޒްލާ ވިދާޅުވިއެވެ. އަދި މިވަގުތު ބަންދުކޮށްފައިހުރީ 03 ކެފޭކަމަށާއި ކަންކަން ރަނގަޅުކުރުމުން އެއްފިހާރައާއި ކެފޭއެއް އަލުން ހުޅުވާފައިވާކަމަށް ވެސް ޑރ.ނަޒްލާ ވިދާޅުވިއެވެ.\nއެޗްޕީއޭއިން މި އިންސްޕެކްޝަންތައް ކުރިއަށްގެންދާއިރު ކުރިއަށް އޮތް ދެހަފުތާގެތެރޭގައި މާލެ ސަރަހައްދުގެ ތަންތަން އިންސްޕެކްޓްކުރާނެ ކަމަށް ޑރ.ނަޒްލާ ވިދާޅުވިއެވެ. އެ ގޮތުން ޕަބްލިކް ޓްރާންސްޕޯޓާއި ބައެއް އޮފީސްތައް އިންސްޕެކްޓު ކުރެވިގެންދާނެކަމަށް ވެސް ޑރ.ނަޒްލާ ވަނީ ވިދާޅުވެފައެވެ.\nވިލިނގިލި ބަނދަރުގެ3ވަނަ ފިޔަވަހީގެ %50 ނިމިއްޖެ\nހުޅުލޭގައި އަލިފާނުގެ ހާދިސާއެއް ހިނގައިިފި\nނިހާންގެ މައްސަލަ ކުރިއަށް ގެންދެވޭގޮތެއް ނުވި


Qudus aa behey gothun Raees Yamin ge siyaasathah "Saabas": Khaleel | Mihaaru\nފަލަސްތީނުގެ ބައެއް މީހުން އީދު ދުވަހު އަގްސާ މިސްކިތް ހިމެނޭ ސަރަހައްދުގައި. --ފޮޓޯ:އޭއެފްޕީ\nގުދުސްއާ ބެހޭ ގޮތުން ރައީސް ޔާމީންގެ ސިޔާސަތަށް "ސާބަސް": ޕީޕީއެމް\n23 ޑިސެމްބަރ 2017 - 14:22 44 comments\nފަލަސްތީނުގެ ގުދުސްގެ މައްސަލާގައި ރައީސް އަބްދުﷲ ޔާމީން ގެންގުޅުއްވާ ސިޔާސަތަށް "ހަމަ ސާބަސް" ކަމަށް ޕީޕީއެމްގެ ސެކްރެޓަރީ ޖެނެރަލް ޑރ. އަބްދުﷲ ހަލީލް މިއަދު ވިދާޅުވެއްޖެ އެވެ.\nގުދުސަކީ އިޒްރޭލުގެ ވެރިރަށް ކަމަށް އެމެރިކާ އިން އިއުލާންކުރުމުން އދ. ގެ އާއްމު މަޖިލީހަށް މިދިޔަ ހޮނިހިރު ދުވަހު ތުރުކީ އާއި ޔަމަން ގުޅިގެން ހުށަހެޅި ގަރާރު ރާއްޖެ އިން ވަނީ ކޯސްޕޮންސާކޮށްފަ އެވެ. އަދި އެ ގަރާރާ އެއްކޮޅަށް ވޯޓު ދޭ ގައުމުތަކަށް އެމެރިކާ އިން ކުރިން އިންޒާރު ދިން ނަމަވެސް ރާއްޖެ އިން ވެސް ވަނީ ފަލަސްތީނު ރައްޔިތުންގެ ހައްގުގައި ވޯޓު ލައިފަ އެވެ.\n"މިހާރު"އާ ވާހަކަދައްކަވަމުން ހަލީލް ވިދާޅުވީ ގުދުސްއާ ގުޅޭ ގޮތުން ރައީސް ޔާމީން ގެންގުޅުއްވާ ސިޔާސަތަށް މަރުހަބާ ދަންނަވާ ކަމަށެވެ. އަދި އެއީ މިދިއަ 60 ވަރަކަށް އަހަރު ތެރޭގައި ފަލަސްތީނުގެ ރައްޔިތުންނަށް ލިބެމުން ދިޔަ އަނިޔާއިން ސަލާމަތްކުރަން، ދިވެހި އުންމަތް ގުޅިގެން ކުރަމުން އަންނަ މަސައްކަތެއްކަން ވެސް ފާހަގަކުރެއްވި އެވެ.\n"ގުދުސްއާ ގުޅޭ ގޮތުން ރައީސް ޔާމީން ގެންގުޅުއްވާ ސިޔާސަތަށް ހަމަ ސާބަސް ދެން،" ނިލަންދޫ ދާއިރާގެ މެމްބަރު ހަލީލް ވިދާޅުވި އެވެ.\n"އޭގެ ސަބަބުން އިސްލާމީ ދުނިޔޭގައި ދިވެހިންގެ މަގުބޫލުކަން ވަނީ އިތުރުވެފައި."\nމުސްތަގުބަލުގައި ވެސް ފަލަސްތީނުގެ ރައްޔިތުންގެ ހައްގުގައި މި ސަރުކާރުން ވަކާލާތު ކުރާނެ ކަމަށް، ސަރުކާރު ހިންގާ ޕާޓީން ބުންޏެވެ.\nQudus garaaru 128 vote in faas koffi\nގުދުސަކީ އިޒްރޭލުގެ ވެރިރަށް ކަމަށް ގަބޫލުކޮށް އެމެރިކާގެ އެމްބަސީ ގުދުސަށް ބަދަލުކުރަން އެމެރިކާ އިން ނިންމި ނިންމުމަކީ ޣައިރު ގާނޫނީ ނިންމުމެއް ކަމަށް އދ.ގެ އާންމު މަޖިލީހުގެ ބޮޑު އަޣުލަބިއްޔަތަކުން މިދިޔަ ބުރާސްފަތި ދުވަހު ވަނީ ނިންމައިފަ އެވެ.\nއެ ވޯޓުގެ ކުރިން އދ. ގައި ވާހަކަދައްކަވަމުން ރާއްޖޭގެ ސަފީރު ޑރ. އަލީ ނަސީރު ވަނީ ގުދުސްއާ ގުޅޭ ގޮތުން އެންމެ ފަހުގެ ނިންމުން ނިންމޭނީ އެކަމާ ގުޅޭ ގޮތުން ދެ ފަރާތުގެ މެދުގައި މަޝްވަރާކޮށްގެން ކަމަށް ވިދާޅުވެފަ އެވެ. އަދި އިޒްރޭލުން ގުދުސްގެ މައްޗަށް ވެރިވެގަންނަން އުޅުމަކީ ބައިނަލްއަގްވާމީ ގާނޫނުތަކާއި މުއާހަދާތަކާ ވެސް ހިލާފު ކަމެއް އޭނާ ވިދާޅުވި އެވެ.\nQudus ge garaarah thaaeedhu koh, co sponsor akah Raajje\nއިތުރު ލިޔުންތައް އ.ދ. ޕީޕީއެމް މެމްބަރު އަބްދުﷲ ޚަލީލް ރައީސް އަބްދުﷲ ޔާމީން


Anhenunah hulhuvaalaigen H.Alif gai volly mubaaraatheh, champion team ah 17000 rufiyaa\nކުރިން ސީޕީއެސް ކުލަބުން ބޭއްވި އަންހެން ވޮލީ މުބާރާތެއްގެ ތެރެއިން---ފޮޓޯ:ސީޕީއެސް\nއަންހެނުންނަށް ހުޅުވާލައިގެން ހއ އަތޮޅުގައި ވޮލީ މުބާރާތެއް، ޗެމްޕިއަން ޓީމަށް 17000 ރުފިޔާ\nހއ. އިހަވަންދޫ ކުލަބް ޕޯލްސްޓަރ އިން އިންތިޒާމްކޮށްގެން މުޅި ހއ. އަތޮޅަށް ހުޅުވާލައިގެން އަންހެނުންގެ ވޮލީ މުބާރާތެއް ބާއްވަން ނިންމާ ބައިވެރިވުމުގެ ފުރުސަތު ހުޅުވާލައިފި އެވެ.\nސީޕީއެސްގެ ރައީސް މުހައްމަދު ސުޖާ ކޭއޯއަށް ވިދާޅުވީ އިހަވަންދޫގައި ބޭއްވުމަށް ހަމަޖެހިފައިވާ މި މުބާރާތަކީ ހއ. އަތޮޅު ކަނބަލުންނަށް ހުޅުވާލައިގެން އެ ކުލަބުން ބާއްވާ ދެވަނަ މުބާރާތް ކަމަށެވެ. ފުރަތަމަ މުބާރާތް ބާއްވާފައިވަނީ މި އަހަރުގެ ޖެނުއަރީގަ އެވެ.\nޗެމްޕިއަން ޓީމަށް 17،000 ރުފިޔާ އަދި ރަނަރަޕް ޓީމަށް 7،000 ރުފިޔާ ހުށައެޅިފައިވާ މި މުބާރާތުގައި ހއ. އަތޮޅުން ބައިވެރިވާ ކޮންމެ ޓީމަކަށްވެސް އަތޮޅުން ބޭރުން2ކުޅުން ތެރިން ގެނައުމުގެ ފުރުސަތު އޮންނާނެ ކަމަށް ސުޖާ ވިދާޅުވި އެވެ.\nއަންނަ ޑިސެމްބަރު މަހުގެ4ވަނަ ދުވަހު ފެށުމަށް ހަމަޖެހިފައިވާ މި މުބާރާތުގައި ބައިވެރިވުމަށް ފޯމް ހުށަހެޅުމުގެ ސުންގަޑި އަކީ މި ނޮވެމްބަރު މަހުގެ 25 ވަނަ ދުވަހެވެ. މުބާރާތުގައި ބައިވެރިވުމުގެ ފޯމާއި ގަވައިދު ސީޕީއެސް އޮފީހުންނާއި އެ ކުލަބުގެ ފޭސްބްކް ޕޭޖުން ލިބެން ހުންނާނެ ކަމަށް ސުޖާ ވިދާޅުވި އެވެ.\nކޮންމެ މެޗަކުން ކުއިން އޮފް ދަ މެޗް އަދި މުޅި މުބާރާތުގެ އެންމެ މޮޅު 06 ކުޅުންތެރިން ހޮވުމަށް ހަމަޖެހިފައިވާ މިމުބާރާތުގައި ބައިވެރިވުމުގެ ފީ އަކީ 500 ރުފިޔާ އެވެ.\nކުލަބް ޕޯލްސްޓަރ އަކީ އިހަވަންދޫގައި ގިނަ މުބާރާތްތަކެއް އިންތިޒާމުކޮށް ހިންގާ ކުލަބު ޖަމިއްޔާ އެކެވެ. އެ ގޮތުން ގުރުއާން މުބާރާތް ތަކާއި ގިނަ ކުޅިވަރު މުބާރާތް ތަކެއް އިންތިޒާމް ކުރެއެވެ.


އައިއެފްސީގެ ނަޒަރުގައި ދިވެހި އެއާޕޯޓު ދުނިޔޭގެ ފެންވަރަށް ތަރައްގީކުރަން ޖެހެނީ ކީއްވެބާ؟ - MV Times\nއައިއެފްސީގެ ނަޒަރުގައި ދިވެހި އެއާޕޯޓު ދުނިޔޭގެ ފެންވަރަށް ތަރައްގީކުރަން ޖެހެނީ ކީއްވެބާ؟\n2 December 4th, 2012 - 12:03 PM\nއެންޓި ކޮރޮޕްޝަން ކޮމިޝަނުން (އޭސީސީ) އިން ދެ އަހަރުދުވަސް ވަންދެން ފޮރުވާފައި އޮތް ރިޕޯޓު ލީކުވެގެން ދިޔައިރު އެއާއިއެކު އިތުރު ބައެއް އެހެން ޑޮކިއުމަންޓުތައްވެސް ވަނީ އަތްފޯރާ ފަށައް ވާސިލްވެފަ އެވެ.\nއަތްފޯރާ ފަށުގައި ހުރި ޑޮކިއުމަންޓުތަކުގެ ތެރެއިން މިއަދު އެމްވީ ޓައިމްސްގެ ކިއުންތެރިންގެ އަތްފޯރާ ފަށައް ގެނެސް ދިނުމަށް މިއުޅެނީ އިންޓަނޭޝަނަލް ފައިނޭންޝިއަލް ކޯޕަރޭޝަން (އައިއެފްސީ) އިން ދިވެހިރާއްޖޭގައި އޮތް އެއާޕޯޓުގެ ހާލަތާއި، އެއާޕޯޓު ތަރައްގީކުރަންޖެހެނީ ކީއްވެކަން ވަރަށް ތަފްސީލުކޮށް ކިޔައިދީފައިވާ ޕްރެޒެންޓޭޝަނުގެ ފުރަތަމަ ބައެވެ.\nމިޕްރެޒެންޓޭޝަނުން އެމްވީޓައިމްސް އަށް އެންމެ ޝައުގުވެރި ބައެއްގެ ގޮތުގައި ފެނިފައިވަނީ އެއާޕޯޓުގެ އަދުގެ ހާލަތު މައްޗަށް އައިއެފްސީން އެކުލަވާލާފައިވާ ސްލައިޑްތަކެވެ. އެހެންކަމުން އެ ސްލައިޑްތަކުގައި ހިމެނޭ ބައެއް މައުލޫމާތު ހިއްސާ ކޮށްލާނަމެވެ.\nވިއްސާރަވެއްޖެނަމަ ސީޕްލޭން އޮޕަރޭޓެއް ނުކުރެވޭ. (ޕޭޖް 13)\nއިންޓަނޭޝަނަލް ސިވިސް އޭވިއޭޝަން އޭގަނައިޒޭޝަން (އޭސީއޭއޯ) އާއި ސިވިލް އޭވިއޭޝަން ޑިޕާޓްމަންޓު (ސީއޭޑީ) ގެ ގަވާއިދަށް ނުފެތޭ. (ޕޭޖް 14)\nސީޕްލޭން ޖައްސާ ފަޅުގެ ސަރަހައްދު ސާފުކުރަން ޖެހިފައި (ޕޭޖް 15)\nޓާނިން ޕެޑްގައި ފެންބޮޑުވޭ (ޕޭޖް 15)\nޓާމިނަލުގެ ބޮޑުމިން ބައިނަލް އަގުވާމީ ފެންވަރަކަށް ނުފެތޭ (ޕޭޖް 16)\nޓާމިނަލް އަޅާފައި ހުރީ ރަންވޭއާއި މާބޮޑަށް ކައިރީގައި (ޕޭޖް 17)\nސީޕްލޭނަށް ބަސް އޮޕަރޭޓު ކުރަންޖެހޭ މިންވަރު އިތުރު ( ޕޭޖް 17)\nތިމާވެއްޓާއި މުޖުތަމައުއަށް ނުރައްކާވާ އެތައްމައްސަލައެއް އެބަހުރި (ޕޭޖް 18)\nކާގޯ ފެސިލިޓީ އަލުން އެކުލަވާލަން ޖެހިފައި (ޕޭޖް 19)\nމީގެ އިތުރުން 2006 ވަނަ އަހަރުންފެށިގެން 2009 ވަނަ އަހަރާއި ހަމައަށް މާލޭ އިންޓަނޭޝަނަލް އެއާޕޯޓުގެ ފެންވަރު ދުވަހުން ދުވަހަށް ދަށައް ގޮސްފައިވާކަންވެސް އައިއެފްސީގެ މި ޕްރެޒެންޓޭޝަން ކިއާލުމުންވެސް އެނގޭނެ އެވެ.\nއައިއެފްސީގެ ޕްރެޒެންޓޭޝަން ޑައުންލޯޓު ކުރެއްވުމަށް:\nMaldives Airport - (part 1) Transaction Structure Report\nކީއް ކުރާނީ! ހުސްދޮގު ހަދާގެން ވެސް އެއޮތީ އެއަރޕޯރޓް އަތުލާފަތާ!\nއެކަމަކު ސަރުކާރުން އެބުނަނީ އައިއެފްސީ އިހުމާލުވެފައިވާ ކަމަށް!


Kuru Vaahaka: Zimee | ThePress\nކުރު ވާހަކަ: ޒިމީ\n02 May 2020, 15:55\nކައިވެނީގެ ފުރަތަމަ ރޭގެ އުފާ ހާސިލުުކޮށް ނިންމާލުމަށް ފަހު، ރިމާން އޮތީ ގަދަ ނިދީގައެވެ. ރިމާންގެ ގާތުގައި އޮތް އޭނާގެ އަންހެނުން ޒިމީގެ ކަޅި ހުއްޓިފައިވަނީ ސީދާ ރިމާންގެ މޫނަށެވެ. ޒިމީގެ ބެލުމުގައި ވަނީ ހިތާމައާއި، ހިތްދަތިކަމެވެ. ވޭނާއި، ކެކުޅުމެވެ. އެވަގުތުވެސް ޒިމީގެ ދެލޮލުންް ކަރުނައިގެ ލަޝްކަރެއް، ސަފުހަދާފައި އޭނާގެ ކޯތާފަތްމަތީގައި ހަރަކާތްތެރި ވަމުން ދިޔައެވެ.\nލަތްކަކަށް އެނދުން ތެދުވަމުން، ޒިމީ ބަލައިލީ އޭނާގެ ފޯނަށެވެ. ހަމައެއާ އެކު ޒިމީގެ މޭ ގުޑެން ފަށައިފިއެވެ. ހިތުގެ ހިނގުން ދުވަން ފެށީ ނުހަނު ބާރަށެވެ. ތެޅިތެޅި އޮތް ހިތަކާ އެކު، މަޑުމަޑުން ފިޔަވަޅު ނަގަމުން ޒިމީ ކޮޓަރިން ނުކުތީ ދެ ފިކުރެއްގައެވެ. ކުރެވެން މިއުޅެނީ ރަނގަޅު ކަމެއް ބާއޭ، އޭނާގެ ހިތް ތަކުރާރުކޮށް ސުވާލުކަމުން ގެންދިޔައެވެ. ޒިމީގެ މިސްރާބު ހުރީ ގޭގެ މައިދޮރާއި ދިމާލަށެވެ. ދޮރުގެ ތަޅުގައި ޒިމީ އަތް ޖައްސާލި އިރު، އޭނާގެ އަތް ދިޔައީ ތުރުތުރު އަޅަމުންނެވެ.\nދެލޯ މަރައިލަމުން، ޒިމީ ހަށިފުރާ ނޭވާއެއް ދޫކޮށްލިއެވެ. ހިތަށް ލިބެމުންދާ ތުރާތަކާ އެކު، ޒިމީ މަޑުމަޑުން ގޭގެ ދޮރު ހުޅުވައިލިއެވެ. ދޮރު ކުރިމަތީގައި ހުރި މީހާ، ވައިހައްކަޅަ އަރާފައިވާ މިނިކާވަގެއް ފަދައިން ޒިމީގެ ގަޔަށް އަރައިގަތެވެ. ތެޅި ފޮޅެމުން ޒިމީ ގެންދިޔައިރު، އެމީހާގެ ދެއަތުން ޒިމީގެ އަނގަޔާއި ނޭފަތް ވަނީ ބަންދުކުރެވިފައެވެ.\nގަދަ ނިދީގައި އޮތް ރިމާނަށް ހޭލެވުނީ ފަތިސް ނަމާދުގެ ބަންގީގެ އަޑަށެވެ. އެނދުމަތީގައި ދެފަރާތަށް ފޮރޮޅިލަމުން، ރިމާން އެނދުން ތެދުވެ، މޯޅިއަކަށް ދެމެލިއެވެ. މުޅި ކޮޓަރިތެރެއަށް ފެތުރިފައިވާ ފަނޑު އަލިކަމުގެ ތެރޭގައި، ރިމާން ކުރިއަށް ނެގި ފިޔަވަޅާއި އެކު އޭނާ ތަށިމުށިގަަނޑު މައްޗަށް ވެއްޓުނެވެ.\n"އައްދޯއި!" ރިމާނަށް ބޭއިޚުތިޔާރުގައި ބުނެވުނެވެ. ދެލޯ ރަނގަޅަށް ހުޅުވައިލުމާ އެކު، ރިމާން ފުންމައިގެން ބިންމަތިން ތެދުވެ، ކޮޓަރީގެ ލައިޓު ޖައްސައި މުޅިކޮޓަރިތެރެ އަލިކޮށްލިއެވެ. ފެނުނު މަންޒަރުން ރިމާން ހުއްޓުން އެރިއެވެ. ދެލޯ ބޮޑުވެ، މުޅި މީހާ ހާސްވާ ގޮތްވިއެވެ.\n"ޒި.. ޒިމީ!" ރިމާންގެ އަޑުގައި އެއްވެސް އޮމާންކަމެއް ނެތެވެ. ބިންމަތީގައި ވެއްޓިފައި އޮތީ އޭނާގެ އަނބިމީހާއެވެ. ޒިމީގެ ހަރަކާތް ވަނީ މުޅިން ހުސްވެފައެވެ. ލަސްލަހުން ފިޔަވަޅު ނަގަމުން ރިމާން ގޮސް ޒިމީގެ ގާތުގައި އިށީންނެވެ. އޭރު ރިމާންގެ ހަށިގަނޑުގެ ތެރޭގައި ދިޔައީ، ދިލަ، އާވި، ތޫފާނެއް އުފެދެމުންނެވެ.\nކުއްލިއަކަށް ރިމާންގެ ލޯ އަޅައިގަތީ، ތަށިމުށިގަނޑުމަތީގައި އޮތް ބޭސް ކާޑަށެވެ. ރިމާންގެ ދެލޮލަށް އެމަންޒަރު ބަލަން ކުޅަދާނައެއް ނުވިއެވެ. އޭނާގެ ދެލޯ ވަގުތުން ތެތްމާލީ، ކަރުނައިގެ ތިކިތަކުންނެވެ. ހިތް ހީވީ ހަށިގަނޑުން ވަކިވެގެން ދިޔަހެންނެވެ. ރިމާންގެ ދެއަތުން ޒިމީގެ ގައިގައި އަތްޖައްސާލިއެވެ. ޒިމީގެ މުޅި ހަށިގަނޑު ވަނީ ފިނިވެގެން ގަނޑު ވެފައެވެ. ޒިމީގެ ފުރާނައެއް ނެތެވެ. ކައިވެނީގެ ފުރަތަމަ ރޭ، ޒިމީއަށް އޭނާގެ ދިރިއުޅުމުގެ ދަތުރު ނިމުނީއެވެ. ރިމާންގެ ހިތްފަޅައިގެން ދިޔައެވެ. ކުއްލިއަކަށް އަޑުން އަޑުނަގައި، ރިމާން ވަރަށް ބާރަަށް ރޯންފެށިއެވެ.\nއައު ހެނދުނަކަށް ދުނިޔެ މަރުޙަބާ ކިޔަމުން ދިޔައީ، މުޅި ޤައުމު ސިއްސުވައިލަމުންނެވެ. ޒިމީގެ މަރުގެ ޚަބަރު، ރާއްޖޭގެ އެކި މީޑިއާ ތަކުގެ ފަލަ ސުރުޙީގައި ވަނީ ލިޔެވިފައެވެ. ޒިމީގެ މަރުގެ ވާހަކަ އެކި މީހުން އެކި ގޮތްގޮތަށް ދައްކަމުން ގެންދިޔައިރު، ރިމާން ޤަބޫލުކުރަމުން ގެންދިޔައީ ޒިމީ އޭނާ ދޫކޮށްފައި ނުދާނެ ކަމަށެވެ. ޒިމީގެ މަރުގައި ފޮރުވިފައިވާ އެހެން ހަޤީޤަތެއް ވާނެ ކަމަށް ރިމާންގެ ހިތް ބުނަމުން ދިޔައެވެ. ޒިމީގެ ކަށުކަމާކެމީގެ ކަންތައް ކުރަމުން ކުރަމުން ދިޔައިރު، ރިމާންގެ ކަމަކީ ރޮއި، ހިތާމަ ކުރުމެވެ. ދެލޯ ހުޅުވައި، ދުނިޔެއަށް ބަލައިލާނެ ހިތްވަރެއްވެސް، އޭނާގެ ގަޔަކު ނެތެވެ. އެހާވެސް އޭނާވަނީ ބަލިކަށިވެފައެވެ. ހިތަށް އަސަރު ކޮށްފައެވެ.\nދުވަސްތައް މާޒީގެ ސަފުޙާގައި ދިޔައީ ލިޔެވެމުންނެވެ. ދިރިއުޅުމާ މެދު، ރިމާން މިހާރު މިވަނީ ނާއުއްމީދުވެފައެވެ. ޒިމީގެ ވަކިވެ ދިޔުން ޤަބޫލުކުރަން ރިމާން ބޭނުމެއް ނޫނެވެ. ޒިމީ އާ އެކު ދެކުނު ފޮނި ހުވަފެންތަކުގައި ކުލަ ނުޖެހި، ދެމީހުންގެ ލޯބި މިފަދަ ގޮތަކަށް ނިމިގެން ދިޔުމުން، ރިމާންގެ ހިތް މިއަދު މިވަނީ ހުއްޓިފައެވެ. ދިރި ހުރެމެ، ދިރުއުޅުން އޭނާއަށް ގެއްލިފައިވާ ފަދައެވެ.\nފުލުހުން މައްސަލަ ތަޙުޤީޤުކޮށް، ބަޔާން ނެރުނެވެ. ޒިމީ ބޭސް ކައިގެން އަމިއްލައަށް މަރުވިކަމަށް ފުލުހުން ނިންމިއެވެ. އެހެންނަމަވެސް ރިމާން ދެކުނީ އެއީ ހަމައެކަނި ފުލުހުންގެ ނިންމުން ކަމުގައެވެ. ޒިމީ އަމިއްލައަށް މަރުވެދާނެ ކަމަށް، ފަހަރެއްގައިވެސް ރިމާން ޤަބޫލެއް ނުކުރެއެވެ. އެޔަށް ވުރެށް ބޮޑަށް ޒިމީ، ރިމާން ދެކެ ލޯބިވާނެކަން، ރިމާނަށް ޔަޤީންކުރެއެވެ. މީހުން ދައްކާ ތަފާތު ވާހަކަތަކަށް ސަމާލުކަންދޭކަށް އެއްގޮތަކަށް ވެސް ރިމާން ބޭނުމެއް ނޫނެވެ.\nމުޅިން އައު ދުވަހަކަށް ދުނިޔެ މަރުޙަބާ ކިޔައިފިއެވެ. ރިމާން ގެއިން ނުކުމެގެން ސައިކަލަށް އަރައި މިސްރާބު ޖެހީ، ސީދާ ފުލުހުންގެ މައި މަރުކަޒާއި ދިމާލަށެވެ. ހަނު ހުރުމަކީ ހައްލެއް ކަމަށް ނުދެކޭތީއެވެ. ހިތުގައި އުފެދިފައިވާ، އިޙްސާސްތައް ބޭރުކޮށްލުމަށެވެ. ފުލުހުންގެ މަރުކަޒަށް ވަނުމާއި އެކު، ރިމާން ފުން ނޭވާއެއް ދޫކޮށްލިއެވެ. ޒިމީގެ ހައްޤުގައި، ޒިމީއަށް އިންސާފު ހޯދައި ދިނުމަށްޓަކައި، ދުނިޔެއާއި ކުރިމަތިލުމަށް އާ ޢަޒުމެއްގައި ރިމާން ކަށިން ހިތްވަރު ނެރުނެވެ.\n"އަހަރެން ޤަބޫލެއް ނުކުރަން. ތި ބަޔާނަކީ ދޮގެއް! އޮޅުވާލުމެއް! އަހަރެންގެ ޒިމީ އަހަރެން ދޫކޮށްފައެއް ނުދާނެ. ޒިމީ އަހަރެން ދެކެ ވަރަށް ލޯބިވޭ. ޒިމީ.. ޒިމީ އަހަރެމެންގެ ކައިވެނީގެ ފުރަތަމަ ރޭ އެހެން ނުހަދާނެ. އަލުން މައްސަލަ ބަލައިދީ! ހެޔޮނުވާނެ!" ރިމާންގެ ދެލޮލުން ފައިބަމުން ދިޔަ ކަރުނަތައް، އޭނާގެ ދަތްދޮޅިން ތިކިތިކި ޖަހަމުން ދިޔައެވެ.\nމައްސަލަ އަލުން ބަލައިދޭނެ ކަމަށް ބުނެ، ފުލުހުން ރިމާންގެ ކޮނޑުގައި ހިފައިލިއެވެ. ރިމާންގެ ހިތަށް ކޮންމެވެސް ވަރެއްގެ ހިތްހަމަޖެހުމެއް ލިބުނެެވެ. ޒިމީގެ ހައްޤުގައި ބަސް ބުނެވުނީމައެވެ.\nދުވަސްތައް ފާއިތުވަމުން ދިޔައީ، ހީވެސް ނުކުރާހާ އަވަހަށެވެ. ޒިމީގެ ހަނދާނުގައި، ރިމާންގެ ޙަޔާތް އަދިވެސް ވަނީ ހުއްޓިފައެވެ. ރިމާން ވަށައިގެންވަނީ ދިރިމެއްނެތް، ޒިމީގެ ހަނދާންތަކެވެ. އެ ހަނދާންތަކުގައި ރޭދުވާ ދައުރުވަމުން ދިޔައީ ޒިމީގެ ލޯބިލޯބި ސޫރަ ހިތުގައި ރަސްކަން ކުރަމުންނެވެ. ފުލުހުން މައްސަލަ ބަލަމުން ދިޔައިރު، ރިމާންގެ ހިތުން ކުރެވެމުން ދިޔައީ ޒިމީއަށް އިންސާފު ލިބުމަށް އެދި ދުޢާތަކެވެ.\nމުޅިން އައު ދުވަހަކަށް ހަސްތީއަށް އިރު ފައުޅުވެއްޖެއެވެ. އެނދުމަތީގައި ފައި ވަށްކޮއްލައިގެން ރިމާން ބަލަމުން ގެންދިޔައީ، އޭނާ އާއި ޒިމީގެ ފޮޓޯތަކުން ފުރާލާފައި އޮތް އަލްބަމަށެވެ. ކުއްލިއަކަށް ރިމާންގެ ކަޅި އަޅައިގަތީ، އަލްބަމުގެ ތެރޭގައި އޮތް ކުޑަ ކަރުދާސްކޮޅަށެވެ.\n"އަހަރެން އިތުރު ފޯނެއް ބޭނުން ކުރަން. އެ ފޯނު އޮންނާނެ އެންމެ ތިރީ ކަބަޑުގަ" ކަރުދާހުގައި ލިޔެފައިވާ ލިޔުންކޮޅު ކިޔައި ލުމާއި އެކު ރިމާންގެ ނޭވާ އަވަސްވާ ގޮތްވިއެވެ. ވަރަށް އަވަހަށް ގޮސް ތިރީ ކަބަޑު ރިމާން ހުޅުވާލިއެވެ. ކަބަޑުގެ ތެރޭގައި އޮތީ ނޯކިއާ ބައްތިއެކެވެ. ރިމާންގެ ގައިން ދާތިކިތަށް ހިލެން ފެށުނެވެ. ފޯނުގައި ހުރި މެސެޖެތައް ބަލައިލިއިރު، އިންބޮކްސްގައި އެއްވެސް މެސެޖެއް ނެތެވެ. ނަމަވެސް، ޑްރާފްޓްގައި، އެއް މެސެޖުވަނީ ސޭވް ކުރެވިފައެވެ.\nޖެހިލުންވެ، މޭތޭޅޭ ހާލުގައި ރިމާން މެސެޖު ކިޔަން ފެށިއެވެ. އޭގައި ލިޔެފައިވާ ކޮންމެ ބަހަކުން، ރިމާނަށް ހީވީ އޭނާގެ ހިތަށް ތޫނު ހަންޖަރެއް ހަރައިލިހެންނެވެ. ރިމާންގެ ދެލޮލުން ހޯސްލާފައި ކަރުނަތައް އަންނަން ފަށައިފިއެވެ. ރިމާންްގެ ތިރީ ތުންފަތް ތެޅެމުން ދިޔައީ، އޭނާއަށް ކޮށްފައިވާ ފުން ހިތި އަސަރުންނެވެ. ފޯނު ދުރުކޮށްލަމުން ރިމާން އޭނާގެ މޫނުމަތީގައި އަތް އަޅައި ރޯން ފެށިއެވެ. މެސެޖެގައި ލިޔެފައި އޮތެވެ.\n"ރިމާން، އަހަރެންނަށް މަޢާފުކުރޭ! އަހަރެން ރިމާނާ ކައިވެނިކުރީ، އަހަރެންގެ ބައްޕަގެ ޖިންސީ އަނިޔާތަކުން ސަލާމަތް ވުމަށް. ނަމަވެސް އެކަން އަހަރެންނަށް ކާމިޔާބެއް ނުވި. ކައިވެނީގެ ފުރަތަމަރޭ މިގެއަށް އައިސް.. އަހަރެންނަށް އަނިޔާކޮށް، އޭނާ ބޭނުން ކަމެއްކޮށްފަ އެދިޔައީ. އަހަރެންގެ ނުރުހުމުގަ، ނެގި އަހަރެންގެ ބަރަހަނާ ފޮޓޯތައް ލީކް ކޮށްލާނެ ކަމަށް ބުނެ ބިރުދެއްކީ.. އަހަރެންގެ ބައްޕަ އަހަރެން އަމިއްލައަށް މަރުވުމަށް މަޖުބޫރުކުރީ.. މިއަދު އަހަރެންނަށް ގޮތް ހުސްވެއްޖެ.. އަހަރެން ވަކިވިޔަސް، ތާއަބަދު އަހަރެން ރިމާންދެކެ ލޯބި ވާނަން!" ޒިމީއަށް ވީގޮތް އެނގުމުން ރިމާންގެ މުޅިގައި ދިޔައީ ތުރުތުރު އަޅަމުންނެވެ.\nމިއީ "ދަ ޕްރެސް" އިން މި ރޯދަމަހަށް ހާއްސަކޮށް ހުޅުވާލި #ThePressRoadhaVaahaka މުބާރާތަށް ލިޔުންތެރިއަކު ފޮނުވާފައިވާ ވާހަކަ އެކެވެ.\nLast updated on 02 Jun 2020, 14:55. Article was published on 02 May 2020, 15:55


Emotional Addiction Aai Kurimathilaanee Kihineh? Thajuribaakaarunge Khiyaalu އިމޯޝަނަލް އެޑިކްޝަނާ ކުރިމަތިލާނީ ކިހިނެއް؟ ތަޖުރިބާކާރުންގެ ޚިޔާލު – Huvadhoo News Emotional Addiction Aai Kurimathilaanee Kihineh? Thajuribaakaarunge Khiyaalu Huvadhoo News\nއިމޯޝަނަލް އެޑިކްޝަނާ ކުރިމަތިލާނީ ކިހިނެއް؟ ތަޖުރިބާކާރުންގެ ޚިޔާލު\nނަފްސާނީގޮތުން ތަފާތު ހާސްކަން ކުރިމަތިވެފައިވާ މީހެއްގެ ފޮޓޯއެއް\nއަމިއްލަ ހަށިގަނޑަށް ރައްކާތެރިކަން އިހުސާސް ކުރެވުމާއި އެކު ހަމަޖެހޭ ދިރިއުޅުމެއް އުޅެން އަހަރަމެން ދަސްކުރަން ޖެހެއެވެ. ޚާއްސަކޮށް ނާރުގެ ނިޒާމުގެ ތަފާތު ބަލިތައް ތަޙައްމަލުކުރަމުންދާ މީހުން މިއީ ޚާއްސަ ސަމާލުކަމެއް ދޭންޖެހޭ ކަމެކެވެ. ކޮންމެ ދުވަހަކުވެސް، ހަމަހިމޭން ވަގުތުކޮޅެއް ހޯދައި، އަމިއްލަ ނަފުސަށް ހަމަހިމޭންކަން އިޙްސާސް ކުރާށެވެ. ކޮންމެ ދުވަހެއްގައިވެސް، ކުޑަ ވަގުތުކޮޅެއް ހޯދައި، ބޭރަށްގޮސް، ހަމަޖެހިގެން ފުން ނޭވާލައި، އަމިއްލަ ނަފުސު ހަމަޔަކަށް އަޅުވައި، ކުޑަ ވަގުތުކޮޅަކަށްވެސް، ދިރިއުޅުމުގައި ނުވެ، ނިންމަންޖެހިފައިވާ އެތަކެއް ކަމަކާއި، ކްރައިސިސްތައް މަތިން ހަނދާން ނައްތާލައި އަމިއްލަ ވަގުތުކޮޅެއް ހޭދަކޮށްލަންޖެހެއެވެ.\nއަހަރަމެންގެ ތެރެއިން ބައެއް މީހުންނަކީ، އަހަރަމެން އުންމީދުކުރާ ގޮތަކަށް ޅަފަތުގައި ތަރުބިއްޔަތުކުރެވިފައިވާ ބައެއް ނޫނެވެ. އަހަރަމެންގެ ވަރަށްގިނަ ގެތައް ވަނީ ނަފްސާނީ ހަމަނުޖެހުމާއި، ކަންބޮޑުވުމާއި، ކަންބޮޑުވުމުގެ ސާލެއްގައި އޮޅި ލާމެހިފައެވެ. އެފަދަ ގެތަށް ވެފައިވަނީ ތާއަބަދު ހިތްދަތިކަމާއި، ނުރައްކަލުން ފުރިގެންވާ މާހައުލުތަކަށެވެ. އެފަދަ މާހައުލުތަކުން އަހަރަމެންނަށް ދަސްވެފައި ވަނީ، ތާއަބަދު ހުރިހާ އުފަލަކުން މަހުރޫމްވެ އުޅުމެވެ. އަދި އެފަދަ މާހައުލު އަހަރަމެންނަށް ދަސްކޮށްދިނީ، އެނޫންގޮތެއް އަހަރަމެންނަށް ނެތްކަމުގައެވެ. މިގޮތުން އަހަރަމެންގެ ސިކުނޑިތަކާއި، އަހަރަމެންގެ އުޅުމާއި ގުޅުން ބައްޓަންވެފައި ވަނީ، އަހަރަމެން އުޅެ ބޮޑުވި މާޙައުލުން ދަސްވި އެއްޗަކަށް ބިނާކޮށެވެ. އަދި އަހަރަމެންނަށް ދަސްވެގެންދަނީ، ކޮންމެ ދުވަހަކު، ހިތްދަތިކަމާއި، ހާސްކަން ކުރިމަތިލާންޖެހޭނެކަމަށައި، އެއީ އާންމު ހާލަތު ކަމުގައި އަހަރަމެންނަށް ވަކިހިސާބަކުން ޤަބޫލުކުރެވެއެވެ. ހާސްކަމާއި، ހިތްހަމަ ނުޖެހުން ނޫން ގޮތެއް ދިރިއުޅުމުގައި ކުރިމަތި ނުވާނޭކަމަށް ވަކިހިސާބުން އަހަރަމެންނަށް ވިސްނެއެވެ.\nއަހަރަމެންނަށް ކުރިމަތިވާ މިފަދަ ހާލަތުން އެއީ އިމޯޝަނަލް އެޑިކްޝަންއަށް ވެގެންދެއެވެ. މިކަމުގެ ސަބަބުން ނަފްސާނީ ގޮތުން އެޑިކްޓްވާން މެދުވެރިވެއެވެ. އަހަރަމެން، ވިސްނާފިކުރުކޮށް، އަޅުގަނޑުމެން ތަރުބިއްޔަތުވެ، އެންމެ ބޮޑަށް ގުޅުން ހުރި ކަންކަމާ ދޭތެރޭގައި، އަޅުގަނޑުމެން ނަށް ނަފްސާނީ ގޮތުން ކަންބޮޑުވުމާއި ހިތާމައިގެ ޝިކާރައަކަށް ވެ، އެ ޑިކްޓްވެގެން ދަނީއެވެ. އެހެންކަމުން، އަޅުގަނޑުމެން ކަންބޮޑުވާނެ ކަމެއްނެތް މާޙައުލަކަށް އަހަރަމެން ދޫކޮށްލުމުންވެސް، މިއެޑިކްޝަންގެ ސަބަބުން އަޅުގަނޑުމެންނަށް ބިރުވެރިކަން އުފެދި، ހަމަޖެހޭ ދިރިއުޅުމެއް އުޅުމަށް ތަފާތު ހުރަސްތަކެއް ކުރިމަތިވެގެންދެއެވެ.\nމި އިމޯޝަނަލް އެޑިކްޝަނަށް ހުއްޓުވޭނީ ކިހިނެއް ހެއްޔެވެ؟ ސައިކޮލޮޖިސްޓް ނިކޯލް ލެޕެރާ އިންސްޓަގްރާމްގައި ކޮށްފައިވާ ޕޯސްޓެއްގައި އިމޯޝަނަލް އެޑިކްޝަންގެ މައްސަލައަށް ހައްލެއް ހޯދުމަށް ބިހޭވިއަރަލް ޕެޓާން، ބަޔޯކެމިކަލް ރިއެކްޝަންސް އަދި ކަންބޮޑުވުން އިހްސާސްކުރުން ހުއްޓުވިދާނެ ގޮތްތައް ހިއްސާކޮށްފައި ވެއެވެ.\nނިކޯލް ބުނި ގޮތުގައި އަހަރެމެންގެ ތެރެއިން ބައެއް މީހުން އަހަރެމެންގެ އިމޯޝަނަލް ތަރުބިއްޔަތުގެ ބޭސްލައިން ގެ ގޮތުގައި ކަންބޮޑުވުމާއި ޓްރޯމާ އަށް މިހާ ބޮޑަށް އާދަވެފައި ހުންނަ ބައެއް ކަމަށާއި، އެކަނި މާއެކަނި ނުވަތަ ކަންބޮޑުނުވާ މާހައުލެއްގައި އުޅޭއިރު، ގޭގައި އިހްސާސް ކުރެވޭ ހޯމޯންތައް ގެއްލިގެން ދާން ފަށާ ކަމަށެވެ. މިގޮތުން އަމިއްލަ ގުޅުންތައް ހަލަބޮލިކޮށް، ނުވަތަ ދިރިއުޅުމުގައި ކަންބޮޑުވުމާއި ހިތާމަ އުފެއްދުމަށް ޓަކައި ފިޔަވަޅު ތަކެއް އަޅަން އަބަދުވެސް މަސައްކަތް ކުރެވެއެވެ. އަދި އުޅެ ބޮޑުވެފައިވާ މާހައުލެއްގައި އެންމެ ބޮޑަށް އިހްސާސް ކުރެވޭ އިމޯޝަނަލް ހާލަތަށް ރުޖޫއަވުމަށް އަބަދުވެސް މަސައްކަތް ކުރެވެއެވެ.\nނިކޯލް ބުނެފައިވާގޮތުން ހަށިގަނޑަށް އަމާންކަން ދޭން ދަސްކޮށްދިނުމަކީ ވަރަށް މުހިންމު ދަތުރެއް ކަމުގައެވެ. ކޮންމެ ދުވަހެއްގައިވެސް ކުޑަވަގުތުކޮޅެއް ހމަހިމޭންކަން މަތީ ދެމިހުރުމަކީ މުހިންމު ކަމެއް ކަން އަމިއްލަ ނަފްސަށް ހަނދާންކޮށްދޭށެވެ. ކްރައިސިސްއެއްގައި ނުވަތަ، ދިރިއުޅުމުމުގައި ކުރަންޖެހިފައިވާ ކަންކަން ނުނިމިގެން އެކަންކަމާއި އަބަދު ވިސްނައި ފިކުރު ކުރުން މަދުކޮށްލާށެވެ. ނުހުރުމާއި ނަފްސާނީ ގޮތުން ރުޅިވެރިކަން އުފެދޭ މާހައުލުތަކުން ކުޑަވަގުތުކޮޅަކަށް ނަމަވެސް ދުރުހެލިވުމަކީ ލިބިގެންދާނެ ވަރަށް ބޮޑު ހައްލެކެވެ. ދިރިއުޅުމުގައި، ލިބިފައިވާ ކާމިޔާބީތައް ފާހަގަކުރުމާއި އެކު، ދިރިއުޅުމުގައި ހާޞިލްވެފައިވާ އުފާތައް މަތިން ހަނދާންކޮށް ވިސްނާލުމަށް ކުޑަ ވަގުތުކޮޅެއް ހޭދަކޮށްލާށެވެ. ހިތްހަމަޖެހޭ ނުވަތަ ރަނގަޅު ކަމެއް މީހެއްގެ ފަރާތުން ކުރިމަތިވުމުންޝުކުރު އަދާކުރަން ދަސްކުރާށެވެ. ހަމަނުޖެހުމެއްގެ ތެރޭގައި ތަރުބިއްޔަތު ވެފައިވުމުން، ހަމަޖެހުން ނޭނގި، ބިރުވެރިކަމެއްގެ ތެރެއަށް އަމިއްލަ ދިރިއުޅުން ވައްޓާ ނުލާށެވެ. އަމިއްލަ ނަފްސަށް ކެތްތެރިވެ އޯގާތެރިވާން ދަސްކުރާށެވެ. ނިކޯލް އޭނާގެ ޕޯސްޓުގައި ލިޔެފައިވެއެވެ.\nމީގެ އިތުރުންވެސް އަހަރަމެންނަކީ، ވަކި ފަރާތަކުން ހައްދަވާފައިވާ، ވަކި މަޤްސަދެއްގައި މިދުނިޔެއަށް ފުނުވިފައިވާ ބައެއްކަން ހަނދާން ނެތިކޮށްލެވެކަމީ، ދިރިއުޅުން ބަނަވެ، އެމީހެއްގެ ދިރިއުޅުން ހިތާމަޔާއި، ނުތަނަވަސްކަމުގެ ސާލަކުން އޮޅިގެންދާ އެއްސަބަބު ކަމުގައި ޤަބޫލުކުރެވެއެވެ. ލިބިފައިވާ ނިޢުމަތްތަކަށް ޝުކުރު ކުރާ ހާލު، އެހެން މީހުންނަށް ހެޔޮގޮތް ވުމަށް އެދޭށެވެ. އަނެކާއަށް ހިތް ސާފުކުރާށެވެ. ހެއްދެވިފަރާތާއި އޮންނަ ގުޅުން ބަދަހި ކުރާށެވެ. ހެޔޮ ޢަމަލުތައް ގިނަކުރުމާއިއެކު، ދިރިއުޅުން ބާއްޖަވެރިވެ، ދުނިޔެއާއި އާޚިރަތުގެ ދަރުމައާއި ސަވާބަށް އެދި މަސައްކަތް ކުރާށެވެ. މިއީ އަޅުގަނޑުމެންގެ ދިރިއުޅުން، އިމޯޝަނަލް އެޑިކްޝަން ފަދަ ތަފާތު ހިތްދަތިކަމާއި ނުތަނަވަސްކަމުން، އަރައިގަތުމަށް އެޅިގެންދާނެ މުހިންމު ފިޔަވަޅަކަށް ވެގެންދާނެއެވެ.


Thin bein vegen bahpa maraaly aharuthakeh vandhen kuri aniyaathakah keh nukurevigen! – Iru\nމީގެ ދެ އަހަރު ކުރިން، 2018 ގެ ޖުލައި މަހު ތިން ބެއިން ވެގެން ބައްޕަ މަރައިލުމުން އެމީހުންގެ މައްޗަށް މީހަކު މަރައިލި ކަމުގެ ދައުވާ އުފުލިއްޖެއެވެ.\nރަޝިއާގެ ވެރިރަށް މޮސްކޯގައި ހިނގި މި ހާދިސާގައި މަރުވެފައިވަނީ މީކާއިލް ޚަޗަތުރްޔާން ނަމަކަށް ކިޔާ މީހެކެވެ. އޭނާގެ ތިން އަންހެން ދަރިން ކަމަށްވާ ކްރެސްޓީނާ، 19، އެންޖެލީނާ، 18 އަދި މާރިއާ، 17 ވެގެން ބައްޕަ މަރައިލީ، އެކުދިންނަށް ޖިންސީ ގޮތުންނާއި، ޖިސްމާނީ ގޮތުން އަދި ނަފްސާނީ ގޮތުން ކުރަމުންދިޔަ އަނިޔާތަކަށް ކެތް ނުކުރެވިގެން ކަމަށް އެމީހުންގެ ޤާނޫނީ ވަކީލާ ހަވާލާދީ ސީއެންއެން ގައި ރިޕޯޓުކޮށްފައިވެއެވެ.\nއެގޮތުން ހާދިސާ ހިނގި ދުވަހު މީކާއީލް ގެއަށް އައީ ނަފްސާނީ ޑޮކްޓަރަކަށް ދެއްކުމަށް ފަހުގައެވެ. އަދި ގެއަށް އައި އިރު އެމީހުން ދިރިއުޅޭ އެޕާޓުމަންޓު ހަޑިކޮށް އޮތުމުން ތިން އަންހެން ދަރިން ގެނެސްގެން އެކަމުގެ އަދަބެއްގެ ގޮތުން ތިން މީހުންގެ މޫނަށް ޕެޕާ ސްޕްރޭ ޖަހާފައިވާ ކަމަށް މައްސަލަ ތަހުގީގުކުރި ޓީމުން ބުނެއެވެ. އޭގެތެރެއިން ދޮށްޓަށް ހުރި ކްރެސްޓީނާ އަކީ ނޭވާހިތްލާ ބަލި (އެސްތްމާ) ހުންނަ މީހެއް ކަމުން ޕެޕާ ސްޕްރޭގެ ސަބަބުން އޭނާ ވަނީ ހޭނެތިގެން ވެއްޓިފައެވެ.\nތިން ބެއިން ބައްޕައާއެކު ކުރިން ނަގާފައިވާ ފޮޓޯއެއް\nބައްޕަ މަރައިލަން އެމީހުން ނިންމީ އެކަން ހިނގި ފަހުން ހަމަ އެރެއެވެ. އެގޮތުން މީކާއިލް ނިދާފައި އޮއްވައި ތިންބެއިން ވެގެން އޭނާއަށް މަރުތޭލަކުންނާއި، ވަޅިން އަދި އެދުވަހު އެކުދިންގެ ގަޔަށް ޖެހި ޕެޕާ ސްޕްރޭ ފުޅިން ހަމާލާދީ މަރައިލިއެވެ. އެއަށްފަހު ތިންބެއިން އަމިއްލަ ނަފްސަށް އަނިޔާދީ ޒަހަމްކުރުމަށްފަހު ފުލުހުންނަށް ގުޅާފައި ބުނީ ބައްޕަ ހަމަލާދޭން އުޅުމުން އަމިއްލަ ދިފާއުގައި އަނބުރާ ބައްޕައަށް ހަމަލާދިނީ ކަމަށެވެ. ހަމައެހެންމެ އެމްބިއުލެންސަކަށް ގުޅީވެސް ތިންބެއިން ވެގެންނެވެ.\nނަމަވެސް އޭގެ އަނެއް ދުވަހު ފުލުހުން އެ ތިން ކުދިން ހައްޔަރު ކުރުމުން ވަނީ ކުރި ކުށަށް އިޢުތިރާފް ވެފައެވެ. ހަމައެހެންމެ، އެމީހުން އެކަން ކުރީ އަހަރުތަކެއް ވަންދެން ބައްޕަގެ ކިބައިން ކުރިމަތިވި އަނިޔާތަކުން ސަލާމަތް ވާން ކަމަށް ބުނެފައިވާ ކަމަށް އެކުދިންގެ ވަކީލާއި ރަޝިއާގެ ޕްރޮސެކިއުޓާ ޖެނެރަލާ ހަވާލާދީ ސީއެންއެން ގައި ލިޔެފައިވެއެވެ.\nއެއަށްފަހު މިދިޔަ ހޫނު މޫސުމުގައި ޙަޗަތުރްޔާން ތިން ބެއިންގެ މައްޗަށް ވަނީ ދުރާލައި ރާވައިގެން މީހަކު މަރައިލި ކަމުގެ ދައުވާ އުފުލައިފައެވެ. ތިން ބެއިން ކޯޓަށް ހާޒިރުކުރުން އޮތީ ހުކުރު ދުވަހެވެ. ނަމަވެސް އެފަދައިން ދައުވާ އުފުލުމުން، އިންސާނީ ހައްޤުތަކަށް ރަޝިއާގައި މަސައްކަތްކުރާ އެކްޓިވިސްޓުން އަންނަނީ އެއީ ނާއިންސާފުން ކޮށްފައިވާ ކަމެއް ކަމަށްބުނެ އަޑުއުފުލަމުންނެވެ. ސަބަބަކީ، އެ ތިން ބެއިންނަކީ ގެވެށި އަނިޔާގެ ޝިކާރައަކަށްވެފައިވާ ބަޔަކަށް ވީތީއެވެ.\nއެގޮތުން ގެވެށި އަނިޔާގެ ތަޖުރިބާކާރުންނާއި، ތިން ބެއިންގެ ދިފާޢީ ޓީމުން ފާހަގަކުރި ގޮތުގައި، ރަޝިއާގެ ކޯޓު ސިސްޓަމް އޮންނަ ގޮތުންނަމަ ގެވެށި އަނިޔާގެ ޝިކާރާއަށްވާ މީހުންނަށް މާބޮޑު ރައްކާތެރި ކަމެއް ނޯންނާތީ ތިން ބެއިން އަޅާނުލައި ހުރިނަމަ އެކުދިން ކޮންމެވެސް ދުވަހަކުން އެކުދިންގެ ބައްޕަގެ އަތުން މަރުވީހެވެ. އެހެންކަމުން އެކަމުން ސަލާމަތްވެވެން އޮތް ގޮތަކީ ބައްޕަ މަރައިލުން ކަމަށް ދެކިގެން އެކުދިން އެކަން ކުރީއެވެ.\nމީކާއިލްގެ ފޯނުން ހޯދާފައިވާ މެސެޖުތަކެއް ވަނީ ތިންބެއިން ވަކީލުންގެ ތެރެއިން އެކެއްގެ ފޭސްބުކުގައި ހިއްސާކޮށްފައެވެ. އެގޮތުން އޭގައި ވަނީ މީކާއިލް ކުރިން ފެށިގެން އޭނާގެ ދަރިންނަށް އެކި އިންޒާރުދީ މެސެޖުކޮށްފައެވެ. އެ އިންޒާރުތަކަކީ އެކުދިން މަރައިލާނެ ކަމަށާއި، އެކުދިންނާއި އެކުދިންގެ މަންމައަށް ޖިންސީ ގޯނާ ކުރާނެ ކަމަށް ބުނެ ކޮށްފައިވާ އިންޒާރުތަކެވެ.\n2018 ގެ އޭޕްރީލްގައި މީކާއިލް ފޮނުވާފައިވާ މެސެޖެއްގައި ބުނީ “ތި ކުރާ ހުރިހާ ކަމަކަށްވެސް އަނިޔާ ކުރާނަން” ކަމަށެވެ. ހަމައެހެންމެ، ތިން ބެއިންނާ އެހެން ފިރިހެނަކާ ދެމެދު ޖިންސީ ގޮތުން ގުޅުން އޮންނަ ކަމަށް ޝައްކުކޮށްފައި ވެއެވެ. “ތިއީ ހަށިވިއްކާ ބައެއް، ކަލޭމެން މަރުވާނީ ހަށިވިއްކާ އަންހެނުންގެ ގޮތުގައި” މީކާއިލް ބުނެފައިވެއެވެ.\n“އަހަރެމެން ދެކެނީ އެ ތިން ބެއިންނަށް އިތުރު އިޚްތިޔާރެއް ނެތް ކަމަށް. އެކުދިންނާ އާދައިގެ އެހެން ކުދިންނާ އަޅާނުކިޔޭނެ. އެއީ މިކުދިންނަކީ މުޅި އުމުރުގައި ވެސް ނަރަކައެއްގައި އުޅެމުން އައި ބައެއް. އެކަމުގެ ސަބަބުން އެކުދިންނަށް ވަނީ ވަރަށް ސީރިއަސް ނަފްސާނީ މައްސަލަތަކެއް ކުރިމަތިވެފަ. އޭގެތެރޭގަ އެބިއުޒް ސިންޑްރޯމް އާއި ޕޯސްޓް-ޓްރޮމެޓިކް ސްޓްރެސް ޑިސްއޯޑާ ހުރިކަން ފާހަގަކޮށްލެވޭ. ތަހުގީގަށް ހެދި ހުރިހާ ނަފްސާނީ ޓެސްޓަކުން ވެސް މިކަން ވަނީ ސާބިތުވެފަ”، ތިން ބެއިންގެ ޤާނޫނީ ވަކީލުންގެ ޓީމުގައި ހިމެނޭ އެލެކްސީ ޕާޝިން ބުންޏެވެ.\n43 18 31 29


SunOnline: Flyme in domestic dhathuru thah fashaifi\nއައިޝަތު ފަރީޙާ 01 Oct 2020, 15:44\nފްލައިމީގެ ފްލައިޓުތަކެއް ވީއައިއޭގައި -- ސަން ފޮޓޯ: ފަރީހާ އަބްދުﷲ\nކޮވިޑް19 އާއި ގުޅިގެން ދަތުރުތައް މެދުކަނޑާލާފައި އޮތުމަށް ފަހު ވިލާއެއާ ފްލައިމީ އިން އެ އެއާލައިނުގެ ޑޮމެސްޓިކް ދަތުރުތައް ފަށައިފި އެވެ.\nކޮވިޑް19 އާއި ގުޅިގެން އެ އެއާލައިނުން ދަތުރުތައް ހުއްޓާލީ މާޗު މަހު އެވެ.\nވިލާ އެއާގެ މެނޭޖިން ޑިރެކްޓަރު އަބްދުﷲ ނާޝިދު މިއަދު "ސަން" އަށް ވިދާޅުވީ އެ އެއާލައިނުން މާލެ އާއި މާމިނގިއްޔާ ދެމެދު ޝެޑިއުލް ދަތުރުތައް ފަށާފައިވާ ކަމަށެވެ.\n"ޓުއަރިސްޓު އެރައިވަލް އަށް ބަލާފައި ފްރެކުއެންސީ އިތުރު ކުރާނަން. އުއްމީދު ކުރަނީ މިއަދު ފެށި ފެށުން ގްރެޖުއަލީ އިންކްރީޒް ވާނެ ކަމަށް،" ނާޝިދު ވިދާޅުވި އެވެ.\nއޭނާ ވިދާޅުވީ ދަތުރުތައް ޝެޑިއުލް ކުރާނީ ބުކިންގްސް ލިބޭ މިންވަރަށް ބަލާފައި ކަމަށެވެ.\nކޮވިޑާ ގުޅިގެން ރާއްޖޭގެ ބޯޑަރު ބަންދުކޮށްފައި އޮތުމަށްފަހު ޖުލައި 15 ގައި ބޯޑަރު ހުޅުވާލި ނަމަވެސް ފްލައިމީގެ ދަތުރުތައް ނުފެށި އޮތީ ފަސިންޖަރުންގެ ޑިމާންޑު ނެތުމުން ކަމަށް ނާޝިދު ވިދާޅުވި އެވެ.\n"ގިނަ ރިސޯޓުތައް އަރިއަތޮޅުގައިވެސް ނުހުޅުވާ. އަހަރު ފަހުކޮޅު ގިނަ ރިސޯޓުތައް ހުޅުވަން އޮތީ އަރިއަތޮޅުގައިވެސް ބ އަތޮޅުގައިވެސް. ރިސޯޓު ލޯޑު އަންނަ ވަރަކަށް ބަލާފައި ދަތުރުތައް އިތުރުވާނެ،" ނާޝިދު ވިދާޅުވި އެވެ.\nވިލާ އެއާއިން މީގެ ކުރިން ވަނީ މާމިނގިލީގެ އިތުރުންރަވަންދޫ އަށް ދަތުރުތައް ބޭއްވި އެވެ.\nވިލާ އެއާގެ ދަތުރު ތަކުގައި ބޭނުންކުރަނީ 48 މީހުންގެ ޖާގައިގެ ބޯޓަކާއި 68 މީހުންގެ ޖާގައިދެ ދެ ބޯޓުގެ އިތުުރުން 72 މީހުންގެ ޖާގައިގެ ބޯޓެކެވެ. ނާޝިދު ވިދާޅުވީ 4-5 އެންމެ ފަސިންޖަރުންނާއެކު ދަތުރު ކުރުމަކީ ވާނެ ކަމެއް ނޫން ކަމަށެވެ.\nމި ހާލަތުގައި އެކުންފުނީގެ ސީޕްލޭނެއް އޮތްނަމަ ދަތުރުތައް ކުރެވުނީސް ކަމަށް ނާޝިދު ވިދާޅުވި އެވެ. އެގޮތުން 2013 ވަނަ އަހަރު ވިލާ އެއާ އިން ގެނައި ސީޕްލޭން ވިއްކާލަން ޖެހުނީ ސިވިލް އޭވިއޭޝަނުން ހުއްދަ ދިން ބަމަވެސް ސީޕްލޭން ހިންގާނެ ބިން ހުޅުލޭން ހަމަނުޖެހުމުންކަން އޭނާ ފާހަގަ ކުރެއްވި އެވެ.\nކޮވިޑާ ގުޅިގެން ޓޫރިޒަމަށް ލޮޅުން އައުމުގެ ކުރިން ފްލައިމީ އިން ދިޔައީ ދަރަވަންދޫ އަށް ދުވާލަކު 12 ފްލައިޓު އަދި މާމިނގިއްޔަށް 14 ފްލައިޓު ބާއްވަމުންނެވެ. ޗާޓަރު ދަތުރުތަކާއެކީ އާންމުކޮށް އޭރު 32 ފްލައިޓު އެ އެއާލައިނުން ބައްވަމުން ދިޔަ އެވެ.\n"އޭރު ދުވާލަކު 1400 - 12000 ފަސިންޖަރުން އުފުލޭ. މިހާރު އެއަދަދާ ގާތްކުރާވަރަށް ރާއްޖެ ވެސް ނާދޭ ފަތުރުވެރިން ދުވާލަކު. އެކަމަކު ގްރެޖުއަލީ އެރައިވަލްސް އެބަ އިންކްރީޒްވޭ. އެ އިތުރުވާވަރަކަށް ފްލައިޓުތައް އިތުރު ކުރާނެ،" ނާޝިދު ވިދާޅުވިއެވެ.\nއޭނާ ވިދާޅުވީ ފްލައިޓުތައް އިތުރުވެ އެއާލައިނުގެ އޮޕަރޭޝަން ފުޅާވާވަރަކަށް ކުންފުނީގެ މުވައްޒަފުންގެ ތެރެއިން ނޯޕޭގައި ތިބި މުވައްޒަފުން މަސައްކަތަށް ނެރޭނެ ކަމަށެވެ.\nމިދިޔަ މަހު ސިވިލްއޭވިއޭޝަނުން ވަނީ ވިލާ އެއާއަށް އިންޓަނޭޝަނަލް ދަތުރުތައް ކުރުމުގެ ހުއްދަ ދީފައެވެ.\nއާމްދަނީގެ ގޮތުގައި މިހާތަނަށް 11 ބިލިއަން\nއޮޑިޓް އޮފީހަށް 80.7 މިލިއަން ރުފިޔާގެ ބަޖެޓް ދޭން ފާސްކޮށް\nއާމްދަނީއަށް އަސަރުކުރި މީހުންނަށް 116 މިލިއަން ދޫކޮށްފި


Rangalhu gothakee medhuveriyaku nethi seedhaa mashvaraa kurun: Iran\nރަނގަޅު ގޮތަކީ ސީދާ މަޝްވަރާއަށް ދިއުން: އީރާން\nއީރާންގެ ރައީސް އިބްރާހީމް ރައީސީ: ސީދާ މަޝްވަރާތަކަށް ތައްޔާރު ކަމަށް ވިދާޅުވި\nއީރާން ނިއުކްލިއާ ޑީލާ ބެހޭ ގޮތުން އޮސްޓްރިއާގެ ވެރިރަށް ވިއެނާގައި ކުރަމުންދާ މަޝްވަރާތައް ކޮޅެއްގައި ޖެއްސޭނީ ވޮޝިންގްޓަނާއެކު ސީދާ މަޝްވަރާ ކޮށްގެން ކަމަށް އީރާންގެ ރައީސް، އިބްރާހީމް ރައީސީ ވިދާޅު ވެއްޖެ އެވެ.\nރައީސީ ވިދާޅުވީ މަޝްވަރާއަށް ފުރުސަތު އޮތް ނަމަ އީރާނުން އެ ފުރުސަތު ބަންދު ނުކުރާނެ ކަމަށާއި އީރާނުން ބޮޑަށް ވިސްނާނީ ގައުމަށް އޮތް މަންފާއަށް ކަމަށެވެ.\nދައުލަތުގެ ޓީވީން ދުރަށް ދެއްކި އިންޓަވިއުއެއްގައި ރައީސީ ވިދާޅުވީ ވޮޝިންޓަނާއެކު ކުރިމަތިން ބައްދަލުކޮށް މަޝްވަރާ ކުރުމަކީ އީރާނަށް ވެސް އެންމެ ރަނގަޅު ގޮތް ކަމަށާއި ވޮޝިންޓަނުން ވެސް އެކަމަށް އެދިފައި އޮތް ކަމަށެވެ.\nރައީސީ ވިދާޅުވި ގޮތުގައި އެމެރިކާ އާއި އީރާނުން ސީދާ މަޝްވަރާތަކުގައި މިހާތަނަށް މަސްއޫލު ނުވާ ކަމަށެވެ. އެހެން ނަމަވެސް އެ ފުރުސަތު މިހާރު ކުރިއަށް ވުރެ ބޮޑު ކަމަށް ވިދާޅުވި އެވެ. ދެ ގައުމަށް ކަމުދާ ކޮންމެ ވަގުތެއްގައި މަޝްވަރާއަށް ތައްޔާރު ކަމަށް ވެސް ވިދާޅުވި އެވެ.\nވިއެނާގައި ކުރެވެމުންދާ މަޝްވަރާތައް ހުރީ ރަނގަޅު މިސްރާބަށް ކަމަށް އީރާނުން ބުނެ އެވެ. އީރާނުން ބުނާ ގޮތުން މިހިސާބުން ދެން އޮތް ފިޔަވަޅަކީ ނުރަސްމީ ސިފަ ކަނޑުވާލައި މުއާމަލާތްތަކުގައި ރަސްމީ ސިފަ ޖެއްސުމެވެ.\nއީރާން ބުނާ ގޮތުން ތިންވަނަ ފަރާތެއް މެދުވެރި ކުރުމަކީ އެމެރިކާ ހުއްޓާލަން ވެއްޖެ ކަަމެކެވެ. ތިންވަނަ ފަރާތެއް މެދުވެރިކޮށް މުއާމަލާތްތައް ލަސްވުމާއި މެސެޖެ ފޮނުވުމުގައި ފުށުއަރާ ކަމަށް ވެސް އީރާނުން ބުނެ އެވެ.\nނިއުކްލިއާ ޑިލާ މެދު އެމެރިކާ ގެންގުޅޭ ވިސްނުން އިޚްލާސްތެރި ނަމަ އީރާނާއެކު އެއް މޭޒު ދޮށުގައި މަޝްވަރާ ނުކުރެވޭނެ ސަބަބެއް އޮވެގެން ނުވާނެ ކަމަށް ވެސް އީރާން ބުނެ އެވެ.\nއީރާންގެ ފޮރިން މިނިސްޓަރު ހުސައިން އަމީރު އަބްދުއްލާހިޔާން ވެސް ވަނީ މިފަދަ މޭރުމަކުން ވާހަކަފުޅު ދައްކަވާފަ އެވެ. އޭނާ ވިދާޅުވި ގޮތުގައި ވިއެނާގައި އެމެރިކާގެ ފަރާތުން މަޝްވަރާކުރާ ޓީމުން، ސީދާ މަޝްވަރާތަކަށް ވަނީ އެދިފަ އެވެ.\nވަޒީރު ވިދާޅުވީ ސީދާ މަޝްވަރާތަކަށް ތައްޔާރު ކަމަށާއި ވަގުތު ބޭކާރު ނުކުރުމަށްޓަކައި ވެސް ވޮޝިންގްޓަނާއެކު އެއްމޭޒު ދޮށަށް އީރާނުން ދާނެ ކަމަށެވެ.\nއެމެރިކާ ނިއުކްލިއަ އީރާން + މެދު އިރުމަތި ޖޯ ބައިޑަން\nއީރާނާއެކު ޑީލެއް ނުހަދަން ނަތަންޔާހޫ އާދޭސް ދަންނަވައިފި\nސަލްމާން ރަސްގެފާނާއި ބައިޑަން މަޝްވަރާ ކުރައްވައިފި


ޓެކްސްޓް ފޮތްތައް ދޫކުރަން ފަށައިފި\nމިއަހަރުގެ ދިރާސީ އާ އަހަރަށް ކިޔަވާ ކުދިންނަށް ބޭނުންވާ ޓެކްސްޓް ފޮތްތައް ބ. އަތޮޅު ތައުލީމީ މަރުކަޒުގެ ދަރިވަރުންނަށް މިއަދު ދޫކުރަން ފަށައިފި އެވެ.\nބ. އަތޮޅު ތައުލީމީ މަރުކަޒުން ބުނީ ގްރޭޑް 1-9 ގެ ދަރިވަރުންގެ ޓެކްސްޓް ފޮތް މިއަދުން ފެށިގެން އެ ސްކޫލުން ދޫކުރަމުން ގެންދާނެ ކަމަށެވެ. ނަމަވެސް ގްރޭޑް 10ގެ ދަރިވަރުންގެ ފޮތްތައް އަދިވެސް ސްކޫލަށް ނުލިބޭތީ އެ ގްރޭޑްގެ ފޮތްތައް ދޫކުރާނެ ތާރީހެއް ފަހުން އަންގާނެ ކަމަށްވެސް އެ މަރުކަޒުން ބުންޏެވެ.\nގްރޭޑް 1-9ގެ ދަރިވަރުންގެ ޓެކްސްޓް ފޮތްތައް މިއަދު ދޫކުރަން ފެށި ނަމަވެސް އެ ގްރޭޑް ތަކުގެ ބައެއް ޓެކްސްޓް ފޮތްތައް ވެސް ހަމައަށް ނުލިބޭކަމަށްވެ އެވެ.\n“ދިވެހި އިސްލާމު ފޮތެއް ނުލިބޭ. މީގެ ކުރިން އާ އަހަރު ފެށުމުގެ ކުރިން ހުރިހާ ފޮތްތައް ލިބޭ. މިފަހަރު ސްކޫލު ހުޅުވެން ހަފްތާއަކަށް ވީމަ ފޮތްތައް މިލިބުނީ. އެވެސް އަދި ހުރިހާ ފޮތްތައް ހަމައަށް ނުލިބޭ،” އެ ސްކޫލުގެ ބެލެނިވެރިއަކު ބުންޏެވެ.\nދަރިވަރުންނަށް ބޭނުންވާ ޓެކްސްޓް ފޮތްތައް ސަރުކާރުން ހިލޭ ދިން ނަމަވެސް ވޭތުވެދިޔަ އަހަރުތަކުގައި ބައެއް ޓެކްޓްސް ފޮތްތަކަކީ ދަރިވަރުން ކުރީ އަހަރު ބޭނުން ކޮށްފައިވާ ފޮތްތަކެވެ. ނަމަވެސް އެ ސްކޫލުގައި މިއަހަރު ދަރިވަރުންނަށް ދޫކުރަނީ މުޅިން އާ ޓެކްސްޓް ފޮތްތަކެވެ.\nއާ މަންހަޖުގެ ދަށުން މިއަހަރު ކީ ސްޓޭޖް 4ގެ ދަރިވަރުން ކިޔަވާ ޓެކްސްޓް ފޮތްތައް ވަނީ ވަރަށް ބޮޑަށް ބަދަލުކޮށްފަ އެވެ.\nދިރާސީ އާ އަހަރުގެ ކިޔެވުން ފަށޭނީ އަންނަ އާދީއްތަ ދުވަހު އެވެ.


ރިލްވާނުގެ މަންމަ އާއި އާއިލާ: ސުވާލުތަކަށް ޖަވާބު ބޭނުންވެފައި | Help Find Ahmed Rilwan (@moyameehaa)\nރިލްވާނުގެ މަންމަ އާއި އާއިލާ: ސުވާލުތަކަށް ޖަވާބު ބޭނުންވެފައި\nދަރިއަކަށް ވީނުވީއެއް ނޭނގި ގެއްލުމުން ކޮންމެ މަޔަކުވެސް ކަރުނަ އަޅާ ދަރިފުޅަށް ވީނުވީއެއް ހޯދައިދިނުމަށް އެދި އާދޭސް ކުރަމުން ދާނެއެވެ. އާއިލާ ކިތަންމެ ނިކަމެތިވިޔަސް، ޝާހީ ހާންދާނަށް ނިސްބަތް ނުވިޔަސް މައެއް ދަރިއެއް ދެކެ ވާ ލޯތްބަކީ އެހެން އެއްޗަކާއި އަޅާ ނުކިޔޭނެ ފަދަ ބާރުގަދަ އެއްޗެކެވެ.\nއިއްޔެ އަޅުގަނޑުމެންނަށް ފެނުނީ އެފަދަ މަންޒަރެކެވެ. މިިނިވަން ނޫހުގެ ނޫސްވެރިޔާ އަހުމަދު ރިލްވާން އަބްދުﷲ ގެއްލިގެން އެކަމުގެ ވާހަކަ ދޭސީންނާއި ބިދޭސީން މިދަނީ ދައްކަމުންނެވެ. ނޫސްވެރިންގެ ހައްގުތައް ހިމާޔަތްކޮށް، މިނިވަން ނޫސްވެރިކަމަށް ބާރުއަޅާ ޖަމިއްޔާ ޖަމާއަތްތަކުން ވެސް ވަނީ ރިލްވާނު ގެއްލިގެން ކަންބޮޑުވުން ފާޅުކޮށް އޭނާ ހޯދުމަށް ކުރެވެން ހުރި ހުރިހާ މަސައްކަތެއް ކުރުމަށް ސާރުކާރަށް ގޮވާލާފައެވެ.\nރިލްވާނުގެ ރަށްޓެހިންނާއި އާއިލާގެ އިތުރުން ސަލާމަތީ ބާރުތަކުން ވެސް ދަނީ އޭނާ ހޯދުމަށް އެކި ހިސާބުތަކުގައި އަތް ފުނާ އަޅަމުންނެވެ. ރަށްޓެހިންނާ އާއިލާ އިން ދަނީ ދަންނަ މީހުންނާއި ނުދަންނަ މީހުން ކައިރީ އޭނާ އަށް ވީގޮތެއް އެނގޭތޯ އާދޭސް ކުރަމުންނެވެ. ނަމަވެސް އެންމެ ހަގު ދަރިއަށް ވީނުވީއެއް ނޭނގިގެން އައިމިނަތު އީސާ އިހުސާސް ކުރަމުންދާ ހިތާމައަކީ އަޅުގަނޑަށް މިހެން ލިޔުމަކުން ބަޔާން ކޮށްދެވޭނެ ވަރުގެ ހިތާމައެއް ނޫނެވެ.\nއުމުރުން 28 އަހަރުގެ ރިލްވާނުއަށް ވީނުވީއެއް ނޭނގި ގެއްލުނުތާ 18 ދުވަސްވީ އިރު އޭނާގެ އާއިލާ އާއި އެކުވެރިންނާއި ހެޔޮ އެދޭ ފަރާތްތަކުން އިއްޔެ ވަނީ ރައްޔިތުންގެ މަޖިލީސް ކައިރިއަށް އެއްވެ އެމީހުންގެ އިހުސާސްތައް ރައްޔިތުންގެ މަންދޫބުންނަށް އަޑު އިއްވާފައެވެ. އެއްބަޔަކު ހިފައިގެން ތިބި ބެނާ ތަކުގައި “މަޖިލިސް ޒިންމާދާރުވޭ”، “ދެން ގެއްލޭނީ އަހަރެންބާ؟”، “ރައްޔިތުންނަށް ސަލާމަތްތެރިކަން ކަށަވަރުކޮށްދީ”، “އަހަރެންގެ ރަހްމަތެރިޔާ ހޯދައިދީ ތަހުގީގު އަވަސްކުރޭ” އަދި “ފުލުހުން ޖަވާބުދާރީކުރުވާ” ލިޔެފައިވެއެވެ.\nރިލްވާނުގެ މަންމަ އައިމިނަތު އީސާ ވެސް ވަނީ އޭނާގެ ހިތުގެ ޝުއޫރު ރައްޔިތުންގެ ހާދިމުންނާއި ހަމައަށް ފޯރުކޮށްދީފައެވެ. އެ ތާނގައި ހުރެ ރިލްވާނުގެ މަންމަ ވަނީ ހިތާމަފާޅުކޮށް، ގިސްލަމުން އޭނާގެ ދަރިފުޅު ވީތަނަކުން ހޯދައިދިނުމަށް ސަރުކާރުގައި އާދޭސްކޮށްފަ އެވެ. ރިލްވާންގެ މަންމަ ރޮމުން ބުނީ ފަސް އަންހެން ދަރިންނާއި ހަތަރު ފިރިހެން ކުދިން ބަލައި ބޮޑުކުރީ އެކަނި ކަމަށާއި ރިލްވާނަކީ އާއިލާގެ އެންމެ ހަގު ކުއްޖާ އަށް ވާތީ އޭނާ އާއި އޮންނަ ގުޅުން އެހެން ކުދިންނަށް ވުރެ ބޮޑު ކަމަށެވެ.\nމީގެ އިތުރުން ގިސްލަމުން ރިލްވާނުގެ މަންމަ ވަނީ ދަރިފުޅަށް ވީނުވީ ގޮތަކާއި ބެހޭ ގޮތުން ކޮންމެވެސް އެއްޗެއް ބުނެދިނުމަށް ފުލުހުންގެ ގާތުގައި އާދޭސްކޮށްފައެވެ. “ތިހެން ނުހައްދަވާ، އަޅުގަނޑުމެންނަށް މިކަންތައް ކޮށްދެއްވާ. ހެޔޮ ނުވާނެ، އެ ކުއްޖާ ވީތަނެއް އެނގެނީކީއެއް ނޫން. ދުނިޔޭގައި ހުރި ކަމެއް އެނގެނީކީއެއް ނޫން މަރާލީ ނޫން ކަމެއް ވެސް އެނގެނީކީއެއް ނޫން. ކޮންމެވެސް ހިތްހަމަޖެހޭ އެއްޗެއް އަޅުގަނޑުމެންނަށް ބުނެދީބަލަ. ހެޔޮނުވާނެ، އާދޭސްކޮށްފައި އަޅުގަނޑު މި ދަންނަވަނީ،”\nމަޖިލީހުގެ އިދާރާ ހުންނަ ހިސާބަކީ އެއްވުން މަނާ ސަރަހައްދަކަށްވާތީ އެތާ އެއްވެ ތިބި މީހުން ފޮނުވާލުމަށް ފުލުހުން ފެށުމާއެކު ރިލްވާނުގެ މަންމަ ވަނީ އެތާ ބަހައްޓައި ދިނުމަށް ފުލުހުންގެ ގާތު އާދޭސް ކޮށްފައެވެ. އޭނާ ބުނަމުންދިޔައީ މަޖިލިސް އިދާރާ ކައިރި އަށް އެއްވީ ދަރިފުޅުގެ ހައްގުގައި ކަމަށާއި ސަރުކާރާ ދެކޮޅަށް ނުވަތަ ވެރިންނާ ދެކޮޅަށް އެއްވެސް ކަމެއް ކުރަން ނޫން ކަމަށާއި އެ އާއިލާ އަކީ އެއަށްވުރެ ނިކަމެތި އާއިލާއެއް ކަމަށެވެ.\nރިލްވާނާއި ބެހޭގޮތުން ތަފާތު އެކިވާހަކަތައް ދެކެވެމުންދާއިރުވެސް އޭނާގެ މަންމަ އާއި އާއިލާ އިން ތިބީ އޭނާ ފެންނާނެ ކަމުގެ އުންމީދުގައެވެ. ދަރިފުޅު ގައިގައި ބައްދާލެވޭނެ ކަމުގެ އުންމީދުގައެވެ. ކޮއްކޮ އާއިއެކު ޖޫސްޕެޓީއެއް ބޯލަން ދެވޭނެ ކަމުގެ އުންމީދުގައެވެ. ބޭބެ އާއިއެކު ބެރު ޖަހާލެވޭނެ ކަމުގެ އުންމީދުގައެވެ. މިއީ އާއިލާއެއްގެ އުންމީދެވެ. ރަށްޓެހިންނާއި ހެޔޮ އެދޭ ފަރާތްތަކުގެ އުންމީދެވެ. ރިލްވާނު ގެއްލުނުތާ 18 ދުވަސްވެފައިވާއިރު އޭނާގެ އާއިލާ އާއި ރަށްޓެހިންގެ އިތުރުން މުޅި ގައުމަށް ޖަވާބުތަކެއް އެބަ ބޭނުންވެއެވެ.


ސެމްސަންގްގެ އެންމެ ފަހުގެ ފޯނު އަންނަ މަހު ނެރެނީ\nދިރާގުން ސެމްސަންގްގެ އެންމެ ފަހުގެ ފޯން ވިއްކަނީ\nސެމްސަންގްގެ އެންމެ ފަހުގެ ފްލެގްޝިޕް ސްމާޓްފޯން ސީރީޒް، ސެމްސަންގް ގެލެކްސީ އެސް8 އަދި ގެލެކްސީ އެސް8 ޕްލަސް ދިރާގު ވެބްސައިޓް މެދުވެރިކޮށް މިއަދުން ފެށިގެން ޕްރީ ރެޖިސްޓްރީ ކުރުމުގެ ފުރުސަތު ހުޅުވާލައިފި އެވެ. ދިރާގުން ނެރުނު ނޫސްބަޔާނެއްގައި ބުނީ، އެ ކުންފުނި މެދުވެރިކޮށް ފޯނު ގަންނަ މީހުންނަށް ހަ މަސްދުވަހު ހިލޭ ޑޭޓާ...\nދިރާގުގެ ފައިނަލް ޑިވިޑެންޑްގެ ގޮތުގައި 8.45ރ.\nދިރާގުގެ މިދިޔަ އަހަރުގެ ސާފު ފައިދާ އިން ފައިނަލް ޑިވިޑެންޑްގެ ގޮތުގައި ހިއްސާއަކަށް 8.45ރ ބަހަން އެ ކުންފުނީ އަހަރީ އާއްމު ޖަލްސާގައި މިރޭ ފާސްކޮށްފި އެވެ.\nދިރާގުގެ އަހަރީ ޖަލްސާ މާދަމާ ރޭ ބާއްވަނީ\nދިރާގުގެ އަހަރީ ޖަލްސާ މާދަމާ ރޭ ބާއްވަން ނިންމައިފި އެވެ.\nއެޕަލްގެ އެންމެ ފަހުގެ އައިފޯން ދިރާގުން ވިއްކަނީ\nއެޕަލް އިން އެންމެ ފަހުން ނެރުނު އައިފޯނު 7ގެ (ޕްރޮޑަކްޓް ރެޑް) ހާއްސަ އެޑިޝަން ދިރާގުން މިއަދު ވިއްކަން ފަށައިފި އެވެ.\nމާލެ އިން އިއްޔެ ފެނިގެން ދިޔައީ ވަރަށް ކަންބޮޑުވާންޖެހޭ މަންޒަރެކެވެ؛ ހަގީގަތުގައި އެއީ އާންމުން ކަންބޮޑުވި ވަރަށް ވުރެ ބޮޑަށް ސިޔާސަތު ރާވާ ފަރާތްތައް ވިސްނަން ޖެހޭ ސީރިއަސް މަންޒަރެކެވެ. ސަރުކާރަށް ލިބޭނެ ވަރަށް ބޭނުންތެރި މެސެޖްތަކެކެވެ.\nދިރާގުގެ ހިއްސާދާރުންނަށް 1.1 ބިލިއަން ރުފިޔާ ބަހަނީ\nމުވާސަލާތީ އެންމެ ބޮޑު ކުންފުނި، ދިރާގަށް މިދިޔަ އަހަރު ފައިދާގެ ގޮތުގައި ލިބުނު 1.1 ބިލިއަން ރުފިޔާ ބެހުމަށްޓަކައި ހިއްސާދާރުންނަށް ހުށަހެޅުމަށް އެ ކުންފުނީގެ ޑިރެކްޓަރުންގެ ބޯޑުން ނިންމައިފި އެވެ.\nއެންމެ ބޮޑު ޑޭޓާ އެލަވަންސްގެ ޕެކޭޖް ލޯންޗްކޮށްފި\nމޮބައިލް ޕެކޭޖަކަށް ރާއްޖޭގައި މިހާތަނަށް ކަނޑައެޅޭ އެންމެ ބޮޑު ޑޭޓާ އެލަވަންސާއި ކޯލް އަދި އެސްއެމްއެސް ޕެކޭޖް ހިމެނޭ ޕޯސްޓްޕެއިޑް ދެ ޕެކޭޖް ދިރާގުން މިއަދު ތައާރަފްކޮށްފި އެވެ.\nދިރާގުގެ އިންޓަނެޓް ބިލުން %30 ޑިސްކައުންޓް ދީފި\nދިރާގުގެ އިންޓަނެޓް ނެޓްވޯކަށް ބަޔަކު ދިން ޑީޑޮސް ހަމަލާތަކުގެ ސަބަބުން އިންޓަނެޓަށް ދިމާވި މައްސަލައާ ގުޅިގެން މި މަހުގެ އިންޓަނެޓް ބިލުން 30 ޕަސެންޓް ޑިސްކައުންޓެއް ދިރާގުން ދީފި...\nދިރާގަށް 2.5 ބިލިއަން ރުފިޔާގެ އާމްދަނީއެއް ލިބިއްޖެ\nދިރާގަށް މިދިޔަ އަހަރު ޖުމްލަ 2.5 ބިލިއަން ރުފިޔާގެ އާމްދަނީއެއް އަދި ސާފު ފައިދާގެ ގޮތުގައި 840 މިލިއަން ރުފިޔާ ލިބިއްޖެ އެވެ.\nދިރާގުގެ އާ ކަސްޓަމަރުންނަށް ހަ މަހު ޑޭޓާ ހިލޭ\nދިރާގުގެ ނެޓްވޯކާ އަލަށް ގުޅޭ ކަސްޓަމަރުންނަށް ހަ މަސްދުވަސް ވަންދެން ހިލޭ ޑޭޓާ ދޭން ފަށައިފި އެވެ.\nދިރާގުގެ ޑޭޓާ ޕްލޭނެއް ނަގައިގެން 50 ޕަސެންޓް ޑޭޓާ ހިލޭ ލިބޭ ޕްރޮމޯޝަނެއް މިއަދު ފަށައިފި އެވެ.\nJanuary 11, 2017 36\nJanuary 11, 2017 13\nޔަންގް ފިޝާސް ކްލަބުގެ ޕާޓްނަރަކަށް ދިރާގު\nމޯލްޑިވްސް ފިޝަމެންސް އެސޯސިއޭޝަނުން ރާއްޖޭގެ ސްކޫލްތަކުގައި ފެށުމަށް ހަމަޖައްސާފައިވާ ޔަންގް ފިޝާސް ކްލަބުގެ ސްޕޮންސަރިން ޕާޓްނަރަކަށް ދިރާގު ހަމަޖައްސައިފި އެވެ.\nJanuary 08, 2017 8\nފޯނުން ގުޅުމުގައި މައްސަލަތަކެއް ކުރިމަތިވެއްޖެ\nއެއް ނެޓްވޯކުން އަނެއް ނެޓްވޯކަށް ގުޅުމުގައި މައްސަލަތަކެއް ކުރިމަތިވެއްޖެ އެވެ.\nދިރާގުން4ހޮސްޕިޓަލަކަށް އޮކްސިޖަން ކޮންސެންޓްރޭޓަރު\nދިރާގުން ހަތަރު އަތޮޅެއްގެ އަތޮޅު ހޮސްޕިޓަލަކަށް އޮކްސިޖަން ކޮންސެންޓްރޭޓަރު މިއަދު ހަދިޔާކޮށްފި އެވެ.


SunOnline: Majleehugai MDP member inge koalhumeh!\nޝަފްނާ ހުސައިން 25 Feb 2020, 13:26\nފެބްރުއަރީ 3، 2020: މިއަހަރަށް ރައްޔިތުންގެ މަޖިލިސް ހުޅުވުމާއި ރައީސުލްޖުމްހޫރިއްޔާ ރިޔާސީ ބަޔާން އިއްވުން ---- ފޮޓޯ/ މަޖިލިސް\nއަސާސީ ހިދުމަތްތައް ދިނުމާގުޅޭ ކަންކަން ތަންޒީމުކުރުމަށް އޮތޯރިޓީއެއް އުފައްދަން "ޔުޓިލިޓީ ރެގިއުލޭޓަރީ އޮތޯރިޓީ ބިލް"ގެ ނަމުގައި މަޖިލީހަށް ހުށަހެޅި ބިލާއެކު، މަޖިލީހުގައި އެމްޑީޕީ މެމްބަރުން އެއް މެމްބަރު އަނެއް މެމްބަރަކަށް ފާޑުވިދާޅުވެ ކޯޅެން ފަށައިފި އެވެ.\nޔުޓިލިޓީ ރެގިއުލޭޓަރީ އޮތޯރިޓީ ބިލް މަޖިލީހަށް ހުށަހެއްޅުއްވީ ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް އެވެ.\nތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް\nޔުޓިލިޓީ ރެގިއުލޭޓަރީ އޮތޯރިޓީ ބިލެއް ހުށަހަޅާފައި ވަނީ އާންމު ބޭނުންތަކުގެ ހިދުމަތްތައް ދިނުމާގުޅޭ ކަންކަން ތަންޒީމުކުރުމަށް އޮތޯރިޓީއެއް އުފައްދައި، އެ އޮތޯރިޓީގެ މަސްއޫލިއްޔަތުތަކާއި ބާރުތައް ކަނޑައެޅުމާއި، އާންމު ބޭނުންތަކުގެ ހިދުމަތްތަކާ ގުޅޭ ކަންތައްތައް ރާވައި، ހިންގާނެ ގޮތުގެ އާންމު އުސޫލުތައް ބަޔާންކުރުމާއެކު އާންމު ހިދުމަތް ފޯރުކޮށްދިނުމުގެ ގާނޫނާ ހިލާފުވާ ފަރާތްތަކާ މެދު ފިޔަވަޅު އެޅުމާބެހޭ އުސޫލުތައް ބަޔާން ކުރުމަށެވެ.\nއާންމު ބޭނުންތަކުގެ ހިދުމަތްތަކުގެ ގޮތުގައި ބިލުގައި ބުނެފައި ވަނީ ފެނާއި ނަރުދަމާ އާއި ކަރަންޓާއި ކުނި މެނޭޖްކުރުމުގެ ހިދުމަތްތަކެވެ.\nއެ ބިލުގެ ބަހުސް މިއަދު މަޖިލީހުގައި ފަށާފައި ވާއިރު ފެނިގެން ދިޔައީ ބިލާމެދު އެމްޑީޕީ މެމްބަރުންގެ ހިޔާލު ތަފާތުވެ، ބިލަށް ފާޑުވިދާޅުވުމުގެ އިތުރުން އެ ޕާޓީގެ އެއް މެމްބަރަކު އަނެއް މެމްބަރަކަށް ތުހުމަތުތައް ކުރައްވައި ރައްދު ދެއްވަމުން ގެންދެވި ތަނެވެ.\nބިލަށް ބަހުސް ކުރުމަށް ހުޅުވާލި ފުރުސަތުގައި އެންމެ ފުރަތަމަ ބިލަށް ފާޑު ވިދާޅުވެ ވާހަކަދެއްކެވީ މާފަންނު މެދު ދާއިރާގެ މެމްބަރު އިބްރާހިމް ރަޝީދު (ބޮންޑޭ) އެވެ.\nބޮންޑޭ ވިދާޅުވީ މިހާރު މަޖިލީހަށް ހުށަހަޅާފައިވަ ބިލަކީ އެމްޑީޕީގެ އެޖެންޑާ 19 ސިޔާސަތާ އެއްގޮތަށް ފަރުމާކޮށްފައިވާ ބިލެއް ކަމަށް ދެކިވަޑައިނުގަންނަވާ ކަމަށެވެ. އަދި މި ބިލުގެ ސަބަބުން އަނެއްކާވެސް އަތޮޅުތެރޭގެ ރަށްތަކުގެ ކަންކަން މާލޭގައި އިންނަވާ ވަޒީރުގެ ކޮންޓްރޯލްގެ ދަށަށް ގޮސް، ލާމަރުކަޒީ ގާނޫނުން ކައުންސިލްތަކަށް ދޭ ބާރުތައް ހަނިވުމުގެ ފުރުސަތު އޮތް ކަމަށެވެ.\n"މި ބިލުގައި މިވަނީ ރެޑް ޓޭޕް. އަނެއްކާވެސް ބާރުތައް މާލެއަށް ޖަމާކުރުން. ޔުޓިލިޓީޒް އޮތޯރިޓީއެއް ހަދާފައި، ބޯޑަށް މިނިސްޓަރުންނާ އަދި ވުޒާރާތަކުގެ ބަޔަކު ލާފައި އޭގެ ތެރެއިން އަނެއްކާވެސް ދިވެހި ރާއްޖޭގެ ފެނާ ނަރުދަމާ ކޮންޓްރޯލްކޮށްލުން،" ބޮންޑޭ ވިދާޅުވި އެވެ.\nބޮންޑޭ ވިދާޅުވީ ސަރުކާރުގެ ފަރާތުން ރައްޔިތުންގެ މަޖިލީހަށް ބިލްތައް ފޮނުވާ އިރުގައި އެޖެންޑާ 19 ނުވަތަ އެމްޑީޕީގެ ސިޔާސަތެއް ކަނޑައެޅިފައިވާ ކަމާއި، ރައްޔިތުން ވޯޓު ދިނީ އެ ސިޔާސަތަށްކަން ވަޒީރުންނަށް ސާފުވާން ޖެހޭ ކަމަށެވެ.\n"ރައްޔިތުން ވޯޓު ދެނީ މީހަކަށް ނޫން. ރައްޔިތުން ދެނީ ސިޔާސަތަކަށް. ޕޮލިސީއަކަށް. ޕޮލިސީ ވިއްކަނީ. އެހެން ނަމަވެސް މި ބިލުގައި އެ ޕޮލިސީއެއް ނެތް،" ބޮންޑޭ ވިދާޅުވި އެވެ.\nއެމްޑީޕީގެ ފުރަތަމަ ސަރުކާރުގައި ރައީސް މުހައްމަދު ނަޝީދުގެ ވެރިކަމުގައި ޕްރޮވިންސް ތަކަކަށް ބަހައިގެން ރާއްޖޭގައި ޔުޓިލިޓީޒް ކުންފުނިތަކެއް އުފައްދައިގެން މަސައްކަތް ކުރި އިރު، ހެޔޮއަގުގައި ހިދުމަތްތައް ލިބި، ހިދުމަތް ދޭން އާ ގޮތްތަކެއް ފަހިވެ ރައްޔިތުންނަށް އެކަމުގެ ފައިދާ ކުރިކަން މެމްބަރު ފާހަގަކުރެއްވި އެވެ.\nނަމަވެސް މި ބިލުގައި އޮތީ ބާރުތައް އެއް ތަނަކަށް ޖަމާކުރުން ކަމަށާއި، އެގޮތަށް އެކަން ކުރެވިގެން ނުވާނެ ކަމަށް މެމްބަރު ވިދާޅުވި އެވެ.\n"ޔުޓިލިޓީ ރެގިއުލޭޓަރީ އޮތޯރިޓީ ބިލަކީ ޖަޒީރާ ރާއްޖެ ކޮންސެޕްޓެއް ނޫން. އެޖެންޑާ ނަވާރަ ކޮންސެޕްޓެއް ނޫން. މިއީ ހުދުމުހުތާރު ކޮންސެޕްޓެއް. މި ކޮންސެޕްޓުގައި އޮތީ ބާރުތައް އަތަށް ނެގުން،" މެމްބަރު ވިދާޅުވި އެވެ.\nބޮންޑޭގެ ވާހަކަތަކާ ގުޅިގެން ނިޒާމީ ނުކުތާއެއް ނަންގަވައި، ހަނިމާދޫ ދާއިރާގެ މެމްބަރު އަބްދުލްޣަފޫރު މޫސާ ވިދާޅުވީ އިބްރާހިމް ރަޝީދު ވާހަކަދައްކަވަނީ އެ ބިލުގައި އޮތް އެއްޗަކާ މުޅިން ހިލާފަށް ކަމަށެވެ.\n19 ވަނަ ރައްޔިތުންގެ މަޖިލީހުގެ 40 ވަނަ ޖަލްސާގެ ތެރެއިން -- ފޮޓޯ/ މަޖިލިސް\n"ބިލަކީ ރެގިއުލޭޓަރި ބޮޑީއެއް. މީކީއެއް ތަންފީޒީ ވުޒާރާއެއް ނޫން. އެހެންވީމަ މެމްބަރު ރަނގަޅަށް ކިޔާފަތޯ ވާހަކަދައްކަވަނީ ސާފުކޮށްލަން ބޭނުން،" އަބްދުލްޣަފޫރު ވިދާޅުވި އެވެ.\nއަބްދުލްޣަފޫރުގެ ވާހަކައަށް ރައްދު ދެއްވަމުން ބޮންޑޭ ވިދާޅުވީ މިނިސްޓަރުންގެ ފައިބުޑަށް ވެއްޓި، ނާޖާއިޒް ފައިދާ ނަގަން އުޅޭ މެމްބަރުންނަށް އޭނާ ދައްކާ ވާހަކަތައް ހަޖަމު ނުކުރެވޭނެ ކަމަށެވެ.\nއޭނާއަކީ ވަޒީރެއްގެ ފައިބުޑަށް ވެއްޓޭނެ މީހެއް ނޫން ކަމަށާއި ރައީސް އާއި ވަޒީރުންގެ ފަހަތުން ވައި އަޅުވަމުން އުޅުމަކީ އޭނާގެ ތޮބީއަތުގައި ހުންނަ ކަމެއް ނޫން ކަމަށެވެ.\n"ރެގިއުލޭޓަރީ އޮތޯރިޓީ ބޮޑީއެއް އުފައްދާފައި މި މަސައްކަތް ކުރަނީ މުޅި ރާއްޖޭގެ ރައްޔިތުންނަށް ހަމަހަމަ އުސޫލުން ބޯފެނާ ނަރުދަމާގެ ހިދުމަތް ފޯރުކޮށްދޭން. ރާއްޖެއަކީ ޖަޒީރާ ރަށްތަކެއް. އަޅުގަނޑުމެން މި ވާހަކަދައްކަނީ އަލުން ރަށްވެހި ފަތިހަކަށް އަލިވިލޭ ވާހަކަ. ރާއްޖޭގެ ރައްޔިތުން ރަށްވެހީންނަށް ހަދަން، ރާއްޖޭގެ ރައްޔިތުންނަކީ ރަށްވެހީންކަން އެނގޭނެ އެއްވެސް ގޮތެއް ނެތް. ދިވެހިރާއްޖޭގެ ހުރިހާ ބިންތަކަކީ ބަންޑާރަ ބިންތަކެއް. އަމިއްލަ ބިމެއް ނެތް،" މެމްބަރު ވިދާޅުވި އެވެ.\nއޭނާގެ ވާހަކަތަކާ ގުޅިގެން ހެންވޭރު ދެކުނު ދާއިރާގެ މެމްބަރު ހުސައިން ޝަހީމް (އަނދުން ހުސައިން) ވިދާޅުވީ އިބްރާހިމް ރަޝީދު ވާހަކަދައްކަވަނީ ބިލު ރަނގަޅަށް ވިދާޅުނުވެ ބިލުގައި އޮތް އެއްޗެއް ރައްޔިތުންނަށް އޮޅޭގޮތަށް ކަމަށެވެ.\nމެމްބަރު ޝަހީމްގެ ވާހަކައާ ގުޅިގެން ރިޔާސަތުގައި އިންނެވި މަޖިލީހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ ވިދާޅުވީ ހަގީގަތަށް ވާހަކަ ދެއްކުމާ އޮޅުވާލައިގެން ވާހަކަ ދެއްކުމަކީ އެ މެމްބަރެއްގެ އަމިއްލަ އިހްތިޔާރުގައި އޮންނަ ކަމެއް ކަމަށެވެ.\n"އަމިއްލަ މެމްބަރުގެ އިހްތިޔާރުގައި އޮންނަ ކަމެއް އެއީ އޮޅުވާލައިގެން ދައްކާނީތޯ ނޫނީ ތެދަށް ދައްކާނީތޯ،" އީވާ ވިދާޅުވި އެވެ.\nބިލަށް ބަހުސްކުރައްވަމުން ތިނަދޫ އުތުރު ދާއިރާގެ މެމްބަރު އަބްދުލްމުޣުނީ ވިދާޅުވީ ބިލުގެ މަގުސަދަކަށް ވާންޖެހޭނީ ރާއްޖޭގެ ސަރަހައްދީ ބާރުވެރިކަން އެ ސަރަހައްދުތަކަށް ދިނުން ކަމަށެވެ. މި ބިލުން ފެނިގެން ދަނީ އަނެއްކާވެސް މާލެއަށް ބާރުވެރިކަން ޖަމާކޮށް، މާލޭގައި ހުންނަ ފަރާތަކުން ރަށްރަށުގެ ކަރަންޓާއި ފެނާ އަދި ނަރުދަމާގެ އަގުތައް ކަނޑައަޅައި، އަތޮޅުތެރޭގެ ރައްޔިތުން މާލެއަށް ބަރޯސާވާންޖެހުން ކަމަށް ވެސް މުޣުނީ ވިދާޅުވި އެވެ.\n"މިކަން މިގޮތަށް ނުކޮށް ސަރަހައްދީ ބާރުވެރިކަން އަޅުގަނޑުމެންނަށް ފުރިހަމަ ގޮތުގައި ލިބިގެންދާނެ ގޮތަކަށް މިފަދަ ބިލެއް ފަރުމާ ކުރެވިގެން އަންނަތައް ދެކެން އަޅުގަނޑު ބޭނުން. އެފަދަ އިސްލާހުތަކެއް ހުށަހެޅިގެން ދާނެ ކަމަށް އުންމީދުކުރަން،" މުޣުނީ ވިދާޅުވި އެވެ.\nމުޣުނީގެ އިތުރުން ކަނޑިތީމު ދާއިިރާގެ މެމްބަރު އަބްދުﷲ ޝަހީމް އަބްދުލް ހަކީމްވެސް ވަނީ ބޮންޑޭގެ ވާހަކަތަކަށް ތާއީދުކުރައްވައި އެ ބިލަށް ވަރަށް ބޮޑަށް ފާޑުވިދާޅުވެފަ އެވެ. މެމްބަރު ހަކީމްވެސް ފާހަގަކުރެއްވީ ރަށްރަށުގެ ކަންކަން ރެގިއުލޭޓްކުރުމުގެ ބާރު މާލޭގައި ހުންނަ މީހަކަށް ދިނުމެވެ.\n2019 ވަނަ ރައްޔިރުން މަޖިލީހުގެ ޖަލްސާގެ ތެރެއިން -- ފޮޓޯ/ މަޖިލިސް\nއިހަވަންދޫ ދާއިރާގެ މެމްބަރު މުހައްމަދު ޝިފާއު ވިދާޅުވީ އޮތޯރިޓީއެއް އުފެއްދުމުގެ ބޭނުމަކަށް ވާންޖެހޭނީ ހަމައެކަނި ހިދުމަތުގެ އަގު ކަނޑައެޅުން އެކަނި ނޫން ކަމަށާއި މެދުނުކެނޑި، ފުރިހަމަ ކަމާއެކު އެ ހިދުމަތެއް ފޯރުކޮށްދެވޭނެ ކަން ކަށަވަރުކުރުމަކީ ވެސް މުހިންމު މަގުސަދަކަށް ވެސް ވާންޖެހޭނެ ކަމަށެވެ.\nއެގޮތުން ރަށްރަށުގައި މި ހިދުމަތްތައް ފޯރުކޮށްދޭ އިރު އެކަމުގައި ކައުންސިލުގެ ދައުރެއް އޮންނަން ޖެހޭ ކަމަށް މެމްބަރު ވިދާޅުވި އެވެ.\n"މާލޭގައި ފިނިކޮޓަރީގައި އިންނަވާ ވަޒީރަށް ނޫނީ ބޯޑު މެމްބަރަކަށް ރަށްރަށުގައި ހިދުމަތް ދެނީ ރަނގަޅަށް ކަން އެނގޭނެ ގޮތެއް ނޯންނާނެ،" ޝިފާއު ވިދާޅުވި އެވެ.\nމިލަންދޫ ދާއިރާގެ މެންބަރު އަލީ ރިޒާ ވިދާޅުވީ ވަކި ބިލެއްގެ ގޮތުގައި ފާސްކުރުމަށް ވުރެ، ލާމަރުކަޒީ ގާނޫނުގެ ތެރެއަށް ބިލުގައި ހުރި މަހްފޫމްތައް އިތުރުކޮށްލުމުން ނިމުނީ ކަމަށެވެ. ނޫންނަމަ އަނެއްކާވެސް މިވެގެންދަނީ "ވޮޗަރަކު ބަލަން އިތުރު ވޮޗަރަކު ލުން" ކަމަށެވެ،\nރިޒާގެ ވާހަކަތަކާ ގުޅިގެން އަނެއްކާވެސް އަނދުން ހުސައިން ވަނީ ނިޒާމީ ނުކުތާއެއް ނަންގަވައިފަ އެވެ. އަންދުން ހުސައިން ވިދާޅުވީ އެ ބިލުގައި އޮތީ ވޮޗަރެއް ބަލަން ވޮޗަރެއް ލާން ނޫން ކަމަށާއި، ބިލު ރަނގަޅަށް ވިދާޅުވުމަށް ފަހު ވާހަކަ ދެއްކެވުމަށް މެމްބަރުންނަށް އިލްތިމާސް ކުރައްވާ ކަމަށެވެ.\nމެމްބަރުންގެ ވާހަކަތަކާ ގުޅިގެން އީވާ ވިދާޅުވީ މިއަދަކީ މެމްބަރުން އެއް ބޭފުޅަކު އަނެއް ބޭފުޅަކަށް ވަރަށް ރަނގަޅު ނަސޭހަތްތަކެއް ދެއްވާ ދުވަހެއްގެ ގޮތުގައި ފާހަގަވާ ކަމަށެވެ.\n"އަޅުގަނޑުވެސް ހަމަ ވަރަށް އެއްބަސް ސުރުހީގެ އިތުރުން ބިލް ވެސް ވިދާޅުވުން ވަރަށް މުހިންމު،" އީވާ ވިދާޅުވި އެވެ.\nއަނދުން ހުސައިން ނިޒާމީ ނުކުތާ ނަންގަވައި ފާހަގަކުރެއްވި ކަންތައްތަކާ ގުޅިގެން މެމްބަރު ރިޒާ ވިދާޅުވީ އޭނާ ދައްކަވާނެ ވާހަކައެއް ޝަހީމަށް ނޭނގޭނެ ކަމަށެވެ.\n"އަޅުގަނޑު ދައްކަންވީ ވާހަކައެއް ހެންވޭރު ދެކުނު ދާއިރާގެ މެމްބަރަކަށް ނޭނގޭނެ. އަޅުގަނޑަކީ މިލަންދޫ ދާއިރާގެ ރައްޔިތުންގެ ކަންބޮޑުވުންތައް ފާޅުކުރަން މި މަޖިލީހަށް ފޮނުވާފައި ހުރި އެ ރައްޔިތުންގެ މެމްބަރެއް،" މެމްބަރު ވިދާޅުވި އެވެ.\nކަނޑިތީމު ދާއިރާގެ މެމްބަރު ނިޒާމީ މައްސަލައެއް ނަންގަވައި ވިދާޅުވީ މަޖިލީހުގައި ވާހަކަ ދެއްކުމުގެ ފުރުސަތު ދެވެން ޖެހޭނެ ކަމަށެވެ. ޝަހީމްގެ ވާހަކަ ފުރިހަމަ ނުކުރެވެނީސް ރިޔާސަތުގައި އިންނެވި އީވާ ވަނީ މެމްބަރު ހުއްޓުވައިފަ އެވެ. އަދި ހުރިހާ މެމްބަރުންނަށް ވެސް އެބަ ހަމަހަމަ ފުރުސަތާއި ވަގުތު ލިބޭނެ ކަމާއި، އީވާއަށް ރިޔާސަތު ބެލެހެއްޓޭނެ ކަމަށް ވިދާޅުވި އެވެ.\nކާށިދޫ ދާއިރާގެ މެމްބަރު އަބްދުﷲ ޖާބިރު ވަނީ ޖަލްސާގައި އެމްޑީޕީ "ބްރަދާސް ފައިޓް ކުރާތީ" ހިތާމަކުރައްވާ ކަމަށް ވިދާޅުވެފަ އެވެ.\nމިއަދު މެމްބަރުން ވާހަކަ ދައްކަމުން ދިޔަ ވަގުތުތަކުގައި އެހެން މެމްބަރުން ބާރަށް ވާހަކަދައްކައި، "ބަވާލާށޭ"، "ގޯސްކުރަން އުޅެންޏާ ގޯސް ކުރަން ހިނގާ" ފަދަ އިބާރާތްތައް ބޭނުންކުރަމުން ދިޔަ އަޑުވެސް ތަޅުމުން އިވިގެން ދިޔަ އެވެ.\nޔުޓިލިޓީ ރެގިއުލޭޓަރީ އޮތޯރިޓީ ބިލުގެ މައިގަނޑު މަގުސަދުތަކުގެ ތެރޭގައި ހިމެނެނީ އާންމު ބޭނުންތަކުގެ ހިދުމަތްތަކަކީ ރާއްޖޭގައި ދިރިއުޅޭ އެންމެނަށް އެކަށީގެންވާ ހެޔޮ އަގެއްގައި، ހަރުދަނާ، އިތުބާރުހުރި އަދި ދެމެހެއްޓެނިވި ގޮތެއްގައި ފޯރުކޮށްދޭ ހިދުމަތްތަކަކަށް ހެދުމުގެ އިތުރުން، އެ ހިދުމަތްތަކަކީ ރައްޔިތުންގެ ބޭނުންތައް ފުއްދައިދެވޭ އަދި ކާމިޔާބުކަމާއެކު ރަނގަޅު ފެންވަރުގައި ދެވޭ ހިދުމަތަކަށް ހެދުމެވެ.\nއަދި ހިދުމަތްތައް ފޯރުކޮށްދިނުމުގައި ބޭއިންސާފުން ކުރާ ކަންކަން ހުއްޓުވުމާއެކު، ވާދަވެރި ވެށްޓެއް ގާއިމުކޮށް ހިދުމަތްތައް ކުރިއަރުވަން މަގުފަހިކޮށްދީ ހިދުމަތް ފޯރުކޮށްދިނުމުގައި އަމަލުކުރާނެ އާންމު އުސޫލުތައް ކަނޑައެޅުމާއި ހިދުމަތްދޭ ފަރާތްތަކުން ގާނޫނުތަކާ އެއްގޮތަށް އަމަލުކުރަމުންދޭތޯ ބަލައި ފިޔަވަޅު އެޅޭނެ ނިޒާމެއް ގާއިމުކުރުމެވެ.


"ފަންނު އެކްސްޕޯ 2019" އަށް ދަރުބާރުގެ ތައްޔާރުކޮށްދޭނެ ފަރާތެއް ހޯދުމާއި ބެހޭ\nމިގޮތުން "ފަންނު އެކްސްޕޯ 2019" އަށް ދަރުބާރުގެ ހެދިފައިވާ ކޮންސެޕްޓާއި އެއްގޮތަށް ތައްޔާރުކޮށްދޭނެ ފަރާތެއް ހޯދަން ބޭނުންވެއެވެ. މި މަސައްކަތާއި ބެހޭ މަޢުލޫމާތު ދިނުމުގެ ސެޝަން އޮންނާނީ4ނޮވެންބަރު 2019 ވާ ހޯމަ ދުވަހުގެ މެންދުރު 02:30 ގައި ބީ.ސީ.ސީ މީޓިންގ ރޫމްގައިއެވެ. މަޢުލޫމާތު ދިނުމުގެ ސެޝަނަށް ގަޑިއަށް ވަޑައިނުގަންނަވާ ފަރާތްތަކަށް ހާޒިރީ ނުދެވޭނެއެވެ. އަދި ބީލަން ހުޅުވުން އޮންނާނީ6ނޮވެންބަރު 2019 ވާ ބުދަ ދުވަހުގެ މެންދުރު 02:30 ގައި ބީ.ސީ.ސީ މީޓިންގ ރޫމްގައިއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. މައުލޫމާތު ދިނުމުގެ ސެޝަނަށް ވަޑައިނުގަންނަވާ ފަރާތްތަކުގެ ބީލަން ބަލައިނުގަނެވޭނެ ވާހަކަވެސް މައުލޫމާތައްޓަކައި ދަންނަވާލަމެވެ.\nސުންގަޑި: 06 ނޮވެންބަރު 2019 1430


Mainbafainnaaeku heydhakurumun emeehunge umuru dhiguvey!\nއަހަރެމެން ކުޑައިރު މައިންބަފައިން އަހަރެމެން އެމީހުންގެ ލޯމަތިން ކުޑަ ވަގުތުކޮޅަކަށް ވެސް ގެއްލުނަ ނުދެ އެވެ. އެމީހުންގެ އުމުރުން ދުވަސްވެ ބަލިކަށިވާ ދުވަހު އެމީހުންގެ ދަރިންގެ ހައިސިއްޔަތުން އަހަރެމެންނަށް އެގޮތަށް ކަންތައް ނުކުރެވެންވީ ކީއްވެ ހެއްޔެވެ؟\nބިޒީކޮށް އުޅެން ޖެހުމުން މިއީ ގިނަ ދަރިން އެމީހުންގެ މައިންބަފައިން ދެކިލަން އެމީހުން އުޅޭ ހިސާބަށް ނުދެވޭ ސަބަބެއް ކަމަށް ދައްކަ އެވެ. އުމުރުން ދުވަސްވެ ބަލިކަށިވަމުންދާ މައިންބަފައިންނާ އެކު ވަގުތު ހޭދަކުރަން ދަރިންނަށް ވަގުތެއް ނުވެ އެވެ. ނަމަވެސް މަންމަ އާއި ބައްޕަ ގިނަ ދުވަހު ދުނިޔޭގައި ހުންނަން ބޭނުންވާ ދަރިން މައިންބަފައިންނަށް ޓަކައި ވަގުތު ހޯދަން ޖެހެ އެވެ. އަދި އެމީހުންނާއެކު ކޮންމެ ދުވަހަކުވެސް ކޮންމެވެސް ވަގުތުކޮޅެއް ހޭދަކުރަން ޖެހޭނެ އެވެ.\nދިރާސާތަކުން ދައްކާ ގޮތުގައި އުމުރުން ދުވަސްވީ މީހުންގެ އުމުރު ދިގުވަނީ އެމީހުން އެކަނިކޮށްނުލާ ގެންގުޅުމުންނެވެ. ދަރިން އެމީހުންގެ ހާލު ބަލާ ޚިދުމަތް ކޮށްދިނުމުގައި ވަގުތު ހޭދަކުރާ ނަމަ އެވެ.\nސެން ފްރެންސިސްކޯގައި ހުންނަ ޔުނިވަސިޓީ އޮފް ކެލިފޯނިއާގައި ކުރިޔަށް ގެންދިޔަ މި ސްޓަޑީގައި ބަލާފައިވަނީ އުމުރުން ދުވަސްވީ މީހުންގެ އެކަނިވެރިކަމުގެ ސަބަބުން އެމީހުންގެ ހަށިގަނޑުގެ ފަންކްޝަން ދަށްވާ ގޮތެވެ. އެމީހުންނާއެކު އެހެން މީހުން ދިރިއުޅޭނަމަ އަދި އެމީހުން އެކަނިވެރި ނުވާނަމަ އެމީހުންގެ ދިރިއުޅުމަށް އެދެވޭ ރަނގަޅު ބަދަލުތަކެއް އައިސް ގިނަ ދުވަހު ދުނިޔޭގައި ހުރުމަށް މަގުފަހި ވެއެވެ.\nހަ އަހަރު ވަންދެން ކުރިޔަށް ގެންދިޔަ މި ދިރާސާގައި 60 އަހަރުން މަތީގެ 1600 މީހުން ބައިވެރިކުރި އެވެ. ސައިންސްވެރިން ވަނީ މި މީހުންނާ އެކި ފަހަރު މަތިން ތަފާތު ސުވާލުތައް ކޮށް އެމީހުންގެ ހާލަތު ދެނެގަނެފަ އެވެ. އޭގެ ތެރޭގައި އެކަނިވެރިވާ މިންވަރާއި އެހެން މީހަކާ އެކު ދިރިއުޅެން ބޭނުންވާ މިންވަރު ވެސް ބެލި އެވެ. ވަރަށް ބޮޑަށް އެކަނިވެރިކަން އިހްސާސްވާ ކަމަށް ބުނި ގިނަ މީހުން ބުނެފައިވަނީ އާދަކޮށް ގޭގައި ކޮށް އުޅޭ ކަންތައްތައް ކުރަން ވެސް އެކަނިވެރިކަމުން މާ އުނދަގޫ ވާ ކަމަށެވެ.\nސައިންސްވެރިން ބުނަނީ އުމުރުން ދުވަސްވުމުން އެކަނި ދިރިއުޅެން ޖެހިއްޖެނަމަ އެ އެކަނިވެރިކަމުގެ ސަބަބުން އެމީހުންގެ އުމުރު ކުރުވާ ކަމަށެވެ. މި މީހުން އެކަނި ކޮށްނުލާ ކޮންމެވެސް މީހަކު ނުވަތަ ބަޔަކު އޭނާއާއެކު ދިރިއުޅުން މުހިއްމު ކަމަށެވެ. ޚާއްސަކޮށް ދަރިންގެ އަޅާލުމާއި ލޯބި އަދި އެމީހުންނާއެކު ވަގުތު ހޭދަކުރުން ވަރަށް މުހިއްމު ކަމަށެވެ.\nމައިންބަފައިން އުމުރުން ދުވަސްވެ ބަލިކަށިވަމުންދާއިރު އެމީހުންނާއެކު ވަގުތު ހޭދަކުރާނެ މީހަކު ނެތުމަކީ އޭނާގެ ދިފާއީ ނިޒާމަށް ނޭދެވޭ އަސަރު ކުރާނެ ކަމެކެވެ. އޭގެ ސަބަބުން ޑިޕްރެޝަން އާއި ސިއްހީ ބޮޑެތި މައްސަލަތަކާ ކުރިމަތިވެ އެވެ.\nމި ދިރާސާ ރިޕޯޓުގައި ބުނެފައިވާ ގޮތުގައި "އެކަނިވެރިކަން" އެއީ ދުވަސްވާ މީހުންނަށް ނަފްސާނީ ގޮތުން ކުރިމަތިވާ ވަރަށް ބޮޑު ވޭނެކެވެ. އެހެން މީހުން އަޅާނުލާ ކަމުގެ އިހްސާސް އެމީހުންނަށް ކުރެވެ އެވެ. އަދި ވާހަކަދައްކާލާ ހަދާނެ މީހަކު ނެތުމުން ހިތްދަތިކަން އިހްސާސް ވާނެ އެވެ.\nއެކަނިވެރިކަމުގެ ސަބަބުން ސްޓްރެސް ވެއެވެ. އަދި މިކަން ފެންނާނީ އެ މީހާގެ ސިއްހަތަށް ކުރާ އަސަރު ތަކެއްގެ ގޮތުގަ އެވެ. ދިފާއީ ނިޒާމުގެ މަސައްކަތް ރަނގަޅަށް ނުކުރުމުގެ ސަބަބުން އެކި ކަހަލަ އިންފްލެމޭޝަންތައް ހަށިގަނޑަށް ކުރިމަތިވެ އެވެ. މިފަދަ ހާލަތުގައި ޑިޕްރެޝަންގެ އަލާމާތްތައް ވެސް ބައެއް މީހުންގެ ކިބައިން ފެނެ އެވެ. ނިދި ނައުމާއި ކަމެއް ކުރާޙިތް ނުވުން ފަދަ ކަންތައްތައް މެދުވެރިވެ ދިގު އުމުރު ކުރުވާ ގޮތް ވެއެވެ.\nކޮންމެ މަންމަ އަކާއި ބައްޕަ އަކު ވެސް އެމީހުންގެ ދަރިން ކުޑައިރު އެމީހުންގެ ހުރިހާ ވަގުތެއް އެ ދަރިންނަށް ޓަކައި ވަގުފުކުރެ އެވެ. ވީމާ ދަރިން އެމީހުންގެ މައިންބަފައިންގެ ހަޔާތުގެ އެންމެ ފަހު ދުވަސްތަކުގައި އެމީޙުން އެކަނި ކޮށްލަން އެއްގޮތަކަށް ވެސް ނުވާނެކަމަށް މި ދިރާސާގެ އަލީގައި ސައިންސްވެރިން އިރުޝާދު ދެއެވެ.\nއެމެރިކަން އެސޯސިއޭޝަން އޮފް ރިޓަޔާޑް ޕާސަންސް (އޭއޭއާރްޕީ) ފައުންޑޭޝަނުން ކުރި ދިރާސާއަކަށް ފަހު ހާމަކޮށްފައިވާ ގޮތުގައި އުމުރުން ދުވަސްވީ މީހުންގެ ތެރެއިން ގިނަ ދުވަސްތަކެއް އެކަނިވެރިކަމާއެކު ހޭދަކުރާ މީހުންގެ ސިއްހަތަށް ހުރި ނުރައްކާ ދުވާލަކު 15 ސިނގިރޭޓް ބޯ މީހުންގެ ސިއްހަތަށްވާ ނުރައްކަލަށް ވުރެ މާ ބޮޑެވެ.


#CovidTales:Mi kudhinge kurehunthakun dhakkaidhinee adhuge haalathu - AO News #CovidTales:Mi kudhinge kurehunthakun dhakkaidhinee adhuge haalathu\nއޭއޯނިއުސް ކޮވިޑް ޓޭލް މުބާރާތުގައި ބައިވެރި ކުރި ޕޯސްޓަރާއެކު ކުއްޖަކު ހުއްޓިލައިގެން\nކޮވިޑް 19 ގެ ހިތާމަވެރި ޙާލަތު ރާއްޖެއަށްވެސް ކުރިމަތިވެ އެންމެން ގޭގައި މަޑުކޮށްގެން ތިބި މިދަނޑިވަޅާއި ދިމާކޮށް އޭއޯ ނިއުސް އިން ރާއްޖޭގެ ކަންކޮޅުތަކުގައި ތިބި ކުޑަކުދިންގެ ޝުޢޫރު ދައްކާލުމުގެ ފުރުސަތެއް އެކުދިންނަށް ހުޅުވާލަދިނެވެ.\nފުރުސަތުގެ ބޭނުން ހިފައި ކުދިންގެ ހުނަރާއި ފަންވަރު ދައްކާލަދިން ކާމިޔާބު އެ މުބާރާތުގައި ފެނިގެން ދިޔައީ އަންތަރީސް ވާހާ ރީތި ކުރެހުންތަކެވެ. މާނަ ފުންވެފައި މުހިއްމު ކަންކަމަށް އަލިއަޅުވާލާފައިވާކަން ފާހަގަ ކުރެވުނެވެ. ބައެއް ކުދިންވަނީ ކަރަންޓީން ވެގެން ނުވަތަ ގޭ ބަންދުގައި ތިބޭ އިރު އެކުދިންގެ އިޙްސާސްތައް ހުރި ގޮތް ވަރަށް ރަނގަޅަށް ހާމަ ކޮށްދީފައެވެ.\nގޭގައި ކުރަމުންދާ ކަންތައްތަކާއި ބައްޔާއި ގުޅިގެން ފަރުވާތެރި ވާންވީ ކަންތައްތަކާއި ބަލިން ރައްކާތެރި ވުމަށް އެޅިދާނެ ފިޔަވަޅުތައް އެކުދިންވަނީ ޢާއްމުންނާއި ޙިއްސާ ކޮށްފައެވެ.\nމުބާރާތުގެ އެންމެ ފަހު ދުވަހު ބައިވެރިވި އެތައް ދަރިވަރުންނެއްގެ ތެރެއިން ބައެއް ކުދިންގެ ޕޯސްޓަރ ތަކަށް ކުރުގޮތަކަށް ބަލާލާނަމެވެ.\nއެއްވެސް ޙާލެއްގައި މިއީ ވަކި ގޮތަކަށް ހޮވާލައިގެން ގެނެސްދޭ ޕޯސްޓަރ ތަކެއް ނޫނެވެ. މުބާރާތުގެ ނަތީޖާ ފާޅުކުރުންވެސް ކޮވިޑް 19 ގެ މިޙާލަތާއި ގުޅިގެން މިވަގުތަށް ވަނީ ފަސް ކުރެވިފައެވެ.\nއެހެން ނަމަވެސް މިދަނޑިވަޅު މިކުދިންގެ ކުރެހުންތަކަށް ކޮންމެވެސް ވަރަކަށް އަލިއަޅުވާ ލެވޭތޯ ބަލާނަމެވެ.\n1.ޒިވާން6އަހަރު\nޒިވާން ގެ މި ތަސްވީރުގައި ބުނެދެނީ ގޭގައި ކުރެވިދާނެ ކަންތައް ތަކެކެވެ. އެންމެ އިސްކަމެއް ދީފައިވަނީ ނަމާދު ކުރުމަށާއި ދުޢާ ކުރުމަށްކަން ފާހަގަ ކޮށްލެވެއެވެ. އެއާއެކު ޤުރުއާން ކިޔެވުމާއި އެކު ފަހުގެ ޓެކްނޮލޮޖީގެ އެހީގައި އޮންލައިންކޮށް ކިޔެވިދާނެ ކަމަށްބުނެ، އަމިއްލަ ސަލާމަތާއި ރައްކާތެރިކަމަށްޓަކައި ވެސް ގޭގައި މަޑުކުރުމަށް އެދިފައި ވެއެވެ.\nފާތިޙް: ކޮވިޑްޓޭލް މުބާރާތުގެ ބައިވެރިއެއް\n3- ފާތިޙް 10 އަހަރު\nފާތިޙްގެ ކުރެހުން ބިނާކުރީ ޝުކުރުވެރިވުމަށެވެ. ކޮވިޑް 19 އިން ރާއްޖެ ސަލާމަތް ކުރުމަށް ކަމާއި ގުޅޭ އިދާރާތަކުން ކުރަމުންދާ މަސައްކަތްތަކުގެ އަގު ވަޒަން ކޮށް ފާތިޙް އެކުލަވާލި ލިސްޓުގެ އެންމެ ކުރީގައިވަނީ މިހާރު އެންމެ ގިނައިން ފެންނަ އެއްމޫނު ކަމަށްވާ ރައީސްއޮފީހުގެ ތަރުޖަމާން މަބްރޫކު ޢަޒީޒުގެ ތަސްވީރުހިމެނޭ އަތު ކުރެހުމެކެވެ. އޭގެ އިތުރަށް ރައީސް އިބްރާހިމް މުޙައްމަދު ސޯލިޙްއާއި ޑޮކްޓަރުންނާއި ނަރުހުން، އަދި އެ ސްކޫލަކަށް ފާތިޙް ނިސްބަތްވާ ޝަރަފުއްދީން ސްކޫލާއި ފުލުހުން އަދި ބެލެނިވެރިން ހިމަނާފައިވާއިރު އޭއޯ ނިއުސްވެސް ފާހަގަ ކޮށްފައިވާތީ ފެނެއެވެ.\nއަރަޝް: ،ކޮވިޑް ޓޭލް މުބާރާތުގެ ބައިވެރިއެއް\nއަރަޝްގެ ކުރެހުމަކީ މާނަ ފުން ކުރެހުމެކެވެ. ގަދަ ރުޅީގައި ކޮވިޑް 19 ވައިރަސް ދުނިޔެއަށް ޙަމަލާ ދެމުން ދާއިރު ފަރުވާ ހޯދަން އެނދުމަތި ވެފައިވާ ދުނިޔެ ހާސްކަމުގައި އޮވެ އެދި ގޮވާތަން ފެންނަނީ އެންމެންގެ އެހީއަށެވެ. އެއާއެކު ދެން ފެންނަނީ ޑޮކްޓަރުންނާއި ނަރުހުންނާއި ފުލުހުންނާއި ސިފައިން އަދި ޚިދުމަތުގައި ތިބި އެކި ފަރާތްތަކުން، މިކަމުން އަރައިގަތުމަށް ކުރާ މަސައްކަތަށް އެއްބާރުލުންދީ ގޭގައި ތިބުމަށް އެދި ގޮވާތަކެވެ.\nމަނާލް: ،ކޮވިޑް ޓޭލް މުބާރާތުގެ ބައިވެރިއެއް\n5 މަނާލް: 10 އަހަރު\nމަނާލްގެ ތަސްވީރު ވަނީ އެތައް އެތައް ވާހަކައަކުން ފުރާލާފައެވެ. ގޭގައި ހުރެގެން ކުރާނެ ކަންތައްތައް މަނާލްވަނީ މި ކުރެހުމުގައި ވަރަށް ފުރިހަމައަށް ދައްކުވައި ދީފައެވެ. މިދަނޑިވަޅުގައިވެސް އަމިއްލަ ހަށިގަނޑާއި ސިއްޙަތަށް އިސްކަން ދިނުމުގައި ފައިދާހުރި ކާނާގެ މުހިއްމުކަން ސިފަކޮށްދިންއިރު ގިނަގިނައިން ފެންބުއިންފަދަ ރަނގަޅު އާދަތަކަށްވެސް ވަނީ އަލި އަޅުވާލާފައެވެ.\nއެގޮތުން ކޮންމެ ކަމެއްވެސް ކުރަން ކަނޑައެޅިފައިވާ ގަޑީގައި ކޮށް ނިންމުމުގެ މުހިއްމު ކަމާއި ކުޅިވަރު ކުޅެ މަޖާ ކުރުމުގައިވެސް ގައިދުރުކަން ބެހެއްޓުމުގެ އިތުރުން މާސްކް ބޭނުން ކުރުމަށް ބާރު އަޅާފައިވެއެވެ.\nކުރެހުމުގެ މެދުތެރެއިން ކޮވިޑް 19 ވައިރަސް ދަތުރު ކުރަމުންދާއިރު ހޭންޑް ސެނިޓައިޒާ އިން ސާފުކޮށްފައިވާ ބާރުގަދަ އަތެއް ވައިރަސް ތަކަށް ޙަމަލާ ދޭ ފަދަ މަންޒަރެއްވެސް ދައްކުވައި ދެއެވެ.\n،ކޮވިޑް ޓޭލް މުބާރާތުގެ ބައިވެރިއެއް އީލާން\n6 އިލާން: 10އަހަރު\nއަނެއްކާވެސް އެހެން ކުރެހުމެކެވެ. އިލާން ގެ މި ކުރެހުމުގައި ފުރަތަމަވެސް ލޮލުގައި އަޅައިގަތީ އެންމެ މަތިން ފެނުނު ޖުމްލައަށެވެ. ” ކޮންމެ ކަމެއްގައިވެސް ހެވެއް އޮވެދާނެ. އަހަރެމެން ގޭގައި ތިއްބާ ދުނިޔެ ހަމަޔަކަށް އެޅިދާނެ. އިލާން ބުނީ ތެދު ވާހަކައެކެވެ. ގޭގައި ހަމަ ތިބެންވީއެވެ. އެހެނަސް ކުރަންހުރި ކަންތައްތަކާވެސް އެކުގައެވެ. ނަމާދުކޮށް ރޯދަހިފާ ސާފުތާހިރުވެތިބެ މާސްކް އެޅުމާއި އަތް ދޮވުންފަދަ ކަންތައްތައް ވެސް ހަނދާން ނައްތާނުލާން އިލާން އެދެއެވެ.\nދުނިޔޭގެ ވަށައިގެން އުތުރި އަރަމުންދާ ކޮވިޑް 19 އިން މިންޖުވާން އޮތީ ގަދައަޅާ މަސައްކަތް ކޮށްގެންނެވެ.\nދުނިޔޭގެ 300 މިލިއަން ކިޔަވާ ކުދިން މިއަދު އިލާން އެކޭ އެއްފަދައިން ސްކޫލަށް ނުދެވި ގޭގައި ތިބެން ޖެހުމުން އެކުދިންގެ ހިތުތެރޭ އުތުރި އަރަމުންދާ މިފަދަ ޝުޢޫރުތައް މައިންބަފައިންނާއި ޢާއިލާތަކުން ޝެއަރ ކޮށް ޕްރޮމޯޓް ކުރަމުންދާ މަންޒަރަކީވެސް އުފާވެރި މަންޒަރުތަކެވެ. ކަމުގެ މުހިއްމުކަން ޤަބޫލު ކުރާ ކަން ދޭހަވާ ރަމްޒެކެވެ.\nއައިޒް: ކޮވިޑް ޓޭލް ގެ ބައިވެރިއެއް\n7 އައިޒް: 7އަހަރު\nއެންމެ7އަހަރުގެ އައިޒް ގެ ކުރެހުމުގައި މަސައްކަތް ކޮށްފައިވަނީ ކޮވިޑް 19 ގެ ނުރައްކަލުން ދުނިޔެ ސަލާމަތް ކުރުމަށް ރޮއެ ހޭރެމުން ދުނިޔެ ކުރާ އާދޭސް ދައްކުވައި ދިނުމަށެވެ. ކުރެހުމުގެ ދެ އަރިމަތިން ފެންނަނީ އަތާއި އަތް ޖޯޑު ކުރުންފަދަ ކަންކަމުން ދުރުހެލިވުމަށާއި ގޭގައި ތިބުމުގެ އިތުރަށް ގިނަގިނައިން އަތްދޮވުމާއި މާސްކް ބޭނުން ކުރުމާއި ކެއްސާ ކިނބިހި އަޅާއިރު ކަންކުރާ ގޮތާއި ބަލިވުމުން ޑޮކްޓަރަށް ދެއްކުމުގެ މުހިއްމު ކަން ދައްކުވައިދޭ އިތުރު ކުރެހުންތަކެވެ.\nޒޯހާ: ކޮވިޑްޓޭލްގެ ބައިވެރިއެއް\n8 ޒޯހާ7އަހަރު\nޒޯހާ ގެ ކުރެހުމަކީ ކޮވިޑަށް ދީފައިވާ ވަރުގަދަ އިންޒާރެކެވެ.\nދަތްޕިލަ ބޭރަށް ނެރެގެން ބޮޑާކަމާއި ފޮނި ކަމާއެކު ވަދެގެންއެއަންނަ ކޮވިޑް 19 ވައިރަހަށް ކުއްލި ސިހުމެއް ލިބެނީ ހުރިހާ ދިމާއަކުން ދަތުރު ކުރެވެން އޮތް ރާސްތާ ބަންދުވެ ހަރުގޭގައި ޤައިދު ވުމުންނެވެ.\nރުޅިވެރި މޫނަކާއެކު ގޮތް ހުސްވެފައި ކޮވިޑް 19 ހުންނަ މަންޒަރާއެކު ވަށައިގެން ހޯދާ ބަލައިލުމުން ކަންވީގޮތް ހާމަވެއެވެ. ހުން އަންނާނެ ކަމަށް ރަޖާލައިގެން ދުރާލާ ކުރެވުނު ބުރަ މަސައްކަތެއްގެ ފޮނި ނަތީޖާ ފެނިގެން ދިޔައީއެވެ.\nލަޚްޝާ: ކޮވިޑްޓޭލް ގެ ބައިވެރިއެއް\n9 ލަޚްޝާ5އަހަރު\n5 އަހަރުގެ ކުޑަ ކުޑަ ލަޚްޝާ ގެ ކުރެހުމުންވެސް ވަރަށް މުހިއްމު މެސެޖެއް ފޯރުކޮށްދެއެވެ. ރާއްޖެއާއެކު ޖުމްލަ ގޮތެއްގައި ދުނިޔޭގެ ހުރިހާ ޤައުމެއް އެކަތިގަނޑަކަށްވެ އެއްބައިވަންތަ ކަމާއެކު ނުރައްކާތެރި މިވައިރަހުން ސަލާމަތްވުމަށް އަތުގުޅާލާފައިވާ ކަމުގެ ރަމްޒު ދައްކުވައިދީފައިވަނީ ޤައުމުތަކުގެ ދިދައިންނެވެ.\n10 އަޒާން’ 8 އަހަރު\nއަޒާން: ކޮވިޑްޓޭލްގެ ބައިވެރިއެއް\nއަޒާންގެ ޕޯސްޓަރަކީ ޤައުމީ ޚިދުމަތުގައި އަތުކުރި އޮޅާލައިގެން ކޮވިޑް 19 އާއި ދެކޮޅަށް ހަނގުރާމަ ކުރުމަށް ނުކުމެ ތިބި ޑޮކްޓަރުންނާއި ފުލުހުންނާއި އެހެނިހެން ޚިދުމަތްތެރިންގެ އަގުވަޒަން ކުރާކަން ހާމަކޮށްދީ އެމީހުންނަށް ފޮނުވާ ޝުކުރުގެ މެސެޖެކެވެ.\nތަސްވީރުތަކުގައި މިވަނީ ކުދީންގެ އަމިއްލަ ކުރެހުންތަކެވެ.\nއަޅުގަނޑު މިގެނެސްދިނީ އެކުރެހުންތަކުން އަޅުގަނޑަށް ދޭހަވި އެއްޗެކެވެ. ޅެމުގެ މާނަ ޅެންވެރިޔާގެ ބަނޑުގައި އޮންނަ ފަދައިން މިކުރެހުންތަކުގެ ޙަޤީޤީ މާނަވެސް އޮތީ މި ކުޑަކުޑަ އެހެނަސް މޮޅު ކުރެހުންތެރިންގެ ސިކުނޑީގައި ކަމާމެދަކު ޝައްކެއް ނުކުރަމެވެ.


Luthufaru maraaly ehen falhuveriyakaa eh jinsun gulhun hingan massakaih kurumun: Fuluhun – adduLIVE\nލުތުފަރު މަރާލީ އެއްޖިންސުން ގުޅުން ހިންގުމުން: ފުލުހުން\nMay 16, 2019, 16:55 އަހުމަދު ނަސޫހް\nށ. ޅައިމަގުން މިދިޔަ މަހުގެ 21 ވަނަ ދުވަހުގެ ރެއިން ފެށިގެން ގެއްލިގެން ހޯދަމުން ދަނިކޮށް ހަށިގަނޑުގެ ބައިތަކުން ފެނުނު އެރަށު "ކުރިމަގު" ބޯޓުގައި މަސައްކަތް ކުރަމުން ދިޔަ ބިދޭސީއެއް ކަމަށްވާ ލުތުފަރު ވަނީ މަރާލާފައި ކަމަށާއި އޭނާ މަރާލީ، ބޯޓުގެ އެހެން ފަޅުވެރިޔަކާ އެއްޖިންސުން ގުޅުން ހިންގަން މަސައްކަތް ކުރުމުން ކަމަށް ތަހުގީގަށް އެނގިފައިވާ ކަމަށް ފުލުހުން ހާމަކޮށްފިއެވެ.\nލުތުފަރުގެ މަރާ ގުޅިގެން ފުލުހުންގެ ސީރިއަސް އެންޑް އޯގަނައިޒްޑް ކްރައިމް އިން ހިންގި ތަހުގީގާ ގުޅޭގޮތުން އާންމުންނަށް މައުލޫމާތު ދެމުން އެ ޑިޕާޓްމަންޓުގެ ހެޑް ސުޕްރިޑެންޓް އޮފް ޕޮލިސް ހަޝަން ޝިފާއު ވިދާޅުވީ އޭނާ މަރާލާފައިވަނީ ހަތަރު މީހުން ވެގެން ކަމަށާއި ހަތަރު މީހުންނަކީވެސް ބިދޭސީން ކަމަށެވެ.\nއެ ހަތަރު މީހުން ވެސް ފުލުހުން މިހާރު ހައްޔަރުކޮށްފައިވާއިރު އެމީހުން ތަހުގީގަށް ކިޔާދީފައިވާ ގޮތުގައި، ލުތުފަތު މަރާލުމަށްފަހު މޫދަށް ދޫކޮށްލީ އެވެ. ނަމަވެސް ފަހުން އެނގުނު ގޮތުގައި ލުތުފަރު މަރާލުމަށް ފަހު ފުރަތަމަ ހަތަރު މީހުން ކުރި ކަމަކީ އޭނާގެ ހެދުން ބަދަލުކުރުމަށް ފަހު ނިދާ ތަނުގައި ބޭއްވީއެވެ. އެކަން އެގޮތަށް ކުރީ ބޯޓަށް ބަޔަކު އަރައި ލުތުފަރު ކޮބައިތޯ ބަލައިފިނަމަ އޭނާ ނިދަން އޮތް ކަމަށް ދެއްކުން ކަމަށް ފުލުހުން ބުނެފައިވެއެވެ.\nއެއަށްފަހު ލުތުފަރުގެ ގައިގައި ވާ އެއްސުމަށް ފަހު މޫދަށް ތިރިކޮށްފައިވާއިރު ލުތުފަރު ކަނޑުފައްތާލީ ތިން ބަސްތާ އާއި 20 ލީޓަރުގެ ކުކިން އޮއިލް ހަން ހަރުކުރުމަށް ފަހުގައެވެ. ފުލުހުން ވަނީ އެހިސާބު ކަނޑުގެ ސަރަހައްދުން އިންސާނެއްގެ ކަށިތަކާއި ތަހުގީގަށް ކިޔާދީފައިވާ ފަދައިން ބަސްތާތަކާއި ވާ ވެސް ހޯދާފައެވެ.\nލުތުފަރު މަރާލާފައިވަނީ ކަރުގައި ހިފައިގެން ކަމަށާއި ބޯޓުން މީހަކު ހަޅޭއްލެވި ކަމަށް އާންމުން ވެސް ވަނީ ކުރިން ބުނެފައެވެ. ނަމަވެސް ބިދޭސީން ވަނީ އެއީ އޭނާގެ އަންހެނުންނަށް ގުޅައިގެން އެ ދެމީހުން ދެމެދު ކުރި ޒުވާބެއް ކަމަށް ބުނެފައެވެ.\nލުތުފަރާއި ދެން ތިބި ބިދޭސީން މަސައްކަތް ކުރި ބޯޓަކީ މާލެއަށް ތަރުކާރީ އުފުލާ ބޯޓެކެވެ.


Dhaulath Ge Haradhuthah Mahchah, Aamdhanee Boduthanun Dhashah - Vaguthu\nދައުލަތުގެ ޚަރަދުތައް މައްޗަށް، އާމްދަނީ ބޮޑުތަނުން ދަށަށް!\nމާޗް މަހުގެ 12 ވަނަ ދުވަހާއި ހަމައަށް މިއަހަރު ދައުލަތުން ކުރި ޚަރަދު މިދިޔަ އަހަރުގެ މި މުއްދަތާއި ބަލާއިރު އިތުރުވެ، ނަމަވެސް ދައުލަތައް ލިބުނު އާމްދަނީ ބޮޑުތަނުން ދަށަށް ހިނގައްޖެއެވެ.\nފިނޭންސް މިނިސްޓްރީން އާއްމުކޮށްފައިވާ ތަފާސް ހިސާބުތައް ދައްކާ ގޮތުގައި މިއަހަރު މިހާތަނަށް އާމްދަނީގެ ގޮތުގައި ލިބުނީ 4.1 ބިލިއަން ރުފިޔާއެވެ. ނަމަވެސް މިދިޔަ އަހަރު މިހާހިސާބަށް އާމްދަނީގެ ގޮތުގައި 4.9 ބިލިއަން ރުފިޔާ ލިބުނެވެ.\nމިއަހަރު މިހާތަނަށް 4.5 ބިލިއަން ރުފިޔާ ދައުލަތުން ވަނީ އެކި ކަންކަމަށް ޚަރަދު ކޮށްފައެވެ. ނަމަވެސް މިދިޔަ އަހަރު މިހާހިސާބަށް ޚަރަދު ކުރީ 3.9 ބިލިއަން ރުފިޔާއެވެ. މިހިސާބުތަކަށް ބަލާއިރު މިއަހަރު ދައުލަތުން ކުރި ޚަރަދުތައް މިދިޔަ އަހަރަށްވުރެ 500 މިލިއަން ރުފިޔާ އިތުރެވެ.\nމިދިޔަ އަހަރަށްވުރެ މިއަހަރު އިތުރުވެފައި ވަނީ މުސާރައާއި ހިންގުމުގެ ޚަރަދަށް ދައުލަތުން ކުރި ހޭދައެވެ.\nކޮވިޑް-19 ފެތުރެމުން ދިއުމުގެ ސަބަބުން ރާއްޖޭގެ އިޤުތިޞާދަށް އެކަމުގެ ނޭދެވޭ އަސަރު ދަނީ ކުރަމުންނެވެ. ނަމަވެސް މާޗް 12 އާއި ހަމައަށް ދައުލަތައް ލިބުނު އާމްދަނީއަށް ބަލާއިރު އެކަމުގެ އަސަރު އަދި މާބޮޑަށް ކުރަމުންދާތަނެއް ނުފެނެއެވެ. މިއަހަރު ވެސް މިހާތަނަށް ޓެކްސް އިން 3.5 ބިލިއަން ރުފިޔާގެ އާމްދަނީއެއް ލިބިފައި ވެއެވެ. އޭގެ ތެރެއިން މަދުވެފައި ވަނީ އިމްޕޯޓް ޑިއުޓީން ލިބުނު އާމްދަނީއެވެ.\nބިޒްނަސް އެންޑް ޕްރޮޕަޓީ ޓެކްސްގެ ގޮތުގައި ލިބުނު އާމްދަނީ ވަނީ މިދިޔަ އަހަރަށްވުރެ އިތުރު ވެފައެވެ. އޭގެ ތެރޭގައި ބިޒްނަސް ޕްރޮފިޓް ޓެކްސް އާއި ޖީއެސްޓީ އަދި ޓްއަރިޒަމްގެ ޚިދުމަތްތަކުން ނަގާ ޓެކްސް އިން ލިބުނު އާމްދަނީ މިދިޔަ އަހަރުގެ މިމުއްދަތުގައި ލިބުނު އާމްދަނީއަށް ވުރެ އިތުރު ވެފައިވާކަން ފާހަގަ ކުރެވެއެވެ.\nމާޗް މަހުގެ 07 ވަނަ ދުވަހު ރާއްޖެ އިން ކޮވިޑް-19 ފެނުމާއި އެކު ފަތުރުވެރިކަމުގެ އިންޑަސްޓްރީ ވަނީ ގާތްގަނޑަކަށް ހުއްޓުމަކަށް އައިސްފައެވެ. މިއަހަރު ރާއްޖޭގެ ފަތުރުވެރިކަން މިދިޔަ އަހަރާއި އަޅައި ބަލާއިރު ވަރަށް ބޮޑަށް ދަށަށް ދާނެ ކަމަށް ލަފާކުރެވެއެވެ. އެހެންކަމުން މިއަހަރު ދައުލަތުގެ އާމްދަނީން ހަބިލިއަން ރުފިޔާ މަދުވެދާނެ ކަމަށް ލަފާކުރެވެއެވެ.\nމާޗް 18, 2020 11:45\nމިއީ ދުނިޔޭގެ އިގްތިސާދަށް އަންނަ ބަދަލެއްގެ ނަތީޖާ... 2009 ގަ ވެސް ވީ ހަމަ އެހެން\nމާޗް 18, 2020 15:01\nމީކުރީގެ ސަރުކާރުގެ ދޯދިޔާ ކަމުންވާގޮތެއް.\nމާޗް 18, 2020 12:37\n.ދައުލަތުގެ ޚަރަދުތައް މައްޗަށް، އާމްދަނީ ބޮޑުތަނުން ދަށަށް!...ވެރިކަމާ ހަވާލުވި މީހުންނަށް ހަވާލު ވެވުނީ ބަލާވެރި ކަމަކާ ދޯ؟ ޔާމީނަ ބަލާވެރި ކަން ޖައްސަން އުޅުނު މީހުން ނަށް ފިލާވަޅެައް ކަމަށް ދެކެން....\nމާޗް 18, 2020 13:25\nކޮންމެ ނުކުޅެދުންތެރިކަމެއްގެ ކުރިމައްޗަށް މިހާރު ނެރޭނީ ކޮރޯނާ! ތިމާމެންގެ ނާޤާބިލްކަމާ ނުކުޅެދުންތެރިކަން ފޮރުވުމަށް ރަގަޅު ނަމެއް މީ! އަދޭހާއެކު ގޮވާލަނީ ކަލޭމެން އިސްތިޢުފާދީފާ ރައީސް ޔާމީނާ ވެރިކަން ޙަވާލުކުރޭ!\nބޭރު ގައުމުތަކުންދޭ ހިލޭއެހީ ފޮރިންމިނިސްޓަރު ޝާހިދު ވީ ބަނޑުއަޅާފާ. އެބައި އަތުލަންވީ. އެބޅާ ވިދާޅުވީ ކުރިން ނުލިބޭވަރށް މިހާރު ބޭރުގެ އެހީ ލިބެޔޭ.\nމާޗް 18, 2020 17:45\nމިފަދަ ދުވަސް ވަރޔ ސަރުކާރުން ޖެހޭނީ ބޭރުން ފައިސާގެ އެހީ ހޯދާފަ ދަރަނިއަށްވިތަސް އެތެރެއައް ޚަރަދު އިތުރުކުރަން. މި ކާރިސާއިން އަރާގަނެވުނީމަ އެފައިސާ އަނހުރާ ދައްކަން ފަށާނީ.. މިއީ އެމެރިކާގައި އޮބާމާގެ ދުވަސްވަރު ހަރިކޭން ކެޓްރީނާ ކާރިސާއާއި ގުޅިގެންވެސް އަމަލު ކުރި ގޮތް. ކާރިސާގެ ދަނޑިވަޅަކީ ގައުމައް ލިބޭއެއްޗަކުން ދެކޮޅުނުޖެއްސޭނެ ދުވަސްވަރެއް. ވީމާ ސަރުކާރުތަކުން މިކަން ގަބޫލުކޮއް ބޮޑު ޑެފިސިޓެއްގައި ގައުމު ހިންގުމައަ މިއަހަރު ތައްޔާރުވާންޖެހޭ.\nމާޗް 18, 2020 18:36\nމީވެސް ކުރީ ސަރުކާރުގެ ދޯހަޅިކަމުންވީ ގޮތެކޭތޯ؟\nމާޗް 18, 2020 21:35\nމިނާޤާބިލު ސަރުކާރުން ކުރިޔައްއޮތްދެ އަހަރުވެސް ދައްކާނެ ޢުޒުރެއްމީ ކޮވިޑު19 ކުރީސަރުކާު ޢިސްތިޢުފާ ނާޤާބިލު ސަރުކާރު


REPORT: Kuree ge goas thakuraaru nukurey! Minivankan dhakkaidhee! | Mihaaru\nމިނިވަން މުއައްސަސާތަކުގައި ކުރިންނާއި މިހާރު ތިއްބެވި ބައެއް މެމްބަރުން. (ކ-ވ) ޕީއެސްއެމްގެ ކުރީގެ ޑެޕިއުޓީ މެނޭޖިން ޑިރެކްޓަރު އިކްރާމް، މިހާރުގެ އިންފޮމޭޝަން ކޮމިޝަނަރު ފިޔާޒް، ބްރޯޑްކާސްޓިން ކޮމިޝަންގެ މިހާރުގެ ރައީސް މަރިޔަމް އަދި އެ ކޮމިޝަންގެ ކުރީގެ ނައިބު ރައީސް ޒައިނާ.\nކުރީގެ ގޯސް ތަކުރާރު ނުކުރޭ! މިނިވަންކަން ދައްކައިދީ!\n19 ޑިސެމްބަރ 2019 - 10:49 37 comments\nމިނިވަން މަގާމުތަކުގައި ކުރިން ތިއްބެވި ގިނަ ބޭފުޅުންނަށް ގިނަ ރައްޔިތުން އޭރު ކުރީ ނަފްރަތެވެ. ސަރުކާރުގެ ނުފޫޒު ވަދެ މުސްތަގިއްލު މުއައްސަސާތަކަށް ރައްޔިތުން ކުރި އިތުބާރު ގެއްލުނެވެ. މުއައްސަސާތަކުގެ ހައިބަތާއި ކަރާމާތާއި ޝަރަފް އޮޔާ ދިޔައީ އޭރުގެ ސަރުކާރުން ބުނިހާ ގޮތަކަށް އެ ތަންތަނުން ބޯލެނބީމަ އެވެ.\nރައްޔިތުން އާ ސަރުކާރެއް ހޮވި އެއް ސަބަބަކީ އިހްތިރާމާއި އިތުބާރު އަލުން ލިބޭނެ ތަންތަނަށް މިނިވަން މުއައްސަސާތައް ހެދުމުގެ ވައުދެވެ. އެކަމަކު ބައެއް ކޮމިޝަންތަކަށް އަލަށް އައްޔަން ކުރި މެމްބަރުންގެ މިނިވަންކަމާ މެދު މިހާރު ވަނީ ސުވާލު އުފެދެން ފަށައިފަ އެވެ.\nސިިޔާސީ އަދި ސަރުކާރުގެ ނުފޫޒުން މިއިން އެއްވެސް މުއައްސަސާއެއް ސަލާމަތް ނުވަނީ ބާ އެވެ؟ ކޮންމެ ސަރުކާރެއް އޮތަސް، ކޮމިޝަންތައް ތިބެންވީ ސަރުކާރުގެ ބާރުގެ ދަށުގައި ބާވަ އެވެ؟ މިއީ އަނެއްކާވެސް އުފެދޭ ސުވާލުތަކެވެ.\nދައުލަތުގެ މިނިވަން މުއައްސަސާތައް މިނިވަންކަމާ އެކު ހިނގާނެ ގޮތަށް، އެތަންތަނުގެ މެމްބަރުންނާއި މުވައްޒަފުން އަމަލްކުރަން ޖެހޭ ސަބަބުތައް ގިނަ އެވެ: ސަރުކާރެއް ހިންގަން ހަވާލުވަނީ ސިޔާސީ ވިސްނުމެއްގައި، ވަކި ފިކުރުތަކެއްގައި، ވަކި ކަންކަން ކުރާށެވެ. އެކަމަކު ސަރުކާރުން ކުރާ ކަންކަމާއި އާންމުންގެ ހައްގުތައް ގެއްލި، ހައްގުތައް ހިމާޔަތްކުރަން ޖެހޭ ހާލަތުގައި ދާން އޮންނަނީ މިނިވަން މުއަައްސަސާތަކަށެވެ. ވަކި ކޮޅަކަށް ނުޖެހޭނެ، ހަރުދަނާ ބަޔަކު އެތަންތަނުގައި ތިބެން ޖެހެނީ އެހެންވެގެންނެވެ.\nއެކަމަކު އެ އިރެއްގައި އޮންނަ ސަރުކާރަކުން ހެދިހާ ގޮތަކަށް މިނިވަން މުއައްސަސާތަކުގައި ތިއްބަވާ މެމްބަރުން އަމަލު ކުރައްވާކަމުގެ ޝަކުވާ އަބަދުވެސް އިވެ އެވެ.\n"މިނިވަން މުއައްސަސާތަކަށް މެމްބަރުން ލާފައި ގުނބޯ ހައްދާފައި މިތިބެނީ. ސިޔާސީ މީހަކު ބުނާ ހުރިހާ ކަމަކަށް އަމަލު ކުރަމުން އެބަދޭ އެތަނަށް އައްޔަން ކުރާ ކޮންމެ މީހެއް. ހަގީގަތުގައި ސިޔާސީ ގޮތުން އެއްވެސް ލިންކެއް ނެތި ނާދެވެނީ އެ މަގާމަށް. އެއީ ވާގޮތަކީ،" ---ނަސީމް\nޕީއެސްއެމްގެ ކުރީގެ ޑެޕިއުޓީ މެނޭޖިން ޑިރެކްޓަރު މުހައްމަދު އިކްރާމް އަބްދުއްލަތީފް ޕީޕީއެމް އާއި ކުރީގެ ސަރުކާރު އޮތް ދުވަސްވަރު ބޭއްވި ހަފްލާތައް ހުށައަޅުއްވާ، ކުރީގެ ރައީސް އަބްދުﷲ ޔާމީނަށް އޮއްސާލެވީ ތައުރީފްގެ ބަސްތަކެވެ. މިނިވަން މަގާމެއްގައި ހުންނަވައިގެން އިކްރާމް އެގޮތަށް ސަނާ ވިދާޅުވުން ގިނަ ބަޔަކަށް ކަމަކުނުދިޔަ އެވެ.\nބްރޯޑްކޮމްގެ އޭރުގެ މެމްބަރު ފާތިމަތު ޒައިނާ، ކުރީގެ ސަރުކާރުން ރަސްފަންނުގައި ބޭއްވި ހަފުލާއެއްގެ އިންތިޒާމްތަކުގައި އަމަލީ ގޮތުން ބައިވެރިވެވަޑައިގަތުމުން އިދިކޮޅު ފަރާތްތަކުން އެކަން ބޮޑު މައްސަލައަކަށް ހެދި އެވެ. އެއީ ބްރޯޑްކޮމް އަށް ސަރުކާރުގެ ނުފޫޒު އޮތްވަރު ކަމަށް ބުނެ ފާޑުކިޔުން ބަންޑުންކޮށްލި އެވެ.\nއެކަންކަން ހަނދާނުން ފިލައިގެންދާހާ ދުވަހެއް އަދި ނުވެ އެވެ. މިހާރު މި ފެނުނީ އިހަކަށް ދުވަހު ބްރޯޑްކޮމްއަށް އައްޔަންކޮށް އަދި އެ ކޮމިޝަނުގެ ރައީސްގެ މަގާމު ވެސް ހޯއްދެވި މަރިޔަމް ވަހީދާ (މަރީ) ސަރުކާރުގެ ބޮޑު އިވެންޓެއް ހުށައެޅުއްވި ތަނެވެ. މިހާރުގެ ބައެއް ވަޒީރުންނަށް މަރީ ވެސް އޮއްސާލެއްވީ ތައުރީފްގެ ބަސްތަކެވެ.\nBroadcom ge raees Mary, sarukaaru ge hafulaa eh hushaelhuvvumugai!\nދެން އާންމުންގެ ފާޑުކިޔުމުގެ ތެރެއަށް ވެންނެވުނީ އާ އިންފޮމޭޝަން ކޮމިޝަނަރު ހުސެން ފިޔާޒު މޫސާ އަށެވެ. ގާނޫނީ ގޮތުން އޭނާގެ ޒިންމާގެ ތެރޭގައި ނުވެސް ހިމެނޭ ކަމެއް ކުރެއްވީ އެވެ: މޮރޮކޯ އިން ހަދިޔާކުރި ދޫލައިގެ މައްސަލާގައި ފޮރިން މިނިސްޓަރު އަބްދުﷲ ޝާހިދު ދިފާއުކުރެއްވުމެވެ.\nމަގާމުގެ ލިއުން ފިޔާޒްއާ ހަވާލުކުރަނީ. --ފޮޓޯ/ރައީސް އޮފީސް\nޝާހިދުގެ ރަަސްމީ ދަތުރުފުޅުގައި ހަދިޔާއަކަށް މޮރޮކޯ އިން ދިނީ ދޫލައެކެވެ. އެކަމަކު އެ ދޫލަ ސަރުކާރާ ހަވާލުކުރެއްވުމުގެ ބަދަލުގައި ގެއަށް ގެންދެވިކަމުގެ އަޑު އެރި އެވެ. ފޮރިން މިނިސްޓްރީން އެ ވާހަކަ ދޮގުކުރި އެވެ. ދޫލަ އޮތީ މިނިސްޓްރީގައި ކަމަށް ބުންޏެވެ.\nޝާހިދުގެ ދިފާއުގައި ފިޔާޒު ކުރެއްވީ ޓްވީޓެކެވެ. ޝާހިދާ ބައްދަކުރެއްވުމަށް ފަހު ޓްވީޓްކުރެއްވީ ދޫލައެއްގެ ފޮޓޯއެކެވެ. އެ ޓްވީޓްގައި އޭނާ ލިއުއްވީ "ފޮރިން މިނިސްޓަރު އަބްދުﷲ ޝާހިދު ގެޔަށް ގެންދެވި ކަމަށް ތުހުމަތުކުރި ކާޕެޓް، ފޮރިން މިނިސްޓްރީގައި އޮތްތޯ ބަލާލި އިރު، އެ އޮފީހުގެ ގުދަނުގައި އެބަ އޮތް،" މިހެންނެވެ.\nForeign Minister @abdulla_shahid geah gendhevi kamah thuhumathu kuri carpet @MoFAmv ga oiytho balaali iru,eofeehuge gudhanugai eba oiy. pic.twitter.com/dCtaOve1g2\n— Hussain Fiyaz Moosa (@hussainfiyaz) December 16, 2019\nފިޔާޒް ކުރެއްވި ޓުވީޓު.\nއިންފޮމޭޝަން ކޮމިޝަނަރަކީ ސިޔާސީ މީހުންނާ ބެހޭ ގޮތުން ފެތުރޭ އަޑުތައް ދިފާއުކުރެއްވުމުގެ ޒިންމާ ނަންގަވަން ޖެހޭ ފަރާތެއް ނޫނެވެ. އެއީ ދައުލަތުގެ އިދާރާތަކުން އާންމުންނަށް މައުލޫމާތު ހާމަކުރަން ބާރު އަޅުއްވަން ހުންނަވާ، މިނިވަން ބޭފުޅެކެވެ. ފިޔާޒުގެ ޓްވީޓުން އޭނާއަށް ފާޑުކިއުންތައް އަމާޒުވީ އެހެންވެގެންނެވެ.\nމި ދެ މައްސަލައާ ގުޅިގެން ފިޔާޒާއި މަރީ ވެސް ވާހަކައެއް ނުދެއްކެވި އެވެ. އަދި މައާފަށް ވެސް އެދިވަޑައިގެންފައެއް ނުވެ އެވެ.\n"ޝައްކު ނުއުފެދޭ ގޮތަށް އަމަލުކުރުން މުހިންމު"\nތުލުސްދޫ ދާއިރާގެ އަމިއްލަ މެމްބަރު އިބްރާހިމް ނަސީމް ވިދާޅުވީ މިނިވަން މުއައްސަސާތަކުގެ މެމްބަރުން އިހްލާސްތެރިކަމާ އެކު މަސައްކަތް ނުކުރައްވާ ނަމަ، ރައްޔިތުންގެ އިތުބާރު ގެއްލޭނެ ކަމަށެވެ. އެ މުއައްސަސާތަކަށް އަންނަން ޖެހޭނީ "ދުވަހެއްގެ ކޮޅުން ވެސް ސިޔާސީ ޕާޓީއަކަށް ނުވަދެ ތިބޭ" މީހުން އެކަނި ކަމަށް ގާނޫނުގައި ލިޔަން ވެސް މިހާރު އެބަ ޖެހޭ ކަމަށް ވިދާޅުވި އެވެ.\n"މިނިވަން މުއައްސަސާތަކަށް މެމްބަރުން ލާފައި ގުނބޯ ހައްދާފައި މިތިބެނީ. ސިޔާސީ މީހަކު ބުނާ ހުރިހާ ކަމަކަށް އަމަލު ކުރަމުން އެބަ ދޭ އެތަނަށް އައްޔަން ކުރާ ކޮންމެ މީހެއް. ހަގީގަތުގައި ސިޔާސީ ގޮތުން އެއްވެސް ލިންކެއް ނެތި ނާދެވެންވީ އެ މަގާމަށް،" ނަސީމް ވިދާޅުވި އެވެ.\n"މަރީ އަށް ވިދާޅުނުވެވޭނެތޯ ޕްރެޒެންޓްކޮށް ނުދެވޭނެ ކަމަށް؟ ކީއްވެތޯ ވިދާޅުނުވެވެންވީ އެއީ ޒިންމާދާރު ރަނގަޅު ގޮތެއް ނޫނޭ ކިތަންމެ ކުރާ ހިތްވާ ކަމެއް ވިޔަސް؟ ފިޔާޒް ވެސް މައުލޫމާތު ދެނީއޭ ކިއާފައި އަމިއްލަ އަށް ޕްރޮމޯޓްވާ ކަހަލަ ގޮތަކަށް އަމަލު އެ ބެހެއްޓެވީ."\nޓްރާންސްޕޭރަންސީ މޯލްޑިވްސްގެ އެޑްވޮކަސީ އެންޑް ކޮމިއުނިކޭޝަން މެނޭޖަރު އައިމަން ރަޝީދު ވިދާޅުވި ގޮތުގައި މިނިވަން މުއައްސަސާތަކުގައި ތިއްބަވާ މެމްބަރުންގެ ކޮނޑުގައި އެޅިފައި އޮތީ ބޮޑު ޒިންމާއެކެވެ. އެއީ ސިޔާސީ ނުފޫޒުން އެއްކިބާވެ ތިބެ، ގާނޫނުއަސާސީގައި ބުނާ ހަމަހަމަކަމާއި އިންސާފާއި ތަފާތު ކުރުމަކާ ނުލައި މަސައްކަތް ކުރައްވަން ޖެހޭ ބައެއް ކަމަށް ވިދާޅުވި އެވެ.\n"ޖަވާބުދާރީ ކުރުވުމުގެ މުހިންމު ދައުރެއް އަދާކުރާ ބައެއް އެއީ. ހަގީގަތުގައި މިނިވަން މުއައްސަސާތަކަކީ ޝައްކު ނުއުފެދޭ އިތުބާރު ކުރެވޭ ތަންތަނަށް ހަދަން ޖެހޭ. އެ ބޭފުޅުންގެ އަމަލުތައް ބަހައްޓަން ވާނީ ރައްޔިތުންގެ ހިތްތަކުގައި ޝައްކުތައް ނުއުފެދޭ ގޮތަކަށް،" އައިމަން ވިދާޅުވި އެވެ.\nޓޫރިޒަމް މިނިސްޓްރީން ބޭއްވި ހަފްލާ، މަރިޔަމް ވަހީދާ ހުށަހަޅުއްވައި ދެއްވަނީ.-- ފޮޓޯ: ނިޝާން އަލީ /މިހާރު\nއޭނާ ވިދާޅުވި ގޮތުގައި މިނިވަން މުއައްސަސާއެއްގެ މެމްބަރަކު އަމަލު ކުރައްވާ ގޮތަކުން ގާނޫނީ ގޮތުން މައްސަލައަކަށް ނުވެދާނެ އެވެ. އެކަމަކު އެ އަމަލެއްގެ ސަބަބުން ރައްޔިތުންގެ އިތުބާރު ގެއްލޭ ފަދަ ކަމެއް ނުކުރެއްވުމަށް މިނިވަން މުއައްސަސާތަކުގެ މެމްބަރުންގެ ކިބައިން އޭނާ އެދިވަޑައިގެންނެވި އެވެ.\nއެއް ބަޔަކަށް ލިބުނީ އިނާމެއް!\nމިނިވަން މުއައްސަސާއެއްގެ އިސް މަގާމެއް ކުރިން ފުރުއްވި ބޭފުޅަކު، ނަން ނުޖަހާ ގޮތަށް، ވިދާޅުވީ ކޮންމެ ބަޔަކު ވެސް "މިނިވަންކަމޭ ކިއަނީ އެ ބަޔަކަށް ފަހިވާ ގޮތަށް" ކަމަށެވެ.\nއޭނާ ވިދާޅުވި ގޮތުގައި ކުރީގެ ސަރުކާރުގެ ވެރިންނަށް މުއައްސަސާތައް މިނިވަންވީ ޗެނަލް 13 ގެ ނޫސްވެރިން އެ ކޮމިޝަންތަކަށް އައްޔަން ކުރީމަ އެވެ. މިހާރުގެ ސަރުކާރުގެ ވެރިންނަށް ކޮމިޝަންތައް މިނިވަންވަނީ ރާއްޖެ ޓީވީގެ ނޫސްވެރިން އެތަންތަނުގައި ބޭތިއްބީމާ ކަމަށް އޭނާ ވިދާޅުވި އެވެ.\n"އެބަޔަކު ބޭނުންވާ ހިސާބެއްގައި މިން ޖަހާލެވޭ އެއްޗެއް މިނިވަން މުއައްސަސާތަކަކީ. މި ސަރުކާރު އައީ އަދުލުވެރިކަމާއި އިންސާފުވެރިކަމާއި މިނިވަންކަމާ އެކީގައި ކަންކަން ކުރާނެ ކަމުގެ ވައުދާ އެކު. އެކަމަކު ކުރީގެ ސަރުކާރަށް ވުރެ ގޯސްކޮށް މި ދަނީ،" އޭނާ ވިދާޅުވި އެވެ.\n"ޖަވާބުދާރީ ކުރުވުމުގެ މުހިންމު ދައުރެއް އަދާކުރާ ބައެއް އެއީ. ހަގީގަތުގައި މިނިވަން މުއައްސަސާތަކަކީ ޝައްކު ނުއުފެދޭ އިތުބާރު ކުރެވޭ ތަންތަނަށް ހަދަން ޖެހޭ. އެ ބޭފުޅުންގެ އަމަލުތައް ބަހައްޓަން ވާނީ ރައްޔިތުންގެ ހިތްތަކުގައި ޝައްކުތައް ނުއުފެދޭ ގޮތަކަށް،" ---އައިމަން\nއޭނާ ތުހުމަތުކުރެއްވި ގޮތުގައި އެމްޑީޕީއަށް ތާއީދު ކުރާ މީހަކަށް ނޫނީ މިހާރު އެފަދަ މުއައްސަސާތަކުން ވަޒީފާއެއް ނުލިބެ އެވެ.\n"ކުރީގެ ސަރުކާރު އޮތް އިރު މަސައްކަތް ކުރި މީހުން، މި ސަރުކާރު ބުނާ ގޮތަށް ކަންކަން ނުކުރާނެ ހެން ހީވާތީ ބޭރުކޮށްލަނީ. އެމްޑީޕީގެ ފިކުރަށް 100 ޕަސަންޓު ތާއީދުކުރާ މީހަކަށް ނޫނީ ވަޒީފާއެއް ނުލިބޭ. ރާއްޖެ ޓީވީގެ ގިނަ ނޫސްވެރިންނަށް އެ ދިނީ އަޅުގަނޑު ގަބޫލުކުރާ ގޮތުގައި ހަދިޔާއެއް،" އޭނާ ވިދާޅުވި އެވެ.\nކުރީގެ ޑިފެންސް މިނިސްޓަރު އަދި މަޑުއްވަރީ ދާއިރާގެ މިހާރުގެ މެމްބަރު އާދަމް ޝަރީފް ވިދާޅުވީ މަރީ އާއި ފިޔާޒު މަގާމަށް ވަޑައިގެންނެވީ ސަރުކާރު ކޯލިޝަންގެ އެންމެ ބޮޑު ޕާޓީ، އެމްޑީޕީގެ މަޖިލިސް މެމްބަރުންގެ ރުހުމާ އެކީގައި ކަމަށް ވާތީ ސަރުކާރުން ބުނާ ކަންކަމަށް ނޫނެކޭ ވިދާޅުވާން ދަތިވާނެ ކަމަށެވެ. އޭގެ ފަހުގައި އޭނާ މިސާލު ނެންގެވީ ޑިފެންސް މިނިސްޓަރު ކަމުގައި ހުންނެވި އިރު ދިމާވި ކަމަކުންނެވެ.\n"އަޅުގަނޑު ނޯންނާނެ ސިފައިން ބައިތިއްބައިގެން ސިޔާސީ ވާހަކަ ދައްކާފައެއް. އަޅުގަނޑަށް އިޝާރާތް އައި ވޯޓު ހޯދަން އުޅޭށޭ ކިއާފައި. އެކަމަކު ޔާމީން އެދިވަޑައިގެންނެވީ ޕްރޮފެޝަނަލް ކަމާ އެކީގައި މަސައްކަތް ކުރަން. ސިޔާސީ ކަންކަމުގައި ސިފައިން ބައިވެރި ނުކުރަން،" އާދަމް ޝަރީފް ވިދާޅުވި އެވެ.\nއެކަމަކު ސިޔާސީ ވަރަށް ގިނަ ކަންކަމުގައި އޭރުގެ ސިފައިންނާއި ފުލުހުން ބައިވެރިކުރުވި އެވެ. އޭގެ ތެރޭގައި ގާނޫނުއަސާސީގައި ހިމެނޭ ތިން ބާރުގެ ތެރެއިން އެއް ބާރު ކަމަށްވާ، ރައްޔިތުންގެ މަޖިލިހުގެ މެމްބަރުންނަށް، މަޖިލިހަށް ނުވަދެވޭ ގޮތަށް ބަންދުކުރުމާއި، އޭރުގެ އުއްތަަ ފަނޑިޔާރު އަބްދުﷲ ސައީދާއި ފަނޑިޔާރު އަލީ ހަމީދު ހައްޔަރުކުރަން، ގަދަކަމުން ސުޕްރީމް ކޯޓަށް ވަދެގަތުން ހިމެނެ އެވެ.\nއާދަމް ޝަރީފް އެއްބަސްވެވަޑައިގެންނެވި ގޮތުގައި އޭރު ވެސް "ބައެއްގެ ސަބަބުން" މިނިވަން މުއައްސަސާތައް ތިބީ ނުފޫޒުގެ ތެރޭގަ އެވެ. މިފަދަ ކަންކަން ހުއްޓުވޭނީ ޒިންމާ އަދާކުރައްވަން ތިއްބެވި ބޭފުޅުން އިހްލާސްތެރިކަމާ އެކީގައި މަސައްކަތް ކުރައްވައިގެން ކަމަށް ވިދާޅުވި އެވެ.\n"އިހްލާސްތެރިކަން ދެމެހެއްޓުމަށް މުސްތަގިއްލު މުއައްސަސާތަކަށް މިނިވަންކަން ދޭން ޖެހޭ. ވަކި ކަހަލަ ކަންކަމަށް ޝައުގުވެރިކަން ހުއްޓަސް ކެރިގެން ނޫނެކޭ ބުނަންވީ. އެހެން ނޫނީ ބްރޯޑްކޮމް އާއި އިންފޮމޭޝަން ކޮމިޝަން އޮފީސް ފަދަ ތަންތަނުގެ މިނިވަންކަމާ މެދު ސުވާލު އުފައްދާނެ،" އާދަމް ޝަރީފް ވިދާޅުވި އެވެ.\nނިމިދިޔަ ވެރިކަމުގައި ރާއްޖޭގެ މިނިވަން ހުރިހާ މުއައްސަސާތަކެއް ހިންގީ، ގާނޫނުގައި ނެތް ސިފަތަކެއްގެ ތެރެއިން، ސަރުކާރުގެ ކޮންޓްރޯލްގެ ދަށުންނެވެ. އެކަމަކު އާ ވެރިކަމެއް އައީ އެ ތަޖުރިބާ އަލުން ކުރަން ނުޖެހޭނެ ގޮތަށް، ނުވަތަ އެ ފުރުސަތު ވީހާ ވެސް ހަނިކުރެވޭނެ ގޮތަކަށް، މުއައްސަސާތައް އަލުން ބަލުން ނަގާ ކޮޅަށް ޖެހުމަށެވެ. އެކަން ކުރެއްވޭނީ މުއައްސަސާތަކަށް ލާ ބޭފުޅުންގެ ކިބާގައި އެ ވަރުގެ ކެރުމާއި މިނިވަންކަމެއް ވެސް ހުރެގެންނެވެ.\nއިތުރު ލިޔުންތައް މޯލްޑިވްސް ބްރޯޑްކާސްޓިން ކޮމިޝަން މިނިވަން މުއައްސަސާތައް އިންފޮމޭޝަން ކޮމިޝަނަރު މަރިޔަމް ވަހީދާ (ރައީސް، ބްރޯޑްކާސްޓިން ކޮމިޝަން) ހުސައިން ފިޔާޒް މޫސާ (އިންފޮމޭޝަން ކޮމިޝަނަރު)\n10 months ago 85\nބްރޯޑް ކޮމްގެ ރައީސް މަރީ، ސަރުކާރު ފަޅީގައި؟!\nމަރީ އެއްވެސް ގަވާއިދަކާ ހިލާފެއް ނުވޭ: އަލީ ވަހީދު


Israel in UN ge garaaruthakah amalukuran Raajje in govaalaifi\nއިއްޔެ ބޭއްވި އދ. ބައްދަލުވުމުގައި ރާއްޖޭގެ ފަރާތުން ވާހަކަ ދައްކަވަނީ.-- ފޮޓޯ: ފޮރިން މިނިސްޓްރީ\nއިޒްރާއީލުން އދ.ގެ ގަރާރުތަކަށް އަމަލުކުރަން ރާއްޖެން ގޮވާލައިފި\nއިޒްރާއީލުން އދ.ގެ ގަރާރުތަކަށް އަމަލު ކުރުމަށް ރާއްޖޭން އިއްޔެ ގޮވާލައިފި އެވެ.\nރާއްޖޭން ގޮވާލީ އިޒްރާއީލުން ފަލަސްތީނުގެ ބިންތަކުގައި ޔަހޫދީން ވަޒަންވެރި ކުރުވުން ހުއްޓުވުމަށް އދ.ގެ ސެކިއުރިޓީ ކައުންސިލުން ފާސްކޮށްފައިވާ ރިޒޮލިއުޝަނަށް ފުރިހަމަ އަށް އެ ގައުމުން އަމަލު ކުރުމަށެވެ. އަދި އދ.ގެ ޗާޓަރުގެ ދަށުން އިޒްރާއީލުން ގާނޫނީ ގޮތުން އަމަލު ކުރަންޖެހޭ އުސޫލުތަކަށް އަމަލު ކުރުމަށް ވެސް ރާއްޖޭން ގޮވާލި އެވެ.\nއޭގެ އިތުރުން އދ.ގެ މެމްބަރު ގައުމުތަކާއި ސެކިއުރިޓީ ކައުންސިލުން ފަލަސްތީނާއި އިޒްރާއީލްގެ މައްސަލަ އަށް ސުލްހަވެރި ހައްލެއް ހޯދުމަށް ކުރަމުން އަންނަ މަސައްކަތްތައް ދެ ގުނަ އަށް އިތުރު ކުރުމަށް ވެސް ރާއްޖޭން އިއްޔެ ގޮވާލި އެވެ.\nފަލަސްތީނާއި އިޒްރާއީލްގެ މައްސަލަ އަށް ސުލްހަވެރި ހައްލެއް ހޯދުމަށް ކަމަށާއި، ރާއްޖޭން ބޭނުންވަނީ އެ ދެ ގައުމުގެ ރައްޔިތުންނަށް ވެސް ސުލްހަވެރި ކަމުގައި ދިރިއުޅެވޭނެ މާހައުލެއް ތަނަވަސްވުމަށް ކަމަށް ވަނީ ބުނެފަ އެވެ.\nއިޒްރާއީލް އދ ރާއްޖެ ފޮރިން މިނިސްޓްރީ ފަލަސްތީނު


SAARC film festivalga "Vishka" vaadha kurany | Mihaaru\n"ވިޝްކާ" ގެ ޕޯސްޓަރެއް: ސާކް ފިލްމް ފެސްޓިވަލްގައިު ރާއްޖޭން ވާދަ ކުރާ ހަމައެކަނި ފިލްމަކީ މިއީ.\nސާކް ފިލްމް ފެސްޓިވަލަށް މި ފަހަރު ރާއްޖޭން "ވިޝްކާ" އެކަނި\n19 ނޮވެމްބަރ 2017 - 19:503comments\nރާއްޖޭން ފީޗާ ފިލްމް ކެޓަގަރީން ވާދަކުރާ ހަމައެކަނި ފިލްމަކަށް މި އަހަރު ރިލީޒް ކުރި ޔާރާ ޕްރޮޑަކްޝަންގެ "ވިޝްކާ" އާ އެކު، ސާކް ފިލްމް ފެސްޓިވަލް އަންނަ އަންގާރަ ދުވަހު ފަށާ ގޮތަށް ހަމަޖައްސައިފި އެވެ.\nމި މަހުގެ 21-25 އަށް ކޮލޮމްބޯގައި ބާއްވާ ފިލްމް ފެސްޓިވަލްގައި "ވިޝްކާ" ދައްކަން ހަމަޖެހިފައި ވަނީ މި މަހުގެ 23 ގަ އެވެ. މި ފިލްމަކީ މަހުދީ އަހުމަދުގެ ސްކްރީންޕްލޭއަކަށް ރަވީ ފާރޫގް، ޑައިރެޓްކޮށްފައިވާ ކްރައިމް ތުރިލާއެކެވެ. މާޗް 8 ގައި ޕްރިމިއާ ކުރި ފިލްމްގައި ލީޑް ރޯލް ކުޅެފައި ވަނީ ރަވީގެ އިތުރުން އައިޝަތު ރިޝްމީ އާއި އަހުމަދު ސައީދެވެ.\n"ވިޝްކާ" ޕްރޮޑިއުސް ވެސް ކުރި ރިޝްމީ ބުނީ ފެސްޓިވަލްގައި އޭނާ ބައިވެރިވާނެ ކަމަށާއި އަދި ފިލްމް ފެސްޓިވަލްގައި ފިލްމް ދައްކަން ހަމަޖެހިފައިވާ ދުވަހު ރަވީ ވެސް ބައިވެރިވާނެ ކަމަށް ބެލެވޭ ކަމަށެވެ.\n"ފެސްޓިވަލްގައި ފިލްމަށް ކޮންމެވެސް ކާމިޔާބީއެއް ލިބޭނެ ކަމަށް އުންމީދު ކުރަނީ،" ރިޝްމީ ބުންޏެވެ.\n"ވިޝްކާ" ގެ ޑައިރެކްޓަރު/ބަތަލު ރަވީ އާއި ބަތަލާ/ޕްރޮޑިއުސަރު ރިޝްމީ.\nމިދިޔަ އަހަރު ބޭއްވި ސާކް ފިލްމް ފެސްޓިވަލްގައި ވެސް ރަވީ، ޑައިރެކްޓްކޮށް، ރިޝްމީ މުހިއްމު ރޯލެއް ކުޅުނު ފިލްމެއް ވާދަ ކުރި އެވެ. އެއީ "މިކޮއެ ބައްޕަ ބައޭބައޭ" އެވެ. އެކަމަކު ފެސްޓިވަލް ނިންމާލައި އެނބުރި އަންނަން ޖެހުނީ ހުސްއަތާ އެވެ.\nއެ ފިލްމްގެ އިތުރަށް މިދިޔަ އަހަރު އަލީ ސީޒަންގެ "އަހްޝަމް" ވެސް ފެސްޓިވަލްގައި ވާދަ ކުރި އެވެ. އަދި ކުރު ފިލްމް ކެޓަގަރީގައި ހައުސިން މިނިސްޓްރީން 2015 ގެ އޮފީސް ޓެލެޑްރާމާ މުބާރާތުގައި ގެނެސް ދިން "އެއްފަސް" ވެސް ވާދަ ކުރި އެވެ.\nނަމަވެސް ރަވީއަކީ މީގެ ކުރިން ސާކް ފިލްމް ފެސްޓިވަލްގައި ބްރޯންޒް މެޑެލް ހޯދާފައިވާ ޑައިރެކްޓަރެކެވެ. އެއީ 2014 ގައި ބައިވެރި ކުރި "އިނގިލި" އިންނެވެ.\n"ވިޝްކާ" އާ އެކު މި އަހަރުގެ ސާކް ފިލްމް ފެސްޓިވަލްގެ ފީޗާ ފިލްމް ކެޓަގަރީގައި ޖުމްލަ 16 ފިލްމް ވާދަ ކުރެ އެވެ.\nއެއީ ޕިންކީ ބިއުޓީ ޕާލާ (އިންޑިއާ)، އޮނާޓާ (އިންޑިއާ)، ޕްރެމީ އޯ ޕްރެމީ (ބަންގްލަދޭޝް)، އަނިލް ބަގްޗީރް އެޑްކިން (ބަންގްލަދޭޝް)، އަގޭ އަސާ އަގާ (ސްރީ ލަންކާ)، ސަރްގާ މަތަންގް (ބޫޓާން)، ދަ ބާޑް ވޯޒް ނޮޓް އަ ބާޑް (އަގްފާނިސްތާ)، މަހޭ މީރް (ޕާކިސްތާން)، ހަމް ޗެވާއީ ޒަމްލިންގް (ބޫޓާން)، އޮގައްޓަނާމޯ (ބަންގްލަދޭޝް)، ބިން ރޯޔޭ (ޕާކިސްތާން)، ސަޔަޕެތީ ކުސުމާ (ސްރީ ލަންކާ)، ދަ ބްލަކް ހެން (ނޭޕާލް)، ވީރަމް މެކްބެތު (އިންޑިއާ)، ޑައިން ކެންޑްލް (ނޭޕާލް) އަދި ހެންސަވިކާ (ސްރީ ލަންކާ) އެވެ.\nމި އަހަރުގެ ފެސްޓިވަލްގައި ޝޯޓް ފިލްމް ކެޓަގަރީގައި ވާދަ ކުރަނީ އިންޑިއާގެ "ތަންޑާވް" އާއި "އޮރަމަޔުޑޭ އަތިރުވަރަމްބުކަލް" އާއި ލަންކާގެ "ސޮންގް އޮފް އިނޮސަންޓް" އާއި "ނޭކެޑް އެމަންގް ޕަބްލިކް" ގެ އިތުރުން އަފްގާނިސްތާންގެ "ވޯޓާ" އާއި ނޭޕާލްގެ "އޯ މައި މޭން" އަދި "އިޔާ އޮދް ދަ ބާޑް" އެވެ.\nމިދިޔަ އަހަރު ސާކް ފިލްމް ފެސްޓިވަލްގައި އެންމެ މޮޅު ފިލްމަކަށް ހޮވުނީ އިންޑިއާގެ "މަސާން" އެވެ.\nއިތުރު ލިޔުންތައް ސްރީ ލަންކާ ދިވެހި ފިލްމް އިންޑަސްޓްރީ ރަވީ ފާރޫގު އައިޝަތު ރިޝްމީ